
VIAȚA ȘI FAPTELE 
HAIDUCULUI 
TĂNASE VLĂSIA 


Sunt Tănase Vlăsia, haiducul. 

Din coasta Colentinei in brisca Pantelimonului, de la 
Obor pe-ntorsătura Mosilor ori dincoace, mai departe, către 
Vitan Bârzești, din Fundeni, Dobroesti si Andronache până-n 
păienjenișul Lizeanului, în Vatra Luminoasă, Dristor, Muncii, 
Dudești și Tunari, toți îmi știu de frică. 

Iau de la bogați și săraci. 

Miere-mi curge din gură când întâlnesc un suflet cătrănit, 
aur dacă-i fac trebuinfa povefele mele. 

Lesne iau foc în preajma poterei și-a asupririlor. 


Sunt Tănase Vlăsia, haiducul... 


Capitolul 1 


Unde se dovedește încă o dată că dragostea și poezia merg 
mână-n mână. 


Învățătură. 

Cum se bea votca, ce este ea? Dar de ce-ai adus vorba? 
Doar nu te-o bate gândul să te-apuci de băut? Rămâi unde 
esti, Ucenicule, nu-ți da osteneala să purcezi singur unde or 
să te-mpingă o viaţă întreagă alții, de la spate, prieteni ori 
neprieteni. 

De tânăr ce-mi ești nici nu pui întrebarea cum se cuvine. 
„Ce-i votca”? Ar trebui să lași nasul în pământ și să soptesti 
respectuos: „Cine este dânsa?” Nu mai e bună creștere în ziua 
de azi... 

Cine este? Unii răuvoitori spun că-i dusmanca a mai de sea- 
mă a vieţii tale, pe care-o schimbă, de câte ori v-apropiafi unul 
de altul, cu visele ce ți le ticluieste ea însăși. Dar despre doamna 
votcă n-ai să auzi nicicând vorbe precum „s-a îmbătat omul cu 
fuică de prună și-a bătut-o pe nevastă-sa măr”. 

Ai mai tari, bătrânii băutori, n-au treabă cu puterea ei. O 
dau peste cap sau o plescăie, o adulmecă, o gâlgâie, isi clătesc 

gingiile. Nici că le pasă, de vreme ce tot in măruntaie ajunge, 
unde-și începe preaminunata lucrare. Prea puţini se cutremură 
la prima înghițitură. 

Votca nu-ți cere multe, însă-i place să-i fii credincios. Dac- 
ai pornit cu una, e bine să stai lângă dânsa, ca familistii, toată 
viața. Abia așa o să-ți arate ea, când sunteți numai voi doi în 
alcov, toate tainele cele mai ascunse și-o să te bucure cum nici 
nu gândeai. Dacă zburzi din marcă-n marcă, schimbându-le 
ca un ușuratic ce te afli, n-o să-ți dea niciuna prea mult, ni- 
ciodată n-o să simți c-ai găsit-o pe Ea, cea adevărată. N-ai să 
prinzi rădăcinile care-i dau omului un rost. Și-atunci ai să te 
scufunzi, încet-încet, căci prin părțile noastre nimic nu e mai 
presus decât ce e mai prejos... 

Aveam un prieten la Strehaia, care-i ziceam Inox”. Nume 
potrivit gâtlejului său pe care alunecaseră toate tăriile lumii, de 
la rachiul de drojdie până la uischiul de cincizeci de ani. Ca orice 
veteran hârșit la școala votcii, încercase şi spirtul trecut prin pâi- 
ne, ba odată, rămași fără provizii la ceasul din noapte când nu 
mai e deschis nicăieri, el si tovarășii săi strânseseră freonul din 
toate sprayurile de prin băi. Eram ucenic, ca tine. Am încercat si 
eu cu limba si-am fugit să mă închid la mine în odaie. N-a venit 
nimeni să mă îmbie, s-au bucurat că rămâne mai mult pentru ei. 

Zicea ,,Inox” că nu e tărie pe lume din care să nu fi luat măcar 
o dușcă. Auzise însă c-ar fi pe undeva, aproape de acoperișurile 
lumii, prin Tibet, niște ţuică pe care puţini muritori o sorbise- 
ră. Nu mai avea stare de-atunci. Își rupea de la gură, cu inima 
frântă, bunătate de foiuri, punând ban pe ban pentru o călă- 
torie pe urmele acelui mit si se antrena zi de zi. Dar n-a mai 
apucat beţia tibetană. L-au răpus într-o dimineaţă, cu blandefe, 
cinci sute de „Stalinskaya”. Căci, in cele din urmă, până si cea 
mai frumoasă viață te omoară... 

Ochii la mine, Ucenicule, si urechile pâlnie: 

Când duci la gură votca, pentru cea dintâi inghifiturd, îți 
fii răsuflarea, ca licoarea ce pândește în pahar să nu ţi-o fure. 
Dacă ești novice si mirosi prima dușcă, fi se face greață. lar 
asta te urmăreşte toată viața ta de votcangiu. E ca dezvirgina- 
rea la fete. Nu ţi-a plăcut prima oară, poți rămâne, Doamne 
fereşte, abstinent. Și-ar fi mare păcat, căci patimile, chiar și 
alea imorale, prind bine la moral. 

Iei un gât bun, îl înghiți, pui paharul pe masă și abia apoi 
respiri. Astepfi să se scurgă pe gat, pârjolind plăcut în cale si să 
clipocească în stomac. După aia sorbi și-o înghiţitură de apă 
rece ca gheața. Dar asta să fie singura. 

Apoi lucrurile merg ușor. Primul gât a deshis porţile, a ne- 
tezit calea și-a limpezit mintea. Vezi tot mai clar ce-ai de facut. 
La trei minute mai iei câte o înghițitură, mai mică decât prima, 
cam la jumătate. Parfumul nu-ți mai pare grețos, conducta s-a 
obișnuit cu tăria. Parc-ai poleit-o cu inox. 

Învață întâi smecheriile, Ucenicule, prinde-le din mers, tra- 
ge cu urechea la alții mai băuţi. Nu te-ncrede în omul treaz, 
căci el nu are habar ce vorbește. Și când o fi să bei, bea cu oa- 
meni descuiafi, nu cu prostimea, desi ispita o să-ți fie mare, căci 
mulți proști sunt mai ușor de suportat decât puţini deştepţi. 

Nu-i cere ospătarului o sută de grame de la început, ci nu- 
mai cincizeci. Dintr-o sută fură mai ușor, dar la cincizeci nu 
se-ncumetă, căci se vede. Ia mereu câte cincizeci, nu mai mult. 

Se poate ca obraznicul să-ți aducă în paharul de votcă un 
cub de gheaţă și-o felie de lămâie. Cică așa beau clienții cu stil. 
Ei, poftim! Mai dă-ţi seama dacă ţi-a pus o sută sau doar opt- 
zeci, restul apă înghețată. Amândoi îl știți pe Arhimede, doar 
că el l-a aplicat cu folos. Să-ţi vari degetul în pahar, să scoţi 
gheaţa si lămâia? O să te facă de râs pe la meseni. Și-o va fine 

morfis că-n pahar e mai puțină tărie fiindcă s-a imbibat in 
lămâie, plus ce ţi-a rămas fie pe deget. N-ai nicio șansă cu un 
profesionist din ăștia. Unii dau doar cât li se cere. Alţii iau mai 
mult decât li se dă. 

Ce-i de făcut? Uită-te-n ochii lui la primii cincizeci și co- 
mandă-i apăsat: „Fără gheață, fără lămâie”. O să incuviinfeze 
înfricoșat de știința ta intr-ale hofiei de bar și-o să dea fuga. 
Ori, dacă vrei să-mi pari vreun rafinat, spune-i așa: „Votca fără 
gheață, că mă dor gâlcile, da’ pune-mi pe-o farfurioară două 
felii de lămâie”. Cu asta, dacă nu-l dai pe spate, să nu-mi zici 
mie „votcă bătrână”... „Votcă” am spus? Am vrut să zic „Deșcă 
bătrână”... 

Doamna limpede si aprigă iti sare adesea în ajutor. Dacă 
la o încercare iti lipsește un dram de curaj și nu-l găsești ni- 
căierea... Dacă te sfiesti să-i vorbesti din inimă unei femei, că 
inima fi-e prea trează... Dacă te arde sufletul și nu se stinge 
văpaia decât cu nepăsarea uitării... 

Atunci dânsa te mângâie şi-ţi șterge mucii de la nas, ca la 
copilul mic care s-a lovit si cere alinare. Trebuie numai să iei 
o dușcă. Uneori ești nevoit s-o faci pe ascuns, din sticluța pla- 
tă pitită în buzunarul special, prin locuri ferite de cârcotași, 
cum ar fi liftul, ori o cabină de budă. Alteori o faci în văzul 
lumii, fără să-ţi pese, cum se-ntâmplă in dragostele adevărate. 
Te-afișezi cu dânsa cum te-nfafisezi cu iubita pentru care ţi-ai 
da și viaţa... 


Nicoleta asta era o doamnă de pomină. 

La şaizeci şi de ani, se purta cu părul tuns scurt-scurt, 
ca o perie si alb-alb, de ziceai c-a nins-o o iarnă întreagă 
fără să se clintească din loc. În săptămâna aia, Tănase Vlăsia 
aranjase ca ea să fie gazda tânărului ucenic, să aibă grijă de 

dânsul ca de ochii din cap, să nu-i îngăduie a deprinde apu- 
căturile rele care se lipesc lesne de aceia ce bat străzile fără 
căpătâi. Haiducul lipsea câteva zile, fiind prins cu afaceri 
de-ale sale, de care promisese să-i povestească şi lui într-o 
bună zi. 

Ea l-a dus pe Ucenic undeva, pe Colentina, la un etaj şase, 
unde i-a facut vânt într-un fotoliu, ca să-şi aprindă o țigară, 
să pescuiască sticla de votcă din spatele canapelei și să-i arate 
in prăvălire pata albă a chilotilor sugusati la îmbinarea coap- 
selor. Avea picioare pline, care-i întindeau pielea cum se cu- 
vine, nelăsând-o să se fleşcăie în cute, ca la babe. 

S-au privit o vreme, chibzuind cum ar face mai bine să se 
organizeze. 

- Bă... băete... i-a zis ea cu dragalasenie de limbă imple- 
ticită, de ce-ai venit tu aicea? Vrei să mă...? 

Sughitul i-a înghiţit ultima vorbă, aia mai importantă. În 
astel de situaţii tânărul fusese povatuit să dea din cap cum 
e mai bine, adică pe diagonală, nici da, nici nu, căci nu se 
poate şti niciodată ce urmează. Si-apoi, din mișcarea cu pri- 
cina a capului fiecare înţelege ce vrea. Asa-s doamnele cu 
imaginaţia stârnită. 

- Aha... a zis Nicoleta asta, și-a mai tras un gât din sticlă. 
Păi atunci hai dincolo, să ne... 

Și iar a sughifat, înghițind vorba de seamă. 

„Dincolo” era dormitorul. Doar un pat la perete şi-n 
rest nimic. Dar nimic-nimic. Până să se-acomodeze Nelutu 
Borangic cu mobilierul, cu aspectul general şi cu semiintu- 
nericul, ea îl și imboldea din spate. S-a întors să-i zică ceva 
politicos, cum ar fi „după dumneavoastră”, ori „aveţi o casă 
foarte frumoasă”, însă nu mai era cazul. Alba Nicoleta era 
goală puşcă. 

De unde până mai adineaori băiatul cutezase să se-ntrebe 
dacă doamna o fi albă-albă peste tot, ori căruntă, ori - mai 
ştii, bălaie, roscovana, neagră ca antracitul, rămase pierdut în 
mister. Nu era în niciun fel. 

Nu dă prea bine când dama e-n pielea nudă, iar tu cu 
bascheti în picioare şi cămașă închisă până la gât, pe sub sa- 
coul de Turceni. Nicoleta a dus sticla la gură cu stânga, iar cu 
dreapta ce-mi făcea? Semne grăitoare cu privire la hainele de 
pe el. 

- Nu haina-l face pe bărbat, a recitat dânsa solemn, dacă 
nu şi-a scos pantalonii... 

Ucenicul s-a dat într-o parte, făcându-i făcut loc femeii 
spre pat. Ea s-a și strecurat sub pătura cu cearceaf plic, iar 
el s-a dus de s-a dezbrăcat disciplinat în colțul opus al încă- 
perii. Acolo, pe parchet (gol și dânsul, fireşte), şi-a impaturit 
hainele, pantalonii dedesubt, apoi sacoul, iar deasupra de tot 
cămașa și ciorapii. Când făcuse doi pași spre dânsa, Nicoleta 
i-a indicat cu un arătător sever chiloţii. „Păi?” I-a abandonat 
şi pe-aceia. 

Sub pătura cu cearceaf plic era cald și bine, şi mirosea a 
pâine proaspătă, nu a votcă. Bine că nu duhnea, dar ar fi fost 
mai bine ca de ameţeală s-o ia somnul, să ştie o socoteală. 
Aşa, stăteau amândoi pândindu-se ca doi luptători în ringul 
de cearceafuri, pentru lovitura decisivă. 

A învins experienţa competițională. Nicoleta a mai luat 
o duşcă şi s-a răsucit spre el cu un icnet de plăcere, pri- 
mul. L-a bălit un pic pe buze, după care, printre incisivii cu 
strungareafa, ca printr-un ajutaj, i-a injectat sorbitura de 
votcă, într-un gură la gură alcoolizat. Paralizat, Neluţu n-a 
schițat niciun gest de împotrivire în faţa acestui gest deodată 
surprinzător, nerusinat, relaxant, dar și greţos şi mai presus 


VIAŢA ŞI FAPTELE HAIDUCULUI TANASE VLASIA | 13 


de toate nemaipomenit de excitant. A înghiţit cuminte cin- 
stea pe care i-o făcuse doamna Nicoleta și chiar, când buzele 
lor s-au desprins umede, a îngăimat un „mulţumesc”. 

Apoi ea s-a-ntins peste Ucenic, lovindu-l peste nas cu 
niște tate grele. Şi-a aprins o veioza. De ce? 

- Bă... baete... a zis iar, tu crezi că e chiar asa ușor să 
mă... pe mine? 

Habar n-avea cum, dar ori de câte ori spunea vorba aia 
care începe cu „f” şi le place tuturor atât de mult, sughiţa, aco- 
perind-o. Ori poate așa stăteau lucrurile în lumea ei: vorbele 
se gândesc într-un fel și se citesc în cu totul altul. Gandesti 
of...” şi pronunti „Hâc!” 

- Bă... băete... păi pe mine dacă vrei să mă hac, trebuie să 
mă hac întâi aici...” (şi-a ciocănit feasta, adică mintea, creie- 
rul, inteligenţa) abia apoi să mă hac aici... (si i-a indicat locul 
obişnuit pentru „hâc”) 

Zicând acestea, a scos de sub cearceaful plic o carte. 

„Alexandr Pușkin = Poezii”. 

- Ia citeşte ceva, la-ntamplare... 

El a ezitat confuz. 


~ Adică... să citesc ceva? Din carte? Înainte de culcare? 

- Da, bă... băete, din carte. Înainte de... hac! Şi cu voce 
tare, să te-aud bine, cu intonaţie... 

Aşa o adormi ea, cu lectură. O avea insomnii și nu poate 
pune geană pe geana până nu-i citește careva, ceva ușor, de 
seară, cum ar fi Puşkin. Nelutu a deschis volumul şi s-a con- 
format cum ştia el mai bine. 


„Eu te-am iubit şi poate că iubirea 
În suflet încă nu s-a stins de tot; 
Dar nici neliniște și nici tristeţe 

Ea nu îți va mai da, așa socot. 

Fără cuvinte te-am iubit, fără nădejde, 
De gelozie, de sfială chinuit. 

Dea Domnul să mai fii cândva iubită 
Asa adânc, așa gingas cum te-am iubit.” 


Au tăcut amândoi vreme de un minut întreg, cugetând la 
înţelesul adânc şi mistuitor al versurilor. Un ţânţar care până 
mai adineaori așteptase nemișcat pe tavan momentul cel mai 
favorabil, și-a dat drumul în abisul de sub el, detaşat de cele 
lumești. 

Oare va fi adăstat şi Pușkin acela sub vreun cearceaf plic, 
împreună cu drăguţa lui nemiloasă, din acea vreme? Oare si 
dânsa va fi sughitat ori de câte ori sfiosul şi gelosul încerca s-o 
pupe, ori, mai ştii, numai s-o apuce de mânuţă? Greu de aflat. 

— Asta e, bă... băete... a mai sughiţat o dată Nicoleta. 

Şi s-a întins iar, să stingă veioza. 


— Zi te-a muncit toată noaptea? râse mentorul afatat. 

Neluţu Borangic nu răspunse nimic, cătând cu ochii la 
lucrurile nemaipomenite ce se petreceau sub masă, cum ar 
fi nişte furnici de la oraș cărând firimituri de şaorma. Dar 
tăcerea lui făcea cât o sută de răspunsuri. 

- A naibii Nicoleta, tot cum o știam, suspină iar haiducul. 
Mai că m-aș muta și eu cu tine, dacă viaţa mi-ar da un pic de 
răgaz. Poate cand m-oi lăsa de haiducie... 

Ucenicul tot nimic. 

- Zi, mă, ţi-a plăcut? Lasă că te-ntorci acolo şi dormi o zi 
întreagă, iti încarci bateriile. O fi şi ea obosită acuma. Dar, 
din ce mi-ai povestit, parcă tot nu reiese c-ar fi scos untul din 
tine. 

Tânărul sări fără să se mai poată abtine. 
— Păi stai să vezi mai departe! 


Cu adevărat, Alba Nicoleta îl muncise toată noaptea și 
ceva pe deasupra. Spre ziuă, când nu mai deosebesti visul de 
ce-i adevărat, somnul de trezie și vârtoșenia de slăbiciune, 
năvălise din nou peste el, de câteva ori. Îl cotropea ridicând 
picioarele spre tavan, cum fac elevii „lumânarea” la gimnas- 
tică, trăgându-l în dânsa, îngăduindu-i să respire numai din 
când în când, ca să nu-l piardă pe drum. 

Era numai rotunjimi, urcusuri și coborâşuri, coline mol- 
come si văi ascunse, prin care unul ca el lesne s-ar fi ratacit 
dacă nu l-ar fi îndrumat chiar ea, cu manufele dolofane, pe 
unde s-o ia, încotro s-o apuce. Atent să nu scape nimic din 
ce i-ar fi putut folosi cu fetele şi femeile de mai târziu, pe care 
viața avea să i le scoată în cale, numai ochi şi urechi cât îi în- 
găduia întunericul, tânărul îşi dădu toată osteneala, așa cum 
fusese crescut in familie, să ducă orice treabă la bun sfârşit. 
Nu luase el mereu premiul întâi la generală? Nu iesise primul 
la sport şi activităţi obşteşti? 

Dar altfel, Nicoleta asta fusese, cum bine grăia Tănase 
Vlăsia, cea mai cea (atât cât putea să socotească Ucenicul, cu 
slaba sa știință) învăţătoarea care storsese din dânsul tot ce 
era mai bun, la propriu şi la figurat. 

Când se ridicase soarele de două sulițe pe cer, Borangic se 
trezi din dulcele leşin, având sângele mai iute. Camera goa- 
li îi păru de câteva ori mai goală ca aseară. Până la chiloţii, 
cămașa și sacoul din colț, distanţa era uriașă, sahariană, de 
nestrăbătut. Nicoleta horăia pe braţul lui drept. 

„Bă băete, îi spusese, incredibil de trează între două în- 
căierări, tine minte la mine, c-am ocrotit mulţi de anii tăi și 

n-am dat greș niciodată. Tu esti băiat croit pentru mâna stân- 
ga. De câte ori vei fi în culcuș cu vreo fată, ori femeie, ai grijă 
s-o pui în dreapta ta, așa încât să-i petreci mâna pe sub umeri 
şi s-o dezmierzi cu stânga, pe oriunde îţi vine mai bine. În 
stânga e puterea ta, dulceata, moliciunea mângâierilor, aceea 
care împușcă femeia de nu mai ştie de dânsa. Fă cum îţi spu- 
ne tanti Nicoleta şi-o să fie bine toată vietisoara ta de amorez. 
Orice bărbat e croit într-un fel sau altul. De-aceea, multi care 
sunt de dreapta, tot cu stânga se-ncăpăţânează să hărțuiască 
fata si se mai miră prostii c-o umplu de nervi în loc de draci. 
Şi nici lor nu li se scoală cum se cuvine...” 

Rosind la amintirea acestei din urmă poveţe, Borangic isi 
dădu silinta să se strecoare de sub fiara ce-l căznise noaptea 
întreagă şi se furişă ca pe front, ferindu-se de lunetistul ina- 
mic, până-n perechea de chiloti frumos împăturită de cu sea- 
ră. Îi trase pe dânsul, dar - ceasul rău, merse la bucătărie să 
caute ceva apă de la frigider, că-l uscase femeia mai rău ca pe 
prune. Mai bine şi-ar fi pus şi celelalte haine și-ar fi tulit-o pe 
usa apartamentului, fără să-i mai pese de sete. 

Abia dusese sticla la gură, gândind să soarbă cu poftă apa 
răcoroasă, că şi auzi în spatele lui fosnetul chimonoului de 
mătase. Se-ntoarse incoltit. Tanti Nicoleta fremata în pragul 
bucătăriei, unduind sub veşmântul ce-i scotea în relief toate 
instrumentele de tortură cărora le simțise din plin ştiinţa. Îl 
măsura cu priviri doldora de pofte și coborând încet, de pe 
creștetul ciufulit al tânărului, umerii scheletici, şira spinării 
arcuită, mai jos de soldurile ascuţite, surâsul de dimineaţă i 
se prefăcu în rânjet. 

Ucenicul privi si el încotro se uita femeia și nu-i veni să-şi 
creadă ochilor. Ori că spaima îi dăduse ghes așa cum nu i se 
mai întâmplase vreodată, ori că femeia asta era dracul gol (pe 

sub chimonoul de mătase), nu mai încăpea îndoială că ceva 
se petrecea cu trupul său, o prefacere căreia nu-i putea tine 
piept. Ceva nemaipomenit, judecând după forma chilotilor 
chinezeşti, scăpaţi de prea multe ori în inalbitor. 

Alba Nicoleta isi scutură o dată umerii rotunzi și chimo- 
noul lunecă pe podea. Însoţi farmecul foşnetului cu vorbe 
duioase. 

- Lasă-mi si mie două-trei inghitituri, pufoiule, că mă 
arde pe mafe de la votcă. $i mişcă dincolo, c-avem treabă... 


Nelutu Borangic socotise că povestea lui îl va mişca în vre- 
un fel pe Tanase. În loc de asta, îl văzu privind nepăsător prin 
jur, ca şi cum ar fi avut treburile și gândurile lui, mult mai 
de seamă ca pafaniile unui învățăcel. Haiducul părea dus cu 
totul pe alte meleaguri. Îl aşteptă respectuos să se-ntoarcă și 
să-l bage din nou în seamă. Abia când se petrecu acest lucru, 
îndrăzni să-l iscodească. 

- Ei, ce spui dumneata de toate astea, neică? 

Neica dădu din umeri. 

- Eu, Borangicule, nu m-aș plânge să fiu în locul tău. Casă, 
masă, dulce jupâneasă... Puţini au norocul ăsta, la atât de 
scurtă vreme după ce-au poposit în oraş. Unii marcă banul 
de chelesc până să-și afle gazdă cum se cuvine, iar alții nu-și 
găsesc deloc şi trebuie s-o şteargă cu coada între picioare, ina- 
poi de unde-au venit. Unde mai pui că abia ce te-am prezen- 
tat Nicoletei. Nu putem să-i zicem la revedere așa, una-două. 
Ne bate obrazul, că nici la dânsa nu e chiar hotel, să vii şi să 
pleci când vrei. 

Nu era în firea haiducului să-l povatuiasca insirand atâtea 
cuvinte pentru o chestie aşa simplă, încât Ucenicul simți că se 
coace ceva şi-l întrebă ce anume. 

- Eh, fleacuri, darveri, mormăi chipurile plictisit Tanase. 
Îi vezi p-ăia doi de colo, de la masa cu umbrela lăsată într-o 
rână? Aia care trag de nişte beri trezite, comandate acum ju- 
mătate de ceas. Așa, şi pe ălălant, scofâlcitul care se face că-şi 
priveşte telefonul din minut în minut, cum ar aștepta veste 
de la o drăguță. Vai mama lui, cine să-i dea ăstuia întâlnire? 

Tânărul incuviinta emoţionat. Ceva nemaivăzut avea să se 
petreacă. 

— Află dar, Ucenicule, că aceştia trei sunt arnăuţi tocmiti 
să stea pe urmele mele şi să mă găbjească la primul prilej. Stai 
aşa, nu te întoarce... Fă-te că asculti ce-ţi spun și zambeste. 

Neluţu Borangic rânji chinuit, dând din cap ca un catâr. 

— Arnăuţi? Adică... un fel de agenţi? Dar ce vorbă mai e 
şi asta, bădie? 

- Las’ că-ţi zic eu altădată. Acum mai spune-mi o dată de 
Cătrănela aia a ta, să ne treacă vremea. 

- Petronela, îl corectă respectuos băiatul. Petronela Banu. 

$i purcese să-i povestească, pentru a doua ori a treia oară, 
ce-l mânase pe el, tânăr de șaisprezece ani, din Turcenii 
Gorjului, tocmai la Capitală: | 

Cum iubita lui Petronela, de care se legase încă din şcoala 
primară şi nimic nu reuşise să-i despartă până atunci, a văzut 
într-o seară la televizor că se caută tinere talente pentru tur- 
nee în lumea largă. Care cu gura, care cu vreun instrument, 
care cu dansul, mă rog, fiecare după puterile si inzestrarile 
lui. Şi de-atuncea, fata n-a mai avut linişte. O simţea seară de 
seară cum se zbuciumă și-i tremură glăsciorul de privighe- 
toare, dând să bufnească în plâns. 

„Căci ce viaţă-i asta, măi Nelutu? îi zicea ea suspinând. Fără 
o distracţie, fără o situaţie, fără perspective? Simt că-mi îngrop 
talentul aici, în Turceni și lumea nu va ști vreodată de mine...” 

lar el se străduia s-o aline cum se pricepea, mai o lua in 
braţe, mai o pupa ori o pipăia, după cum îi venea la indema- 
nă. Degeaba. 

Şi-ntr-o blestemată dimineaţă s-a petrecut ce se temea el 
mai tare. Cand s-a dus s-o strige la poartă, tac-su lui Petronela 
i-a întins cu mâna tremurând o scrisoare şi-o poză. „A plecat 
cu trenul azi-noapte”, a-ngăimat și s-au luat în braţe distruși, 
ditamai bărbaţii. 

- Taica s-a dus când eram de-o schioapa, iar maica s-a 
prăpădit în urmă cu doi ani, de inimă rea. Am rămas singurel, 
fara alte neamuri la Turceni, și de sărman m-a luat sub aripa 
lui un maistru de la termocentrală. Aurică Morlovacelmare 
îi zicea. În rest, știi. N-am stat pe gânduri și m-am pus pe 
tren, să vin după Petronela. Noaptea mi-au furat parte din 
bani şi mobilul, unde aveam numărul ei. Așa m-ai găsit mata 
dimineaţă, în Gara de Nord, mai mult mort decât viu. 

- Norocul tău c-aveam drum pe-acolo, spuse mișcat 
Tanase. Dar cât ai avut prăpădenia aia de telefon, n-ai sunat- 
o pe Barbarela? 

- Petronela. Am sunat-o de mi-au rosit urechile, însă nu 
mi-a răspuns. Ori că i l-au furat si ei... Ori că l-o fi pierdut... 
Ori că i-e rușine de ce-a făcut și nu mai vrea să dea ochii cu 
mine... 

- Ori că nu l-o fi plătit, presupuse haiducul, mai practic. 

- Se prea poate, căci Petro e fată şi rusinoasa şi uitucă 
şi sfioasa şi visătoare, toate la un loc. Uite, spuse Ucenicul, 
întinzându-i haiducului scrisoarea Petronelei şi-o poză de-a 
ei. 

Însă Tanase Vlăsia se aplecă spre el şi-i şuieră aprig; 

- Scoala chiar în clipa asta de mergi la budă. Acolo, în ca- 
bina trei, cum numeri dinspre usa, e deschis geamlâcul spre 

stradă. Sari și fugi cât te tin picioarele înapoi la tanti Nicoleta. 
Aşteaptă veşti de la mine. Du-te! 

Neluţu Borangic îi dădu ascultare ca-n transă, dar când 
ajunse în ușa localului se întoarse să vadă ce-i. În clipa aia, 
arnautii dădură năvală către masa lor, strigând „stai aşa!”, „nu 
mișca!” „mâinile la vedere!” în fine, de-ale meseriei. 

- Potera! mugea Tanase Vlăsia în braţele lor vânjoase. 
Potera! 

Trei mese se răsturnară, cinci pahare se făcură zob. Printre 


ospătarii supăraţi de pagubă, Ucenicul se strecura pe calea 
care-l făcea scăpat. 


Capitolul 2 


În care se arată că pefitorii pot să răsară de unde te-astepfi 
mai puțin. 


Învățătură. 

De câte ori dichisești un hogeac pentru puicufe, un cuibusor 
de nebunii, trebuie să fii cu mare bagare de seamă. Lucrurile nu 
sunt așa de simple cum crede lumea și problema poate deveni de- 
licată, căci iubirea, cum zicea poetul, e un libidou de porțelan... 

Întâi amplasamentul în imobil. Dacă-i la parter, ca un 
făcut, taman în ceasul la care v-aţi luat inima-n dinți, tu și 
drdguta, să faceți marele pas către amorul trupesc, incununare 
a poeziei ce-afi trăit până atunci, toată lumea din bloc defilea- 
ză pe lângă voi, înspre si dinspre lift. 

Tu te moșmondești să deschizi ușa. S-a furat becul de pe 
scară si încuietorile abia se văd. Nu ești obișnuit cu cheile, că 
nu sunt alea de la tine de-acasă și de-abia le nimerești. Plus că 
iala, cum te-a avertizat proprietarul, trebuie hâţânată un pic, 
stânga-sus, ca să se deschidă. 

Bine-nfeles că toți vecinii, văzând o pereche străină de în- 
cuietoarea cu pricina, se uită chiords. Opinia publică privește 

mereu chiords, că are boală pe hoți si pe suspecți. Iar tu te 
opintești icnind într-o ușă care nu-i a ta, lac de sudoare, in 
vreme ce fata se face una cu peretele. 

Cel mai bine e să dai frumos bună seara, ca un nevinovat 
bine crescut. Ai grijă să nu te ia valul, să mai pui de la tine 
si vreun „nu știu ce-are afurisita asta de cheie”, că e belea. În 
șapte cazuri din zece, vecinul vine să-ți dea o mână de aju- 
tor, să se uite mai bine la tine și la puicufa pe care vrei s-o 
bagi înăuntru. Asta, sărmana, nu mai știe cum să-și ascundă 
fetisoara, stă tot cu spatele la voi, ceea ce-i face pe toți si mai 
bănuitori. 

Dacă-i la etaj, cu cât mai sus, cu atât mai puțini curioși. 
Curioșii se sufocă la înălțime, aerul e prea rarefiat pentru ei. 
Nu se uită la voi, prin vizoarele ușilor, decât vreo trei-patru 
gospodine şi-un mucos care trage nădejde să te vadă sărind pe 
frumoasă înainte de-a trânti ușa în urma voastră. 

Dar însă, mdiculita mea, ce belea e cu liftul... Rareori se- 
ntâmplă să fifi singuri în cabină. Mai mereu e câte o doamnă 
care o priveşte fix pe bucăţica ta, încât ăsteia îi vine să intre în 
podea. Întreab-o politicos pe respectabilă „la ce etaj mergeţi, 
doamnă?”, să-i distragi atenția si s-o pui în defensivă. O să i se 
pară că intenționat ai întrebat-o, așa, ca o amenințare voalată, 
să afli unde locuieşte. 

$i-acum, partea tehnică. Utilitafile. Când alegi hogeacul, 
verifică: 

1. Bateriile de la baie și bucătărie. O inundație e tot ce-ţi 
lipsește, cu vecinii bubuind picioare-n ușă, taman în toiul par- 
tidei fierbinţi. Sau, la celălalt capăt al romanțului, să n-ai apă 
la duș. N-o mai prinzi tu altădată pe aleasa inimii, ba or să afle 
toate prietenele ei că ești impufit, și prietenele prietenelor si-asa 
mai departe, în veacul vecilor, amin... 

2. Recensământul gândacilor. N-am cunoscut in viața mea 
o bunăciune care să n-o taie, chirăind „în papuci şi-n pielea 
goală”, vorba cântecului, îndată ce pe perete fosgdie un suflet 
timid de gânganie, cu antene mișcătoare. Înainte de-a duce 
fata acolo, inspectează întâi singur hogeacul, seara, nu ziua 
- când vietățile se-ascund prin unghere, pregătindu-se pentru 
animația vieţii de noapte.. 

3. Patul. Treci pe lângă el, cu un aer distrat, aşa, cum chi- 
purile ai fi atent la ce-ţi zice proprietarul si hop! lasă-te ca din 
avion, să vezi dacă rezistă la șocuri. Căci de-astea vei avea par- 
te în activitatea viitoare. Ori dacă ţi-ai pus în gând să prestezi 
fără şocuri, înseamnă că nu știi ce-i ăla amor temeinic. Mai 
bine lasă-te pagubas. 

Eram odată cu o bucăţică ruptă din soare. Și când ne simțeam 
mai bine - trosc! se rupe patul cu noi. Bucăţică-bucăţică, vor- 
ba vine, nici dânsa nu era chiar slabufa, și-mpreună cu mine, 
care-o duceam bine pe vremea aia, dăduserăm pesemne peste 
limita de rezistenţă a mobilei. Ce-i de făcut? ne-am zis. 

Ei, ce-i de făcut... Să termini treaba pentru care te-ai anga- 
jat si-abia apoi, după despărțirea duioasă, vezi dacă se poate 
repara ceva. Lucrul bine făcut rămâne lucru bine făcut. Unde 
mai pui că poți întoarce întâmplarea în favoarea ta, strecu- 
rându-i minunatei o aluzie, cum că ai rupt patul cu dânsa... 
Reputația are prioritate. 

Altădată plec din cârciumă cu o pretend de nade jde si cum 
se făcuse cam noapte și ne grăbeam amândoi, fiind oameni 
cu bătăi de cap, hai să luăm desertul la hogeac, o oră - o oră 
jumate. Intrăm noi acolo, zic „nu mai aprinde becul, că ştiu 
pe-aici, vino-ncoace”. Și dăm să ne-așezăm pe pat. Acum, eu îi 
zisesem să nu mai facă lumină o dată că vream să sărim intro- 
ducerea, trecând direct la cuprins, al doilea că știam camera 

de burlac, vai mama ei, cu pereți scorojifi, rafturi prăfuite, 
păianjeni, geamuri nespălate si-asa mai departe. O sărăcie 
poate luci mai tare decât alta. Se duce naibii romantismul, 
din prima. 

Deci ne-aşezăm. ,, Au!” zice asta. „Ce-i?” Și n-am încotro, 
fac lumină. 

Ce se-ntâmplă... Burlacul meu era în plină zugrăveală si 
firește uitase să-mi spună c-a pus toată averea în pat, s-o apere 
de furia trafaletului. Pe asternuturile unde urma să dansăm 
noi tangoul dragostei, am găsit două valize de chilofi si alte 
foale, cratițele bucătăriei, raftul de cărți, pantofăraie cât cu- 
prinde şi-un cactus, nici mic, nici mare, în ghiveci. 

În fine, cartierul. Dacă ai de ales, alege unul cu mai puţine 
cotarle. Nu că s-ar speria fetele, abia le-arăţi si tu că esti băr- 
bat, apărându-le, dar uite ce-a pafit un tovarăș de-al meu de 
haiducie. 

Puiu Năvală îi zicea lui. Ei, si Puiu ăsta, care la femei aproa- 
pe mă egala, ajunge într-o seară la poarta casei unde-și avea 
sălaş de taină, prin care se perindaseră puzderie de fericite sa- 
crificate, şi mai fecioare și mai nefecioare. Era însoțit de fru- 
moasa frumoasele ce făceau renumele mahalalei Plumbuita, 
mai încoace de mânăstire, unde păcatul nu se simte stingherit 
de cele sfinte, ci în largul lui. Cum pusese mâna pe ea, numai 
dânsul știe, dar ca meseriași ce ne aflăm nu ne vindem pontu- 
rile unul altuia. 

Tovardsul meu se culcase deștept cu o seară înainte, dar se 
vede treaba că a dormit foarte prost. Cum se pregătea el să des- 
chidă zăvoarele și să treacă la etapa asaltului final, iată că se 
iveşte ditamai dulăul, ce trecea pe-acolo. Frumoasa se preface 
speriată, Năvală se preface c-o apără si neavând altceva la în- 
demână zvârle spre fiară smocul de chei cu care n-apucase să 

deschidă curtea templului. lar dulăul, fără să stea pe gânduri, 
înhaţă smocul si pe-aci ţi-e drumul. 
Cu hogeacurile nu-i lucru de glumă... 


Era noapte târziu, atât de târziu că se culcaseră şi greie- 
rii spaţiului verde dintre blocuri, visând poate la o viață mai 
bună, cum ar fi să fie vară tot timpul. 

În bucătărioara apartamentului de trei camere decoman- 
date, de la etajul patru, Taica Mitrea își aprinse visător jumă- 
tatea de ţigară viceroi. Pe vremuri fusese un pasionat fumă- 
tor de carpaţi-fără, însă capitalismul vorace ucisese această 
legendă a fumului românesc, pentru a face loc mărcilor din 
toate colţurile lumii. Taica Mitrea hotărâse de mai multe ori să 
se lase și vara asta ataca problema prin metoda înjumătățirii 
țigărilor cu foarfeca. 

Purta bluză de pijama în dungi verzi şi crem, asortată unei 
perechi de pantaloni cu acelaşi model. Era uscativ, vânos, cu 
mărul lui adam generos şi-un promiţător început de chelie. 
Număra cincizeci de primăveri. 

De cealaltă parte a mesei luminate de un bec fără abajur, 
spânzurat doar de firele cu care-l înzestrase tata constructo- 
rul, înlemnise tânărul Nelutu Borangic, în așteptarea unei 
minuni dumnezeiesti, ori a unei inspiratii emanând din 
poveţele mentorului său haiducul. Avea nevoie ca de aer ori 
de una, ori de alta, ca să dea răspunsul cel mai potrivit între- 
bării pe care i-o pusese cu un minut în urmă visătorul Taica 
Mitrea. 

— Şi ia ziceţi, mă copii, când v-aţi hotărât să puneţi nunta? 


Cititorul celor de mai sus ar putea gândi, pe bună drep- 
tate, că se face vorbire despre nunta lui Neluţu Borangic 

cu domnisoara Petronela Banu, aleasa inimii sale, pe care 
a descoperit-o în sfârșit, după mai bine de cinci săptă- 
mâni de căutări febrile prin măruntaiele mahalalelor de la 
soare-răsare. 

Nici vorbă. 

Povestea indragostitilor şi-a nemaipomenitului Tănase 
Vlăsia abia s-a urnit şi-ar fi păcat ca ea să sfârșească atât de 
iute, oricât de fericit prilej s-ar dovedi o nuntă. Atunci ce l-a 
făcut pe Taica Mitrea să rostească întrebarea care le dă fiori 
de gheaţă nu numai tinereilor cu tuleiele abia mijind, ci şi 
bărbaţilor în putere? 

Pentru a lămuri această nelămurire, trebuie să ne întoar- 
cem cu toţii în urmă cu o săptămână... 


- Ce, Ucenicule, n-ai mai văzut strigoi? gâlgâia vesel 
Tănase Vlăsia, în pragul ușii pe care Nelutu Borangic se gra- 
bise s-o deschidă, îndemnat de Alba Nicoleta, cea ostenită de 
votcă şi iubire. 

Şi dându-l la o parte, cu un umăr ofelit: 

- Ia, fă loc, că mi-o cere şi mie inima glas și sân de femeie. 

Cu acest citat aproximativ din „Neamul Şoimăreştilor”, 
dădu buzna direct în dormitorul femeii, unde fu întâmpinat 
cu chirăieli. Ucenicul, dacă tot se sculase cu noaptea-n cap, 
se aseza în bucătărie, să-şi încropească un sandvis cu salam, 
căci era cam lihnit. 

Un ceas mai târziu, sedeau tustrei în jurul mesei, la sfat. 

- Tu, Nicoletă, să nu-i porţi gând rău băiatului, căci am 
să-l iau de lângă tine. Am hotărât că-i vremea să fac o faptă 
bună, să-i găsesc pe Cătrănela aia a lui. 

— Petronela, îndrăzni iar Nelutu si tacu fulgerat de privi- 
rile lor. 

~ Asa că nu se cade să-l duc înapoi dragufei ostenit mort 
de încercările tale. Acum tot sunt între două bătălii, deci am 
un pic de răgaz ce poate fi cu folos. 

Alba Nicoleta piui încântată ca o vrabiufa. În fata haidu- 
cului, barbatia ei se stinsese. 

— Dar ai sfârşit treaba aceea, cu ăla din partea cealaltă? 

- N-am sfarsit-o, ci numai am oprit-o, s-o apuc cum se 
cuvine pe-aia cu ălălant, de dincolo. 

Intimidat de complexitatea celor rostite, Ucenicul rămă- 
sese mut. 

— Ia scoate scrisoarea $i poza, să le vadă Nico, că ea le ştie pe 
toate alea noi care trec prin cartiere, până se lipesc pe undeva. 

În mânuţele drăgălașe ale Albei, scrisoarea Petronelei 
prinse glas căci, după cum deja se ştie, femeia nu putea pune 
suflet dacă nu citea cu voce tare. 

„Dragul meu drag Nelufu... lartă-mă pentru tot ce s-a în- 
tâmplat, dar tu sti ce e-n inima mea. N-as mai fii eu, cea pe 
care o iubeşti, dacă n-aş da ascultare chemării care mă chea- 
mă. Nimica nu s-a schimbat între noi și poate că într-o bună zi 
ne vom revedea și vom fii fericiți împreună. Eu acuma plec la 
București, să-mi fac o carieră in showbiz. O să-ți explic odată 
ce-i asta. Am să stau la o prietenă care-am cunoscut-o în tabă- 
ra de la Tismana si mi-a zis când ai drum prin Capitală, fată, 
vino să stai la mine, în Șoseaua Vergului. Să mă ierfi și să nu 
mă uiţi, dragul meu drag Neluţu. Te iubesc, te iubesc, te iubesc, 
Petronela.” 

Nicoleta scăpă o lacrimă care întină cuvântul „showbiz”, 
făcându-l să semene cu un păianjen vioriu. Iar când văzu și 
poza Petronelei, poziţia portret uşor aplecat înainte-dreapta, 
căutătura romantică, rimelată, și buzele senzuale, mai scăpă 
una, pe lângă răvaş. 

- Suflet de muiere, deh, mormăi Vlăsia înduioşat, sub 
peria mustăţii. Ce spui, Nicoleto? Avem de unde să apucăm 
căutările? 

Ochii Albei Nicoleta sclipiră afatati. 

- Eu, Tănase, pe fătuca asta n-am văzut-o prin Colentina 
şi n-am ştiinţă de noutăţile din Vergului. Dacă e să fi tras 
acolo, la o prietenă, cel mai nimerit ar fi să-l întrebi pe Taica 
Mitrea cusătorul, căci el are cunoștințe unde puterile mele 
sunt limitate. 

- Ce spui? N-o fi Mitrea ăla care-a lucrat la fabrica de ace 
de cusut şi l-a prins cu un sac întreg de produse care vrea să 
le treacă granița, la moldoveni? 

~ Ba chiar el, întări Alba. I-au luat toate acele, și-n chiloti 
l-au cercetat cu magnetul, iar pe dânsul l-au dat afară. A vrut 
să-şi ia zilele, dar l-am mințit c-a câștigat la loto și-am mai 
obţinut o săptămână, până i-a trecut. 

- I-ai scăpat viaţa. Cu ăsta am haiducit în tinereţe, prin 
Drumul Taberei - Militari, suspină Tănase Vlăsia. Dacă e tot 
acela cum îl știam, bucuros ne va sări în ajutor. Strange-ti 
bulendrele, Nelutu! Iar tu, Nicoletă, să m-aştepţi la ceas de 
seară cu masa plină de bucate. Căci în frigiderul tău sticle- 
le de votcă se plictisesc de moarte fără o icră, o brânză, un 
ghiudem. 

Zis si făcut. Un ceas mai târziu, Taica Mitrea le deschisese 
ușa larg și cei doi vechi tovarăși se luaseră în braţe bărbăteşte. 

- Mitreo, făcu Tănase Vlăsia, poveştile pe mai târziu. 
Acum ajută-mi să dau de urma fetii după care tânjeşte uceni- 
cul ăsta al meu si te-oi cinsti cum se cuvine. 

Îi împărtășiră toată întâmplarea. 

- Asta nu-i treabă uşoară, spuse gânditor Taica Mitrea, 
când ei terminaseră. Nu mai e Şoseaua Vergului ce era 

odinioară, au crescut blocurile ca ciupercile după ploaie. Fata 
voastră și prietena ei pot fi într-o mie de locuri, dacă nu s-or 
fi mutat între timp. Îmi trebuie vreme, să-mi cercetez ochii şi 
urechile din care am sumedenie prin cartier. Dar până atunci 
să rămână băiatul la mine, câteva zile, să-mi fie de ajutor. 

Neluţu Borangic isi duse rucsăcelul care conţinea toată 
averea lui (două perechi șosete, două perechi chiloti, periuta 
dinţi, bani puţini rău, numărați zilnic) in cea mai mică din 
camere, unde şi căzu pe pat, adormind tun. lar Mitrea și 
Vlăsia se așternură la o beţie vârtoasă. 


Vreme de câteva zile, Taica Mitrea iscodi împrejurimile, 
iar Tanase haiducul își înteţi căutările prin alte mahalale, 
unde mai avea ajutoare. Tânărul îi însoțea pe rand, după cum 
cădeau la învoială de cu seară, ori bătea străzile de unul sin- 
gur, luându-și totdeauna semne, să nu se rătăcească. Încât, de 
la atâta alergătură începuse sărmanul să se clatine pe picioare 
şi să i se năzare c-o vede pe Petronela la fiecare colt. Apucase 
chiar vreo două-trei de umăr, crezând că chinul său s-a sfârșit 
şi puţin lipsise s-o ia pe coajă. 

Unde mai pui că mânca tot pe sărite, ba un covrig din mi- 
cile lui economii, care multe zile nu mai aveau, ba un ceai la 
Taica Mitrea, care ţinea frigiderul din scurt. Numai când se 
vedea cu mentorul său, Tănase Vlăsia băga mâna în buzunar 
până la cot şi-l ospăta de nu mai putea să răsufle, dintr-o în- 
tâlnire ca asta trăind apoi două zile întregi. 

Într-o seară, pe când îi ţinea de urât gazdei, ascultând ne- 
numărate poveşti despre acele de cusut, Nelutu Borangic auzi 
ușa de la intrare și-apoi cineva lipăi spre sufragerie. 

- A, răspunse Taica Mitrea privirii sale întrebătoare, e 
fi-mea, studenta. Mai trece câteodată pe-aici. E fată mare, 

Verginica, merge pe douasopt, da’ nu-i dai nici șaișpe. Poate 
faceţi cunoștință. 

Şi zicând acestea, îl privi cam ciudat. 

Un instinct de supravieţuire, ca al fiarelor tinere, îi dădu 
cumva de veste Ucenicului că nu-ia bună. Şi într-adevăr, sea- 
ra următoare, gazda lui desfăcu, lucru de mare mirare, o sticlă 
de vin. 

- Ia, Nelutu, ia, baiatule, i] indemna mieros. Uite și nişte 
covrigei. Nu bei alcool? Atunci umple-ti paharul la ghiuveta, 
că suc n-am cumpărat, fiind numai din chimicale dăunătoare. 
Covrigeii merg bine cu apă, iar eu o să beau un strop de vin. 

Ronţăind covrigei botezați, tânărul aștepta urmarea 
încordat. 

— Auzi, tu te pricepi la calculatoare? Că uite, Verginica 
mea are unul în debara si tare-ar vrea să-l folosească, pentru 
la şcoală. Dar nu știe dacă e bine să-l pornească acum, după 
ce-a stat doi ani şi s-a pus praful pe dânsul de-un deget. 

Băiatul clătină din cap. 

- Nu te pricepi? Păcat. Mare păcat. Auzi, dar referate știi 
să faci? Nu din alea grele, ceva ușor, așa, istorie, geografie, 
niște biologie. Verginica mea e fată cuminte, unde-o pui aco- 
lo stă şi-i merge mintea. Nu ca fufele ălelante din cartier. Am 
crescut-o bine, ferice de ăl de o lua-o de nevastă. Când termi- 
nă facultatea, fireşte. 

Nelutu Borangic observă îngrozit că se termină covrigeii 
şi-o să trebuiască să zică ceva. Începu să-i mănânce mai încet, 
oricât i-ar fi ieşit ochii din cap de foame. 

- Ei, zise în sfârşit Taica Mitrea, mai vorbim noi și mâine. 
Du-te la culcare, c-oi fi ostenit... 

Iar seara următoare, fără să mai deschidaalte discuţii inu- 
tile, îl împinsebinișor de la spate direct în sufragerie. 

- Verginica Mitrea - Nelutu Borangic! Nelutu - Verginica! 

Prezentările fiind făcute, închise ușa după el. Pe dinafară. 

Camera era cam întunecoasă, căci doar într-un colt, pe 
un birou mare lumina o veioză cu picior arcuit. Ucenicul 
făcu doi pași si se-mpiedica de un scaun care se afla la pere- 
te, chiar lângă ușă. Nu îndrăzni să meargă mai departe, ci se 
aşeză cuminte, încercând să-și obişnuiască privirea cu lumi- 
na slabă şi să desluseasca cele ce se găseau prin sufragerie. 
Deocamdată nu vedea pe nimeni. De unde ar fi putut veni 
primejdia? 

— Săru... mâna... îngăimă, dar cum nu primi răspuns so- 
coti că e mai bine să lase lucrurile așa cum sunt. 

După un minut de tăcere, se ridică şi merse tiptil la ușă. 
Uşa era închisă cu cheia. Atunci se întoarse la loc şi se puse 
iar pe aşteptat. Măcar scaunul era ceva sigur. 

Cum stătea el așa, abia respirând, auzi deodată un zgo- 
mot uşor ca un scrijelit. Ciuli urechile, dar scârțâitul inceta 
imediat. Apoi se porni iarăși, după câteva clipe, mai tare. Era 
un scrijelit ascuţit, care parcă venea de nicăierea şi-i zburlea 
părul pe ceafă. Aci se pornea, aci se oprea, ca zumzetul unei 
viespi furioase, ce-i dădea ocol, pregătindu-se să-l intepe. 

Dar nu-l înțepă nimic. Ucenicul isi dădu seama că 
scârțâiturile vin dinspre veioză. Încet, întinse mâna, găsi co- 
mutatorul de lângă usa şi aprinse lumina. 

Va să zică asta era domnisoara Verginica studenta. 

Tânărul văzu itindu-se de după biroul mare doi umeri și- 
un cap ciufulit, de băiat. Nu-i ajungeau tălpile pe podea, iar 
când îi aruncă o privire furioasă, Neluju Borangic remarcă 
mustăcioara brunetă care se potrivea de minune cu buzele 
subțiri ca ata. 

- Mă... mă scuzaţi, eu n-am... 

Verginica pufni de două ori si nu-l mai băgă în seamă, 
pornind iarăşi să scrie pe nişte foi de hârtie, cu un creion 
ascuţit ca sulița. În dreapta ei, mormanul de coli scrijelite cu 
semne misterioase creștea văzând cu ochii. Parcă s-ar fi aflat 
la concursul mondial de scrijelit. 

Ucenicul statu multă vreme s-o privească, poate o jumătate 
de ceas. Din când în când, ea îi arunca o privire dusmanoasa, 
pe deasupra colilor şi-a mustăcioarei. În cele din urmă, 
mafele tânărului dădură un semnal legat de covrigeii cu apă. 

Atunci ea se dădu jos de pe scaun, cu o mică săritură şi 
veni către el, înfiorându-l. Abia îi venea până la scobitura 
pieptului, dar era lată în umeri şi crăcănată, Până să zică el 
ceva, îl trase în jos de revere și-l pupă pe obraz. Apoi deschise 
uşa cu o cheie și-i dădu drumul în libertate. 

În bucătărie, Taica Mitrea deja desfăcuse sticla de vin în- 
cepută si, în culmea fericirii, mai scosese o pungă de covrigei. 
Tăie în două o ţigară viceroi, trase primul fum și-l rostogoli 
visător în tavan. 

- Ei, să fie într-un ceas bun! $i ia ziceţi, mă copii, când 
v-aţi hotărât să puneţi nunta? 


Capitolul 3 


Unde Ucenicul dă pie pt cu misterele de ne pătruns ale Asiei. 


Invajatura. 

Mă-ntrebi de-am avut a face cu doamne străine? Mie, 
frățioare, niciuna nu mi-e destul de străină, toate-mi sunt 
aproape. lar dacă te gândești la alte țări, limba mea ştie toate 
limbile. Află că într-o vreme îmi căzuse cu tronc o domnişoară 
din Bălcik. O să zici stai, nene, că asta-i colea, la doi pași, iar 
Bălgaria-i un fel de Românica, numai de vreo trei ori mai 
mică. De unde străinătate? 

Ei, află că nu-i chiar așa. Femeia bălgară are sângele mi- 
gratorilor de pe vremea lui Gelu Glad Menumorut, și-i greu de 
strunit ca un cal sălbatic. 

În fine, o cunoscusem pe duduia asta, într-o vară, la Doi 
Mai, când făceam un ban de vacanţă, cărând cuferele unor 
turişti. Și unul, care l-am scăpat de-am stat cu unghia vânătă 
o lună, era chiar al ei. 

Și-a cerut iertare in limba ei si mi-a lăsat, pe lângă pum- 
nul de mărunțiș, o carte de vizită, doar numele și-un telefon. 
Ce nume frumos... Parcă-l aud si-acuma: Ilia Danova. Și ce 

ochi... Ca să nu mai zic că se vedea de la o poștă că-i plac 
hainele care se dezbracă ușor. Și, ca fată frumoasă, degeaba ai 
minte dacă n-o-mbraci într-un costum de baie. 

Până vara următoare am stat pe ghimpi. Când e vorba de 
necunoscute, mă-ntețesc de la o zi la alta. În gândurile mele, 
lucrurile se petreceau așa: ajungeam la Bălcik, o sunam, iar 
Iliada venea să mă ia, proaspătă ca o roză. Mă ducea la dânsa, 
mă scotea la un club, ceva, si-apoi... 

Ei, apoi e-apoi. Se pricep românii să dea din mămăligură, 
dar fireşte că eu nu știu boabă bălgărește, iar dânsa românește 
nici atâtica. Or, câte poveşti de dragoste nu s-au vestejit din 
pricina lipsei de comunicare? 

Am apelat la un ucenic al meu, absolvent de Litere. Pentru 
dumneata, Maestre, mi-a zis el, cuceresc și Japonia! lar săp- 
tămâna următoare s-a și înfiinţat cu un ghid de conversație 
român-bălgar, special pentru mine. Nu unul întreg, ci doar un 
capitolas mai important: ăla despre flirt. 

$i-asterne-te, Vlăsio, pe buchisit flirtul bălgăresc. De ce ci- 
team, de-aia mă minunam. Va să zică sunt si la bălgari pro- 
bleme. Nu merge cu „hai, fato, că n-am vreme, ori la tine, ori 
la mine, hufa-hufa, treaba-i gata, pa și pu, la revedere!” Sunt 
subtilități, suspansuri, delicatefuri. lar fostul meu ucenic se 
gândise la toate. Rând pe rând le descifram, le memoram, mi 
le-nchipuiam traduse în viață, născoceam urmări. 

Începea clasic, ca la manual: 

„Bună! Pot să m-asez lângă tine? (Zdrasti! Moje li da 
sednă? )” 

„Pot să te invit să bem ceva? ( Moje li da te cerpiă edno?)” 

„Ce bei? (Kakvo pies?)” 

Ia uite-al naibii, m-am gândit, drept la țintă ghidul ăsta, 
nu se-ncurcă. 


VIAŢA ŞI FAPTELE HAIDUCULUI TANASE VLASIA | 35 


„Ai venit singură? (Sama li si tuk?)” 

„Îmi placi. (Haresvăş mi. )” 

„Dansezi? (Ște potanțuvăme li?)” 

„Îmi place cum dansezi. (Haresvă mi kak tantuvas. )” 

Cum zic, drept la țintă, fără farafastâcuri. Dar nici cu mito- 
cănii de să-mi crape obrazul. Hai că-i bine. 

„Încerci să m-agăţi? (Da me svaliș li se opitvăș?)” zicea 
smucindu-se fata din ghid, cum fac ele, orice limbă ar vorbi. 

Însă mie nici că-mi păsa. Îi dădeam înainte cu-ale mele: 

„Eşti cu cineva acum? (Imăș li si niakoi?’)” 

„Ai prieten? (Imds li si gale?)” 

„Arăţi foarte bine. ( Mnogo ti otivă.)” 

„Eşti super. (Super si. )” 

„Ai ochi frumoși. (Imds krasivi oci. )” 

„Eşti foarte sexi. (Ti si neveroiatno seksi. )” 

Asta, frățioare, numesc eu acțiune. Am băgat de seamă ce 
bine sună toate-n limba lor. Replicile astea, care la noi ar pune- 
o pe fugă pe una mai slabă de înger, erau unse cu marmeladă 
bălgărească, numai bună s-o-nghită „gospojița” cu gurița ei. 

Pe urmă am trecut la atac. 

„Nu vrei să ne plimbăm un pic? (Haide da se porazhodin 
malko.)” 

„Pot să te conduc acasă? (Moje li da te ispratia do vas? )” 

„Pot să te sărut? (Moje li da te felund?)” 

Ei, dar îţi spusesem că lucrurile nu sunt simple nici la ei. 
Gena de cal sălbatic, migrator. 

„Nu m-atinge! (Mahni si rafete!)” 

„Aventurile de-o noapte nu-s genul meu. (Ne săm za edna 
nost.)” 

Se prea poate ca in faza asta să ia haiducul si vreo palmufa, 
pe obraz. Însă la urmă și cel mai nărăvaș căluț se lasă strunit. 

„Ai un prezervativ? (Imds li prezervatif?)” zice ea 
suspinând. 

„Este un automat la baie. (V toaletnăta imă ăftomat za 
prezervativi.)” 

„Mă atragi teribil. (Strasno me privliciș. )” 

Și nici eu nu mă las mai prejos. 

„Sunt nebun după tine. (Lut săm po tep.)” 

„M-am îndrăgostit. (Vliubih se v tep.)” 

„Mă gândesc la tine tot timpul. (Neprekăsnăto misliă za 
tep.)” 

„Nu pot să trăiesc fără tine. (Ne mogă da jiveiă bes tep.)” 

„Te iubesc. (Obiciăm te.)” 

Ce domnişoară, chiar dăltuită în gheaţa Balcanilor, ar re- 
zista unei asemenea avalanse, ce femeie ar rămâne-n picioare 
după o așa serie? Să-mi arate careva una și-o iau mâine de 
nevastă, Doamne fereşte! Nu s-a născut... 

Ei, și lucrurile mergând așa bine, iată-ne pe-amândoi la 
asternut, un ceas mai târziu, goi-goluți, suflând greu, dar cu 
sentimentul datoriei împlinite. Iliada fumează mulțumită 
ţigara de după. Fac tutun bun bălgarii. 

Tar eu nu-s din ăia care, când se văd cu sacii-n căruţă, isi 
dau arama pe fafa și-o șterg cu palma-n fund. Sustin elegant 
conversaţia de la postludiu: 

„Ce faci mâine seară? (Kakvo ste pravis utre vecer?)” 

„Îmi dai numărul tău? (Ste mi dadeș li nomeră na telefonă 
si?)” 

„Te sun. (Ste ti se obadiă. )” 

Mă-ntrebi, frățioare, cât de bine au mers lucrurile pe teren? 
Nicicum. Am sunat-o pe Iliada asta o lună, de-am anchilozat 
cu mâna îndoită la ureche, pe telefon. Nota de plată (smetkătă) 
m-a sărăcit. N-a răspuns nici până-n ziua de azi. 

Mustăceşti, muceo, fi-oi zice poate că n-am apucat chestia 
cum trebuie. Dacă-i pe-asa, să te văd pe tine cum te descurci, 
când o fi cazul... 


Întâia oară, Ucenicul se împiedică de domnisoara Huy pe 
una din ulițele cu nume latin, din cartierul care fusese odini- 
oară fund de lac, apoi groapă pentru moloazele uriaşe aduse 
la cutremurul din '77, pe urmă grădini de legume, puzderie, 
imprejmuite cu sârmă pe araci şi, în fine, un codru de căsuțe, 
maghernite ori palate ţigăneşti, cu pretenții de bunăstare 
rafinată. 

Ucenicul pasea sprinten pe Dinogetia, gonind spre 
Romula colţ cu Sucidava, unde-l trimisese gazdoiul lui din 
săptămâna aceea, să-i ia tutun și-un pet de bere Noroc, de la 
minimarketul zilierilor. 

Deodată domnisoara Huy îi sari în spinare. Fapta se petre- 
cuse la propriu, fără veste, astfel că Nelutu Borangic se sperie 
îngrozitor, închipuindu-și că, deşi era miezul zilei, o ceată de 
tâlhari la drumul mare opera nestingherită. Se scutură vigu- 
ros, descotorosindu-se de cocoașa nedorită, apoi, pregătit de 
ce era mai rău, dădu cu ochii de agresoare. 

- Eee! Eee! făcea dânsa cu ochii mari de spaimă. Eee!!! 

Şi totarătacu degetul, semnalizând o primejdie de moarte 
ori mai multe. Ucenicul cercetă în direcţia indicată, descope- 
rindu-i la mică distanţă pe Albici, Laica şi Ureche, maidanezii 
arondati străzii Dinogeţia, care nu se incumetau în afara pe- 
rimetrului lor, căci i-ar fi rupt în bucăţi alți titulari de străzi, 
din cei douăzeci - treizeci ai cartierului. Şedeau sărmanii pe 
labele dinapoi, fluturând cozile în semn de pace, extrem de 
curiosi, aceasta fiind prima chinezoaică pe care o vedeau în 
viaţa lor. 

Ucenicul întoarse privirea către domnisoara Huy. Măsura 
vreun metru cincizeci, la patruzeci de kilograme, părul pana 
corbului chinezesc, tuns scurt, cu breton, chip copilăros mar- 
cat de neliniște, hăinuţe cuminţi, dar sic. Nelutu schiță un 
salut universal cu capul, căutând să priceapă tâlcurile întâm- 
plării în curs de desfășurare. 

lar domnisoara Huy o ţinea una și bună cu chiotele ei 
chinezeşti. 

- Eee!!! Eee!!! E!!! 

- E, ce? se impacientă tânărul. 

Pe urmă Albici se ridică prietenos, venind să-și prezinte 
omagiile. În clipa aceea chinezoaica o luă razna şi sări tipand 
în braţele băiatului, mai-mai să-l doboare. 

Care va să zică asta era... Păi cum aşa? Nu umblă vorba că 
pe-acolo, pe la ei, căţeii ăştia sunt o delicatesă râvnită de toată 
lumea? Nicio masă fără un doberman? Ia te uită ce mai frea- 
mat, ce mai zbucium... Ce mai fiţe pentru sărmanul Albici, 
care dacă te faci o dată spre el nu se mai opreşte până-n Obor. 

- Nu-i problemă, domnişoară, mormăi Ucenicul, desco- 
torosindu-se din nou de dulcea povară, de data asta cu băgare 
de seamă şi mai fără tragere de inimă, căci prin țesătura tuni- 
cii chinezeşti simţise doi sanisori rotunzi apăsându-i pieptul, 

De tulburare, nu mai izbutea să pună cap la cap cele câteva 
vorbe englezeşti utile în situaţii de urgenţă. 

~ No danger, îngăima, no problem... 

Şi apoi: 

- Good dog, no bite, nice cutu... Friends! 

Fie că limba lui John Lennon ii era străină, fie că spaima îi 
paralizase gândirea („ori, mai ştii, Doamne iartă-mă, o fi re- 
tardată săraca”), încurajările lui nu aveau niciun efect asupra 
domnisoarei Huy. 

- Eee!!! Eee!!! 

Atunci Nelutu Borangic luă problema de mână, linistind-o 
întrucâtva, iar Ureche, Laica și Albici veniră s-o adulmece 
plictisiţi. Nu prezenta niciun interes pentru ei. Plecară să ca- 
ute oase prin nişte mormane de gunoi proaspăt amenajate de 
locuitorii cartierului, în vreme ce unghiile frumos lăcuite ale 
fetei strângeau tare degetele Ucenicului, lăsându-i amintiri de 
nesters. 

- Unde stai? întrebă el în sfârşit, trecând la soluţia cea mai 
practică. Unde mergi? Hai că te duc eu. 

Şi uite că de data asta parcă pricepe. Desenează un zâmbet 
chinuit și-i arată direcţia, o casă vernil leșinat, dintr-un şir de 
opt identice, locuite — toată lumea știe asta, de pălmași asia- 
tici aduși să trudească la blocul de zece etaje ridicat în coasta 
Fundenilor şi mici comersanti de chinezării, care-au umplut 
angrourile, Europa, Dragonul Roşu, câte altele... 

Mergeau încet, ca și cum ar fi ieşit la plimbare, mână-n 
mână, păşind când pe trotuarul străpuns de bălării viva- 
ce, când pe carosabilul necirculat, după cum le-ngăduiau 
mașinile parcate de proprietari. Pășeau în tăcere, fără să în- 
drăznească mai mult decât priviri furate cu coada ochiului, 
când unul, când altul. Neluţu Borangic descoperea, asam- 
blând străfulgerările unor astfel de ocheade, un profil delicat, 
nu ca în clişeele stampelor vechi, ci aducând un pic cu fata 
de pe eticheta unei conserve chinezești de bame, pe care-o 
admirase prin copilărie. Tesuse împrejurul ei o poveste după 
alta, pân-o desfăcuse mă-sa, la o ciorbă cu de toate. 

Îi plăcu, vreme de câteva minute, să-și închipuie că și ea 
îi cercetează plăcut surprinsă profilul bărbătesc, nasul puţin 
coroiat şi-o sprânceană groasă, dătătoare de încredere. Ce pe- 
reche frumoasă, ar fi putut să exclame cineva ascuns după 

una din nenumăratele jaluzele pe lângă care alunecau ușor, 
către casa vernil leșinat. 

Însă, în cele din urmă, orice frumoasă poveste de dragoste 
româno-chineză ia sfârşit înainte de-a se aprinde cu adevărat, 
din diverse motive obiective. Ajunseseră la ținta vernil. Acolo, 
ucenicul văzu câteva automobile pricopsite, iar între ele, pitu- 
lată ca un soricel, una minusculă, roşie, cu acoperiș alb si te- 
tiere imitând mutrisoara lui Mikey Mouse. Minimorisul ăsta 
drăgălaș nu putea fi decât al fetişcanei de lângă el şi, citind 
placuta de înmatriculare, „33 - B - HUY’, o boteză pe loc 
»domnisoara Huy”. Aşa să-i rămână numele... 

Fata îi zambi însorit, mulfumindu-i cu nişte ciripituri de- 
ale ei, se ridică pe vârfuri şi-i pupă obrazul, după care sună la 
interfon și dispăru în spatele porţii. Să fie oare această curte 
teritoriu chinezesc, așa cum se stabileşte în cazul ambasade- 
lor? se întrebă aiurit Ucenicul. 

Aşa se sfârşi cea dintâi întâlnire a sa cu domnişoara 
Huy. 


Câteva zile mai târziu, plecând din nou să facă aprovizio- 
narea cu „Noroc” şi țigări, Nelutu trecu iarăși prin fata casei 
cu pricina, deși traseul său obișnuit nu prevedea această de- 
viere. Constată că-i bate inima ceva mai tare pe strada asta 
(„Porolissum”, pe-o latură a benzinăriei „Mol”), însă aminti- 
rea vie a Petronelei, însoțită de o fulgurantă vedenie a chipu- 
lui iubit, îi mai temperară pulsul. Descălecase în Capitală ca 
să dea de urma logodnicei sale, mai ştii, poate chiar s-o scape 
din te miri ce belele, iar acum aluneca spre o idilă utopică, 
siropoasă şi lipsită de speranţă, statutul cuplurilor mixte fiind 
unul fără viitor la Turceni. 

Şi totuşi, înainte pe Porolissum... 

Odată ajuns în dreptul casei vernil lesinat, crezu întâi c-a 
greșit strada. Porţile, atât cea mică, dar și cele mari, pentru 
mașină, erau larg deschise, iar în curte se desfășura cel mai 
impresionant haos imobiliar din câte-i fusese dat să vadă. 
Peste tot zăceau împrăștiate mormane de cherestea, pietriș, 
panouri de rigips, cercevele si uși. Câţiva europaleti cu ţiglă 
alcătuiau, prin neorânduiala în care fuseseră depozitati 
(zvârliţi?) un soi de fortăreață labirintică, în inima căreia se 
putea petrece orice. Peste toate plouase abundent cu hârtii, 
rumeguș și pungi de plastic. 

Neluţu Borangic mai observă că toate uşile şi ferestrele ca- 
sei vernil leșinat erau larg deschise, dând clădirii un aspect 
de locuinţă părăsită în grabă, locatarii sărind pe geam la un 
incendiu şi scăpând cu fuga în ignifuga Chină. 

Însă privind în jur descoperi minimorisul Mikey Mouse, 
staționând ceva mai încolo, poate pentru a face loc cami- 
oanelor care descărcaseră toate aceste daravere. Așadar 
domnişoara Huy nu putea fi prea departe. Iar prin cartier n-o 
vedea ieșind la plimbare, afară doar dacă subit s-ar fi imprie- 
tenit cu-alde Albici, Laica şi Ureche. 

Fără voia lui, făcu un pas în curte. Atunci cineva râse tare, 
undeva, sus, speriindu-l. 

Erau şapte muncitori chinezi, cocofafi pe unicul balcon al 
vilei, cu picioarele bălăbănindu-se în gol. Behăiau pe rupte, 
arătând cu degetul spre el, comentându-i pesemne sperietu- 
ra, în parametrii lor exotici si indescifrabili. 

Ucenicul chibzui cum ar face mai bine să le explice acestor 
ninja (confuzie explicabilă pentru un european) că nu e genul 
lesne intimidabil cu nişte hlizeli, că trecea absolut întâmplă- 
tor pe-acolo și că, dacă tot s-a nimerit, ce-ar fi să-i dea câteva 
lămuriri cu privire la persoana care locuia în această casă. 

- Hello, spuse pentru început. 

Căci nu există, cel puţin așa afirmă lingviștii, individ pe 
planeta Pământ, care să nu priceapă înțelesul acestei vorbe 
simple. 

Ei bine uite că există. Ciorchinele de chinezi din balcon 
continua să-l bombardeze cu chicoteli guturale, iar tânărul 
începu să cântărească varianta unui limbaj al semnelor, care 
să-i scoată pe toţi din impas. Însă cum ai putea să mimezi „lo- 
cuia aici o domnişoară pe care-am condus-o acasă în urmă 
cu câteva zile, fiindcă se temea de Albici, Laica şi Ureche, fără 
temei de altfel, ei fiind niște maidanezi tare cumsecade, mă- 
ntreb dacă ştiţi ceva despre dânsa, nu că as fi foarte interesat, 
ci doar așa, ca locatar care vrea o informaţie despre un alt 
locatar al cartierului”? 

Abia reuşise să proiecteze câteva gesturi în legătură cu 
„locuia aici o domnişoară’, când fu imbrancit într-o parte, de 
un al optulea chinez, care se furișase perfid prin spatele lui și 
pătrunse vijelios în curte, cocoşat sub greutatea a două sacose 
uriașe, doldora de marfă. 

Opiu? Jad? Hasis? Vreun rival tranșat în piesele compo- 
nente, bine stivuite in sacose? 

De uimire, Neluţu Borangic isi pierdu echilibrul și se în- 
tinse cât era de lung in singura băltoacă a curţii. Atunci chi- 
nezul nou-venit se întoarse rânjind și-l avertiză: 

— Poate e noloi! 

Fartatii lui de pe balcon își dădură drumul direct pe un 
morman de nisip afânat, cu chiote de bucurie care aprinseră 
imaginaţia Ucenicului. Îl bătură pe spate pe noul venit, ca și 
cum acela s-ar fi întors dintr-o lungă, eroică expediţie și cât ai 
clipi despachetară sumedenie de pungi de făină albă „trei de 
zero’, cu care dispărură în interiorul bântuit de penumbre al 

casei. Vila isi reluă îndată aerul părăsit, lucru de mare mirare, 
căci nici Porolissum nu e strada Mântuleasa, nici Borangic 
vreun Eliade născut la Turceni. 

Seara, Nelutu îşi luă inima-n dinţi şi-i înfățișă găzdoiului, 
la o bere, strania situaţie. 

— Aşa, şi? făcu Bebe Buican, zis Teapa, care-o {inuse odi- 
nioară pe soră-sa lui Strătilă, singurul proprietar de butică 
erotică din buza Pantelimonului. 

- O fi plecat din oraș, cât lucrează galbejitii la amenajări, 
adăugă căscând cu un trosnet de fălci. 

Tânărul replică timid că, logic, dacă mașina Mikey Mouse 
e tot acolo, se cheamă că nici proprietara nu poate fi prea 
departe. 

Țeapă râse scurt. 

- Păi ce, trebuia să plece musai cu săpuniera ei? Curvele 
astea au sponsori bazati, mafioţi de pe la ei, care put de pa- 
rai. O fi luat-o stăpânul cu merfanul, ori vreun lexus, să-i 
miroasă păsărica stoarfei pe la Sinaia, Mamaia, alea-alea. 
Hai noroc! 

Ucenicul rămase cu gura căscată un minut întreg. Mintea 
lui asimilase toate vorbele lui Buican, însă refuza să le asam- 
bleze ca adevăr. Monstruozitatile pe care le debita găzdo- 
iul nu se potriveau nici cât negru sub unghie cu imaginea 
domnișoarei Huy și cu avalansa de informaţii pe care le 
primise prin conexiunea mâinilor impreunate. lar termenii 
asociaţi femeii copil erau atât de ingrozitori încât băiatul nu 
se lipi de somn până către ziuă, încercând să și-i gonească 
din cap. 

Aşa se sfârşi cea de-a doua întâmplare cu micuța 
chinezoaică. 

Ehei, dar deapănă-te poveste, că-nainte mult mai este... 

Într-o seară, Neluţu Borangic se întorcea de la unul din 
sfaturile sale de taină cu Tănase Vlăsia, din piața Oborului, 
sfat care se sfârșise ca atâtea altele cu năvala poterei. 

- Pe cai, voinicilor, pe cai! mai apucase haiducul să-i strige 
vorba lui obişnuită, înainte de-a se lăsa dus în mâinile neferi- 
lor. Ne vedem poimâine la locul știut! 

Se întunecase de-a binelea. Ucenicul mergea cu gândul 
aiurea, socotind, după cum îl instruise mentorul la prima lor 
întrevedere, cărui loc i-ar veni poimâine rândul, prin rotaţie. 

Stelele ieşiseră după ploaie, sclipind răcoros, proaspăt spă- 
late. Tânărul simţi tristețea năpădindu-l. Iubita lui Petronela 
e de negăsit, iar el nu-și află liniştea in această lume greu de 
înţeles, în care nu găseşte un loc al lui, un tovarăș de-aceeași 
vârstă, măcar un acoperiș de sub care să nu se trezeascăalun- 
gat de la o săptămână la alta. 

O luase pe Tibiscum, să iasă în Arubium, la hogeacul lui 
Bebe Teapa Buican, fost cumnat cu Strătilă. Să-i mai asculte 
vreun ceas însemnările orale despre curve și tepe, înainte de- 
ai fi îngăduit să se culce chinuit pe sofaua deșelată din holul 
de lângă budă. 

O luase pe Tibiscum şi se trezi, fireşte, fără să ştie in ce 
chip, pe Porolissum. 

Vila era tot acolo. Porţile fusesră închise, iar pe zidul ne- 
gru o singură fereastră, la parter, lumina galben auriu, de- 
cupând și în asfaltul străzii un dreptunghi de ziuă. Ucenicul 
păşi fascinat înăuntrul lui. 

Putea să vadă în camera aceea și iată ce văzu: 

Sufrageria, cât îi îngăduia unghiul să observe, n-avea mo- 
bile pe pereţi, dar din tavanspânzura un candelabru: străluci- 
tor, sofisticat, ca-n filmele cu nobili şi palate. În mijloc se afla 

un pian uriaş, cu coada ridicată aidoma unei vele negre de 
corabie. Iar de cealaltă parte, pe un scăunel, abia atingând pe- 
dalele cu piciorusele ei asiatice, nimeni alta decât domnisoara 
Huy aştepta cu un aer pierdut, neindraznind încă să-şi 
aştearnă vârfurile degetelor pe clapele sidefate. 

O simfonie? Un lied? O doină de prin părţile Sichuanului? 
Ce repertoriu se pregătea în seara aceea? Ucenicul mai făcu 
doi pași, lipindu-se de gard, putând acum să cuprindă în pri- 
viri întreaga scenă înfățișată de fereastra strălucitoare. 

Sorbea imagine după imagine. Trupul unduios al fetei 
era invesmantat în aur și argint spânzurând numai în niște 
bretelute subțiri de umerii arcuiti subţire ca o cobiliţă prin- 
ciară, pentru mirese neprihănite. În scobitura decolteului, pe 
care sânii pe cale de-a se coace nu pridideau s-o umple, alu- 
neca o picătură mică de sudoare, un mărgăritar. În jurul gâtu- 
lui mai delicat decât al unei lebede adolescente, domnisoara 
Huy isi înfășurase un boa roșu din pene de strut, pe care-l 
înfiora cu fiecare respiraţie. 

Era cu putință? O făptură de poveste în Porolissumul uitat 
al Fundenilor, unde numai cucuta, pălămida $i ciulinele în- 
floresc nestingherite? 

Nelutu Borangic se cățără pe gard, în transă, gata să-şi ia 
zborul către basmul de la parter, să dea bună seara, ca băiat 
binecrescut ce se afla și să părăsească această lume cenușie, 
amestecându-se în culorile minunate de dincolo. Oricare ar 
fi fost acel ,,dincolo”. 

Atunci ușa sufrageriei se deschise și în încăperea magni- 
fică pătrunse un chinez uriaș, cu ditamai goldanul atârnat de 
grumaz, înţolit într-un costum de ape Armani, care nu reușea 
să strunească burdihanul peste măsură de încăpător. Până 
să se dumirească spectatorul ce și cum, grumazul se îndoi 


46 | DANUT UNGUREANU 


balansând lănţoiul de aur si depuse un pupat sub formă de 
ventuză lipicioasă pe ceafa sacră a domnisoarei Huy. Ea sări 
bucuroasă în braţele lui si împreună părăsiră templul lumi- 
nos, în vreme ce pianul porni să intoneze singur un mișcător 
mars nuptial chinezesc... 


- Şi cum, Ucenicule, făcu posomorât Tănase Vlăsia, așa a 
zis Jeapa, „curvele astea”? 

Tânărul dădu din cap rusinat, necutezând să-și privească 
mentorul drept în ochi. Ştia prea bine ce se petrece în mintea 
şi inima haiducului. Vreme de câteva minute tăcură împre- 
ună, mărginindu-se să-și soarba fiecare licoarea din pahar, 
Tănase o mastică bălgărească, luminată dinăuntru cu mici 
firimituri de sidef, Neluju Borangic un suc de mere. 

Nori negri se-adunau, atât pe cerul locului în care se re- 
întâlniseră, așa cum le fusese vorba (,,Karamel” - bere, mici, 
pizza), cât și pe fruntea fără vârstă a lui Vlăsia. Deodată, hai- 
ducul trânti palma pe masă. 

- Asta-i... De mâine îţi găsesc alt hogeac. Teapa mi-a fost 
ca un frate, dar vremea a trecut urât peste el. Nu pot în ruptul 
capului să te las sub acelaşi acoperiş cu unul care afuriseste fe- 
meia şi-o zugrăvește cu vorbe de stabiliment. El spurcă tot ce 
te-am învăţat până acum. Şi cum o să te mai uiţi la Petronela 
când om da de dânsa? 


Capitolul 4 


In care spiritul războinicului isi face de lucru cu o mână de 
pietricele. 


Învățătură. 

Gata, ţi-ai dat sufletul? Uite la tine, flăcău de șaisprezece 
primăveri si-abia fii pasul cu unul ca mine, de... Oricum, eta- 
tea nu contează. Lucrul al mai de seamă e să te simți tânăr si 
să bagi mare când se ivește prilejul. Acum de pildă, dacă ne 
molesim, ne-ajung arndufii si bine n-o să fie. Până lămuresc ei 
că tu n-ai a face cu haiduciile mele, iti îngheaţă ciolanele trei 
nopți în arest. 

Haida, pieptul înainte, fundul înapoi, coatele pe lângă corp, 
pasul sprinten ca iepurele si lung ca gazela! Rezistă până la 
colț. Acolo ştiu o scurtătură prin curtea din dos a unui birt si 
ne pierdem. Uite cum suflă, zici c-acum dă ochii peste cap... 

S-a dus pericolul. Auzi-i ce înjură de ciudă că nu ne-au 
înhățat și toarnă la vorbe necuviincioase, care nu s-ar cădea 
să le-asculfi. Asta-i viața haiducului. Ci hai să ne-așezăm la 
măsuţa de sub viță, să mai completăm învățătura. Și nu-ți fie 
rușine cu cămaşa sărăcuță, dacă ești curat, ai ceva în cap si 

niscaiva putere in mâini. Nu disprețui umerașul, căci el îți tine 
haina țeapănă. 

Află dar, dragul meu Borangic, că nimic nu-l îmbărbătea- 
ză pe-un voinic adevărat ca femeia și potera. Adică, vorbind 
intelepteste, primejdia si amorul. Astea două mirodenii sunt 
pentru tagma noastră ca sarea si piperul pentru bucatele ale- 
se. Ba mai mult, dacă starea omului o cere, sunt și piperul, 
mustarul, ardeiul iute, usturoiul, hreanul si oţetul. 

Căci ce face prime jdia când năvăleşte de după cotitură in 
calea drumetului? Face să-i sară inima din piept, pune sânge- 
le în mișcare vioaie, îi suflă omului jar în ceafă şi-i trage bice 
peste picioare, de zici că-i armăsar. Adică trezește din adormire 
până şi-un molâu ca tine, scoțând din adâncurile sinelui cele 
necesare pentru a apuca cu sâr guință pe calea haiduciei. 

Iar femeia, ah, femeia... Ai zice că după atâta aler gătură din 
calea prime jdiei ce ia felurite in fatisari, razii, descinderi, urmă- 
riri, fugarul găsește adăpost la sânul și pântecele iubitei, care-l 
primeşte mereu, cunoscându-i zbuciumul si nevoile. Băieți de- 
stepti, fetele astea. Și bagă de seamă, in treacăt fie spus, că un 
adevărat meserias tine în rezervă mai multe adăposturi... 

Să nu cazi însă în greșeala de-a crede că acolo e musai 
liniștea, căci uneori femeia e mai primejdioasă ca prime jdia 
însăși. Multe îți deschid zăvoarele Paradisului si, odată ce 
porțile s-au închis cu un scârțâit blând în urma ta, se dovedeşte 
că înăuntru e Iadul. Eu însumi știu sumedenie de voinici ce și- 
au plătit scump lenevia, fiind acuma bărbaţi insurafi, cu cio por 
de copii, slujbe de ocară și mame-soacre care-i milităresc mai 
rău ca pe recruți. Bine-i să te-ntinzi, dacă ai după ce... 

Firește, asa ceva nu mi se-ntâmplă mie, căci eu, Ucenicule, 
cunosc fiara si îngerul ce viețuiesc în concubinaj în aceeași 
femeie. 

Dar ca să ne întoarcem la felul in care dânsa îţi iufeste sân- 
gele, silindu-te să dai tot ce-i mai bun, cred c-ai ince put deja să 
prinzi ceva, după ce-ai pătimit cu Alba. Cu vremea ai să înveți 
și-o să te învăţ eu însumi mai multe. Nu de-astea îți arde fie 
acuma, însă până o găsim pe Petronela Banu poate să mai cur- 
gă multă apă pe râul Colentinei. Nu-i păcat să irosești zilele? 

Înainte să întâlnească adevăratele primejdii şi adevăratele 
femei, ucenicii ca tine se pot ține în bună stare urmând la oraş 
unele poveţe bune, privitoare la sporturi pe care le practicăm 
noi, cei ce ne ducem viața mai mult pe străzi. Așadar, ascultă și 
bagă la cap câteva smecherii: 

Bea un pahar cu apă în fiecare dimineață, la trezire, pe sto- 
macul gol. Apa lim pezeşte privirile și gândurile, alungă mah- 
mureala si arsura de mafe după chef, răcoreşte, spulberă gân- 
durile negre și e ieftină. 

Când stai cu capul gol în soarele amiezii şi nu poți intra 
într-un gang ori vreo boltă de cârciumă, trage-te după un stâlp, 
semn de circulaţie, pomisor, asa încât umbra lui, cât de mică, 
să-ți aco pere măcar capul. Dacă nu se sminteste devla, celelalte 
scapă tefere. 

Nu te urca niciodată cu scara rulantă, că esti fecior și-i rău 
de mădulare. Fii harnic, pornește pe scările obișnuite, atât la 
coborâre, cât mai ales la urcare, oricâte trepte ar avea. Pe lângă 
tine, or să urce cu rulanta sumedenie de grași, mosi și babe, 
acrituri, ologi și leneși, care-or să te privească în batjocură, tu 
singur fiind pe picioarele tale. 

Dacă n-ai de fugit de undeva altundeva, ori din fața pote- 
rei, poartă mereu în spinare un rucsac greuf, ca să ferești osân- 
za să se prindă de trupusorul tău. Și de altfel mergi cât mai 
mult pe jos, cat îţi îngăduie timpul, dacă se poate de dimineaţă 
până seara. 

Apoi: 

Răreşte-ți drumurile cu treburi ce nu suferă amânare și 
incetineste-fi plimbările, să poți vedea câte sunt in jurul tău, 
unele frumoase de te ung la suflet, altele dureroase de-fi seacă 
inima. la-fi vreme să priveşti. Cu vârsta, vei deprinde si arta 
de-a deosebi lucrurile pe care merită să le amâni. Căci dac-o 
fii tot într-o fugă n-alegi nimic, cum n-alege ăla care trece cu 
trenul in loc s-o ia pe jos. Fugi de poteră, nu fugi de viaţă. 

Uite și una pentru minte: 

Ascultă doar cântece vesele. Mulţi tânjesc, la o supărare 
mare, să-și stingă focul cu-o vadră de vin și lăutari care-i zic 
de inimă albastră. N-am nimic cu vadra, dar pune lăutarii să- 
fi cânte ce ştiu ei mai voios. Să fii trist si să asculfi leşinături 
lăcrămoase, e cum ai bea cucută să scapi de mătrăgună. 

Așadar râzi de câte ori fi se ivește prilejul, dar nu uita 
că prostul râde de ce-și aduce aminte, iar prostuful doar 
zambeste. 

Mai sunt mii, însă nu pot să fi le-nsir pe toate deodată, că 
nu le fii minte si fi se răcește bunătate de ciorbă in blid. 


- Dar de ce fugim noi mereu, neică Tănase? se miră tână- 
rul Nelutu Borangic odată, când chibzuiau împreună pe cine 
să mai întrebe de Petronela, unde s-o mai caute. Adică de ce 
fugi dumneata, că eu mă iau după matale. Credeam că toți îţi 
ştiu de frică. 

Haiducul îl privi înveselit. 

- Dacă vrei să ştii de ce fug așa, in general, află că nici 
eu însumi n-am găsit răspuns acestei întrebări. Cum zicea 
cântăreţul ăla cu chitara, „am furnici pe toată talpa”. Eu n-am 
teamă de nimeni, dar vine așa, o poftă câteodată, și mă ia pe 
sus ca o vijelie. Rareori știu unde-o să-mi dea drumul, însă 

m-am obișnuit să cad mereu în picioare. Dar dacă mă-ntrebi 
de ce-am fugit alaltăieri, e din cauza la o încurcătură de afa- 
cere, care neferii fac confuzie cu o haiducie a mea de-acum 
un an ori mai mult. 

- Ce afacere? vru să ştie Ucenicul. 

— Una, nu contează... 

-Ofi „treaba aceea, cu ăla din partea cealaltă, pe care n-ai 
sfârşit-o, ci numai ai oprit-o, s-o apuci cum se cuvine pe-aia 
cu ălălant, de dincolo”? rosti tânărul pe nerăsuflate cele auzite 
la sfatul lui Vlăsia cu Alba Nicoleta. 

- Aia, aia, râse Tanase din toată inima. Eu, măi băiete, să 
ştii că iau deopotrivă şi de la bogaţi și de la săraci, căci harul 
meu nu e să-i fac pe avuti neavuti și invers - pe sărăntoci bo- 
ieri, ci numai să așez toate lucrurile cum trebuie, să fie egale. 
Căci unde nu sunt la fiel se iscă pizmă și de la pizmă vin toate 
nenorocirile: bătăi, omoruri, trădări, câte şi mai câte... 

— Aha, adică un fel de socialism, cugetă timid Nelutu. 

Vlăsia îl privi chiorâș, însă nu-i mai dădu peste nas, căci 
ajunseseră deja la locul căutat. 

Intrară în scara unui bloc părăginit de pe la capătul 
Pantelimonului, acolo unde întorc tramvaiele când le lasă 
primăria să meargă şi nu sparge drumul ca să le scoată sinele. 
Gazelei paispe. Bâjbâiră un pic la parter, până în dreptul unei 
uși dindărătul căreia răzbăteau icnete, tipete și bufnituri. Încă 
o dată, Ucenicul dădu înapoi. 

— Hai că nu te mănâncă nimenea, îl îmbărbătă mentorul 
său, arătându-i afișul de pe ușă. „Karabe Do. Sala de antrena- 
ment Malu. Arte marțiale 8.00-18.00”. 

Înăuntru, puzerie de discipoli se călcau în picioare, de- 
prinzând loviturile şi disciplina sub privirile severe ale lui 
sensei. 

Nea Malu se bucură de vederea haiducului și după ce le 
ascultă pasul fluiera ciobaneste cu două degete. Într-o clipă, 
toată suflarea invataceilor, atât cei aflați în picioare, cât si ace- 
ia ce apucaseră s-o ia pe coajă, se strânse în jurul lor. 

- Atenţiune, ascultă comanda la mine, tuna sensei. S-a 
pierdut domnisoara Banu Petronela, constituţie atletică, păr 
şaten scurt, ochi albăstrii spre verde, fără semne particulare, 
logodnica tânărului Borangic Nelutu, aci de fata. 

»Us!”, salutară băieţii. 

- Misiunea noastră umanitară este găsirea în cel mai 
scurt timp a domnișoarei Banu Petronela. Sunteţi tineri, 
sunteţi isteţi, sunteţi mulţi. Fiecare dintre voi cunoaşte tot ce 
mișcă prin cartierul lui în materie de domnişoare. Cercetati, 
colectati informatie, raportați. 

Tanase Vlăsia îi susură ceva la ureche. 

- Şi of ză record: operaţiunea de recuperare se desfășoară 
cu cea mai mare discreţie. Fără potere. Mucles! 

- Uraaa! izbucniră discipolii entuziasmați, dar imediat isi 
luară seama şi se înclinară iarăşi regulamentar. Us! 


- Ai facut foarte bine, Tănase, c-ai venit la noi, grăi nea 
Malu mai târziu. 

Rămăseseră numai ei trei în apartamentul de patru came- 
re modificate așa fel încât să cuprindă sala de antrenament, 
biroul și-o odaie de locuit. 

- Astia mici sunt mulţi şi curioși și umblă după fete cu ba- 
lele atârnând de-un cot. Sunt la curent cu tot ce mişcă. 'Geaba 
mă lupt să le vâr bușido-n cap, ei tot la păsărică le e gândul. 
Deh, hormonul bate onoarea... 

Le istorisi apoi, lăcrimând barbateste, c-a avut si dân- 
sul o mandrete de fată, Angelica, dar s-a dus după un agent 

imobiliar, un terchea berchea care prosteste lumea, și nu mai 
ştie nimic de ea. 

Planul era simplu. Douăzeci de războinici - douăzeci de 
zone. Dacă Petronela se va fi aflând într-una din ele, ochiul an- 
trenat să prindă cea mai mică mişcare o va repera negresit. Ori, 
dacă va fi trecut măcar pe-acolo, a lăsat o urmă, un semn, ceva. 

- Şi eu? îndrăzni Neluţu, cam bănuind ce-o să urmeze. 

- Rămâi deocamdată cu nea Malu, că poterasii de pe-aicea 
încă nu te ştiu la faţă. Si-apoi, cu el și discipolii săi esti mai 
ferit decât într-o cazarmă. 

- O să-ţi astern in sală, pe tatami, rosti nea Malu încântat 
vorba niponă, numai să te scoli înainte de opt, că vin băieţii 
la primul antrenament și le dai exemplu rău dacă te găsesc 
dormind. 

Tânărul oftă resemnat. Începuse să piardă şirul gazdelor 
sale și se temea că lucrurile vor continua tot așa. Dar gân- 
dul la Petronela l-ar fi făcut să poposească și prin canale, cu 
aurolacii. 

În primele trei zile, discipolii se întoarseră cu o sută de 
Petronele posibile. Dădeau năvală bucuroşi, cu ochii sticlind, 
dis-de-dimineaţă, să-și prezinte raportul, vorbind unii peste 
ceilalţi, încât despre antrenament nici nu mai putea fi vorba. 
Nea Malu scragnea din dinţi, dar il chem de fiecare dată pe 
Ucenic, să fie de fata, să spună dacă vreuna din domnişoarele 
descoperite de cercetași era Petronela lui. Se dovedi că no- 
ile apariţii feminine se cam înteţiseră in ultima vreme prin 
mahalale. 

Astfel, de pildă, Vargatu Marin, centură verde, raportă că 
pe strada Coacăzelor, în Andronache, corespunde descrierii 
o vanzatoare de covrigi braşoveni, care ia comenzile clienților 
anapoda, încurcând macul cu susanul. 

Istrate Gigi, de asemenea centură verde, a surprins o 
nou-venită în arealul său, Doamna Ghica — Aleea Plumbuita, 
care are toate înzestrările pentru a deveni vedetă de showbiz 
şi i-a cântat o oră „Să nu-mi iei niciodată dragostea”. Dar nu 
o cheamă Petronela, se pune? 

Gemenii Bogaciu Serinel şi Leonid, centuri galbene ca 
şofranul, sesizează că în seara zilei de... la orele... au auzit 
într-un grup de femei, de la poalele blocului vizavi de al lor, 
pe una zicându-i alteia: „Fată, se vede că eşti venită de la 
Turceni!”. „Fata” arăta cam de patruzeci de ani. 

În fine, Arieseanu Costel, centură maro, declară misterios 
că se află pe urmele câtorva suspecte, urmărind nişte piste 
sigure, pe care deocamdată nu le poate face publice, pentru 
bunul mers al anchetei. 

Şi așa mai departe. 

Neluţu Borangic simţea că-l cuprinde şi mai tare melan- 
colia, de la o zi la alta. Mai cu seamă că după o severă, dar 
dreaptă, mustruluiala a lui nea Malu, discipolii îşi răriră de-a 
binelea rapoartele, ba chiar începură să-l privească chiorâș 
pe Ucenic. 

— Bagă-te si tu, Neluţule, cu ei la un antrenament-doua, îl 
îndemnă în atare situaţie sensei, să te apropii de colectiv, să 
simtă că eşti de-al lor. 

De băgat nu prea-l lăsau să se bage, căci când nu se uita 
nea Malu îi mai scăpau câte una pe cocoașă, ca din greşeală, 
astfel că tânărul găsi de nevoie un compromis. Ședea cu spa- 
tele lipit de-un colţ al sălii, să fie apărat de pereţi din trei parti, 
bălmăjind şi dânsul cu mâinile şi picioarele ce vedea că fac 
ceilalţi. 

- Băieți, aşa nu mai merge, hotărî Malu într-o după-amia- 
ză. Trebuie să ţinem o ședință de strategie pentru căutări. 

Dar nu aci, fiindcă s-a văzut că spiritul sălii nu îngăduie alte 
activităţi ce întinează puritatea artei marţiale. Ştiu eu un birt 
după colţ, numai bun să facem acolo o întrunire. 

Se mirară tare discipolii, dar îl urmară bucuroși, care în 
chimonouri, care în treninguri. 

Numai că la „Trei chiftele”, barmanita se făcu foc si pară 
auzind că vor să pună cap la cap cinci mese și să se-ntindă la 
vorbă două ceasuri, trăgând de nişte sucuri amărâte. 

— Ce crezi tu, Malule, c-o să tin afară bunătate de clienţi 
care-ar comanda de mâncat şi de băut la greu, numai ca să-ţi 
tratezi tu ciurda de plozi? Uite la ăştia doi, nici n-am voie să-i 
servesc, că încă nu le-a crescut flocii pe... si pe... 

Să astupe cu numai două palme douăzeci de perechi de 
urechi nu putea nea Malu, oricât de mare era el, așa încât dis- 
cipolii auziră vorbele de rușine si căzură pe gânduri. Catranit, 
sensei îi mână iute afară, ca pe-o mică turmă de oife și se- 
ntoarse să schimbe câteva cuvinte cu neînduplecata femeie. Îi 
urmăriră cu loţii prin geamul mare al vitrinei. 

Pesemne, judecând după semnele iuți pe care şi le făceau 
de aproape, unele din ele cam îndrăzneţe, între ei doi fusese 
ceva, cumva, cândva. Cine ştie, poate chiar o poveste galesa, 
ori focoasă de amor, din acelea care lasă zgârieturi pe inimă și 
pizmă nestinsă, căci barmanifa, tot la două vorbe, se plesnea 
cu nădejde peste anumite parti ale trupului ce nu se cuvin 
amintite chiar aici. Ba, când nea Malu ieşi dovedit, în urma 
lui ea apucă în palme două solduri imaginare şi le hâțână de 
mai multe ori înainte si înapoi, cu un binecunoscut gest. 

- Şedinţa se amână din motive obiective, anunţă bărbatul. 
Replierea pe poziţii, la sala de antrenament. 

Tânărul Borangic îi urma cuminte în toate aceste pe- 
regrinări, întrebându-se ce-i va mai scoate în cale soarta 

imprevizibilă. I-ar fi cerut din nou ingaduinja lui Nea Malu 
să-şi încerce şi singur norocul pe străzi. Cine ştie, poate de un- 
deva, printr-o minune, printr-o întâmplare, Petronela să rasa- 
ră de după un colţ, la o coadă în piaţă, ori un coafor, ceva. Sau 
prin parc. Ce, nu s-au mai văzut cazuri din astea, prin filme? 

Nu îndrăznea însă, fiindcă ultima oară marele om îl mus- 
trase aspru. 

— Dar ce crezi tu, muceo, că Bucureştii sunt Turcenii? leşi pe 
stradă şi dai de lelea Petronela, la barfa, la portita? Ori facem 
un lucru ca lumea, ori ne vedem fiecare de drum şi n-o să-i 
placă lui nen-tu Tănase. Eu la treburi serioase nu mă ţigănesc. 

Această din urmă vorbă aprinse peste măsură mirarea 
Ucenicului, care încă din prima zi luase seama la chipul măs- 
liniu, ochii bulbucati si buzele vinetii ale războinicului. 

Către seară, pe când ultimul din antrenamente se apropia 
de sfârșit, nea Malu îi adună din nou în jurul lui. 

~ De-ajuns pentru astăzi, discipoli. Aţi exersat toate ele- 
mentele prevăzute în graficul de instruire. Dar pentru că mai 
avem o jumătate de oră din timpul alocat, socotesc că e prile- 
jul să studiem câteva tehnici speciale, care tin de concentrare 
şi spirit. 

Spusele lui erau balsam pentru urechile lui Neluţu, care 
se-albăstrise rău de-atâtea mawashi geri, kiba dachi, nidan 
chudan şi altele. 

- O să vă arăt un mic truc de exersare a atenției, pe ca- 
re-l puteţi încerca oriunde, oricând, chiar și pe stradă. După 
mine! 

Îl urmară flăcăii. 

Se inserase. Străzile erau cam pustii, căci cartierul nu 
cunoștea viaţa de noapte a celor din centru. Doar ici şi colo, 
câte-un grup de prieteni ai omului, javre ori cotoi, îşi dădeau 

bineţe. Un privitor din împrejurimi s-ar fi arătat de aceea 
mirat la vederea formaţiei care se deplasa disciplinat către o 
destinație necunoscută. 

Ei, necunoscută... La semnalul pe care sensei îl împru- 
mutase dintr-un lung metraj despre grupurile de comando 
(pumnul drept ridicat în dreptul tâmplei) se opriră înlem- 
nind. Erau chiar pe-un colţ al celor „Trei chiftele”, de unde 
fuseseră alungaţi în chip atât de ruşinos ceva mai devreme. 

Prin vitrinele luminate se zărea furnicar de musterii, care 
pe la mese, care la bar, care în picioare, lucrând neobositi cu 
paharele si sticlele, cu furculitele, lingurile si cutitele, cu de- 
getele şi cu fălcile. De câte ori se deschidea uşa, ca să mai 
intre ori să mai iasă unul către buda din dos, răzbătea afară 
un vesel muget general și fum ca la incendiu. „Trei chiftele” 
avea dever mare. 

- Ia, spuse in şoaptă Nea Malu, adunaţi fiecare câteva pie- 
tricele, de pe jos. Să nu fie mai mari ca un bob de mazăre. 
Executarea! 

Nedumerifi, dar si starnifi, băieţii se puseră pe brânci, 
strângând sumedenie de pietricele. Numai Mărin Vărgatu, 
mai tare de ureche, veni cu un bolovan, însă spre hazul tutu- 
ror sensei hotărî că-i bun si-acela. 

— Acum fiţi atenţi la mine. Ce zicefi, se poate sparge vitri- 
na asta cu aga o pietricică? 

Un freamăt trecu printre discipolii disciplinati. Exercitii- 
exerciţii, dar or fi de spirit ori de golăneală? 

— Nu se sparge, sensei, îndrăzni unul, ăsta e geam solid, o 
fi si blindat. Nici nu simte pietricica asta. 

Nea Malu pufni superior. Copii, ce ştiu ei... 

— Aflaţi dară că niciun geam, oricât de tare, nu rezistăunei 
pietricele, fie ea cât de mică, dacă îl lovesti exact în punctul 

aflat pe mijloc, la doua treimi de varf si-o treime de baza. 
Acolo e polul lui vulnerabil. Haideţi, să încercăm pe rând. 

Alt freamăt clătină trupa. 

- Pe bune? Adică e voie să...? 

- Ce rahat mănânc eu, băi? se supără maestrul. Păi ăsta e 
exerciţiul de spirit, concentrare și atenţie. Trebuie să nimeresti 
exact pe mijloc, la două treimi de vârf și-o treime de bază. 
Hai, fiecare cu pietricica lui, şi mai iute, că n-am de gând să 
stau aici toată noaptea! 

Mai chicotind speriaţi, mai cu fereală, războinicii merseră 
pe rând să-și încerce norocul. Sumedenie de pietricele loviră 
geamul, una după alta. Cu gălăgia dinăuntru, nimeni nu băga 
de seamă pocnetele mici. Dar al naibii geam, nici că-i păsa. 

- Vedeţi, mă băieţi... oftă sensei. Eu ce vă spun? Unde 
nu-i spirit, concentrare și atenţie, nu sunt nici rezultate pe 
măsură. N-aţi nimerit niciunul polul vulnerabil. Ia dati-va 
la o parte. 

Şi se duse el însuşi, să le-arate cum se face. O pietricică... 
Două... Trei... A patra... Nimic. 

Discipolii prinseră să murmure pe şoptite. Autoritatea era 
în pericol. 

- Marine, ia ada bolovanul ăla, ordonă tăios Nea Malu. 


Îndată ce vitrina s-a prăbuşit maiestuos, cu un zgomot 
grozav, într-o cascadă de cioburi multicolore, discipolii au fă- 
cut proba pregătirii lor temeinice, dispărând în noapte cât ai 
clipi. Nea Malu îi conducea demn. 

Ucenicul o zbughi și el după dânșii, dar un pic mai tar- 
ziu, căci căscase gura la hărmălaia dinăuntru plus revărsarea 
muşteriilor pe trotuar. Nefiind de-al mahalalei, se rătăci si 
greşi colţul de stradă. Acolo dădu piept în piept cu o namilă 

de poteraș, care-și făcea rondul, ciupind și dânsul ce se putea, 
de unde se putea. 

- Ce fugi asa, puiule? îl întrebă mieros, apucându-l 
de guler. Te-ai pierdut de mămică-ta? Da' ia stai! Nu um- 
blai tu, acum ceva vreme cu blestematul de Tănase Vlăsia, 
hotomanul? 


Capitolul 5 


Unde o mulțime de oameni au să-i spună ceva lui Nelufu 
Borangic. 


Învățătură. 

Te-am văzut, Ucenicule, de mai multe ori înroșindu-te la 
față, când te prindeam cu câte una mai gogonată și te dădeam 
în fapt. Ori tinerețea fragedă, ori neștiința de-a minți cum se 
cuvine, serios si cu bună cuviinţă, te dau în vileag. Cu cașul de 
la gură, să ştii, nu faci mare brânză. Ce-ofi fi învățat la scoala, 
acolo la voi, în Turcenii Gorjului? Părinții tăi nu te-au deprins 
să mai născocești uneori? Copiii cu care te tăvăleai în colbul 
ulifei nu fi-au arătat cum să tragi câte una de să îngheţe apele, 
ca să scapi nechelfănit după o boacănă? 

Bag seamă că nu se mai pune preț în zilele noastre pe min- 
ciună și arta de-a minţi. Pesemne v-aţi lăsat cu toții aburifi 
de păcăleala că numai adevărul e bun, iar minciuna rea din 
naștere. Nimic mai neadevărat. 

Ce s-ar fi ales de lumea asta dacă de la începuturile ei toată 
suflarea ar fi spus numai ce este? Dacă oamenii, în loc să cuteze 
a inventa și lucruri care nu sunt, ori care ar trebui să fie, s-ar 

fi mulțumit să repete iar și iar ce se vede cu ochiul liber, ce știu 
toți si ce te face să caști de plictiseală? Ar fi rămas și-n ziua 
de azi un macat pe perete, mereu același, țesut cu lână albă si 
neagră, nimic altceva. 

Minciunica, dragă Borangic, e rea numai când face rău alt- 
cuiva bun. Altfel, ea e menită să dea peste nas netrebnicilor, 
ticăloșilor si înfumuraților, să infrumusefeze ori să îndrepte 
unele strâmbăciuni, sau chiar să îndulcească amarul câte unu- 
ia. Minciunelul iscusit te priveste-n ochi fără să clipească si-fi 
zice „eu când spun o vorbă, vorbă rămâne”. Tu înţelegi ce nu 
trebuie, iar el își ține cugetul împăcat. 

O să-mi spui că atunci am trăi laolaltă numai cu mincinoși 
și nimeni n-ar mai spune adevărul pe pământul ăsta. Și, ce-i 
drept, în astfel de lume ar fi cam greu de trăit. Vezi cum esti 
ispitit să sari calul în partea ailaltă? 

Din fericire, minciuna adevărată, aceea cu adevărat bine- 
făcătoare, nu-i dăruită oricui i se năzare. Ca să fii maestru al 
născocirilor, trebuie să deprinzi ani de-a rândul, începând chiar 
din cea mai fragedă pruncie, arta de-a minți. Numai atunci poți 
să te-ncumefi pe talazurile oceanului de minciuni, fără teama 
că la prima furtună o să duci la fund, cu barcă cu tot. 

O să-ți împărtășesc câte ceva din această artă, dar numai 
așa, de poftă mai mult să te stârnesc a cerceta tu însuţi acest 
domeniu de căpătâi. Da, si eu, când aveam cam anii tăi, îi vin- 
deam grădinarului chiar castraveți lui, și el credea că m-a pă- 
călit la pref. 

Află mai întâi că minciuna cea mai de soi nu se depărtează 
foarte mult de adevăr. Cum se sclifosea si Taica Mitrea: „Eu 
măcar am furat pe fafa...” Dar minciuna e de soi si cand se 
duce până-n pânzele albe, unde născocirea e atât de umflata 
încât nimeni nu mai crede că poate fi altfel decât adevărată. 

Minciuna ce nu se depărtează, dând ocol lucrurilor care 
sunt cum sunt, are folosul că mincinosul (mai potrivit ar fi poa- 
te „minţitorul” ori „minciunătorul”) se poate întoarce oricând 
să recunoască adevărul gol-goluț, certându-l pe cel mințit cum 
că i-ar fi înțeles greșit spusele. 

Depildă, vindem unui ins binecunoscut pentrucărpănoșenia 
sa niște mărgăritare, ori trenfe de firmă, telefoane, vinuri nobi- 
le, tablouri, giuvargicale, câte si mai câte, cu o mie de lei buca- 
ta. După vreo două săptămâni, vine cu-o falcă-n cer si alta-n 
pământ că toate sunt calpe și că să-i dai banii îndărăt. Apăi nu 
ţi-am zis omule, îi spui tu mirat, că astea-s făcături și nimic 
altceva? Ce-am vorbit eu si ce-ai înțeles tu? A mea e vina că nu 
ești atent la ce spun? Ne-am înțeles la pref? Să fii sănătos. 

Minciuna care scapă frâiele, ducându-se, vorba căpitanului 
ăla din cosmos, Picard, unde nimeni n-a mai îndrăznit vreodată 
să se ducă, se hrănește din tupeu, din ea însăși și din chiar închi- 
puirea celor mințiți. Cu cât e mai dolofană, cu atât sar toți cu 
bunăvoință s-o ajute, să nu se poticnească. Dacă grăsuna are lip- 
suri pe alocuri, mintitii le completează cu propria lor imaginație. 

De pildă, dacă minciunătorul se răstește într-o adunare 
cum că soarele se-nvârte în jurul pământului, care e plat ca o 
farfurie, jumătate din oameni râd și-l huiduie. Dar ceilalți, ce 
fac ceilalți? Ei cad pe gânduri și-și zic că n-ar fi scornit domnul 
ăsta așa nemaiauzite, dacă nu s-ar bizui pe ceva solid. Pesemne 
niște studii serioase tocmai au stabilit ce-i cu soarele şi ce-i cu 
pământul. Ei, de-aici să te fii zaveră... 

Zâna adevărată a mincinoșilor iscusifi e chiar femeia. Pe 
ea, săraca, poți s-o minți in fel si chip, că tot te va ierta. Nu te 
crede, căci femeia e făcută să simtă minciuna bărbătească de la 
o posta, dar o va ierta mereu, dacă te iubeşte. Și te va iubi mai 
departe, pregătită pentru alte și alte minciuni. 

Umblă de asemenea prin lume o vorbă foarte adevărată 
despre păcăleli: 

Poţi să-l minţi pe unul de mai multe ori și poți să-i minţi 
pe toți o singură dată. Însă nu încerca să-i minți pe toți de mai 
multe ori, că dai de dracul. Totuși, mincinoșii de soi sunt aceia 
care-i mint pe mai mulți de mai multe ori. Asta fiindcă zicala 
ce-am amintit se potriveşte numai într-o adunare de oameni 
normali. 

Cu folos si de multă subțirime sunt minciunile ce lingușesc 
o generaţie sau alta. Spune-le bătrânilor ce tineri sunt şi-ţi vor 
ciuguli din palmă. Te vor primi în casă, te vor ospăta și te vor 
găzdui, îţi vor da la plecare pensia ori cheile de la casa de bani. 
Minuneaza-te in fata tinerilor de cât sunt ei de maturi, bărbați 
sau femei în toată firea. Îi vei purta de vârful nasului, ca pe 
prunci, oriunde vei avea nevoie de ei. La război, la miting, în 
politică, ori la muncă pe degeaba. Unii numesc asta „manipu- 
lare”, dar eu zic că-i tot minciună și încă una dintre cele mai 
mestesugite. 


Amar de tine, Ucenicule... 

Buzunarele ţi-s goale, burta asijderea, bântui pe străzi ne- 
cunoscute, numai cu hainele de pe tine, căci rucsăcelul ţi-a 
rămas în dojo-ul lui Nea Malu, cel spărgător de geamuri cu 
pietricica. Capul ți se-nvarte ca o morişcă, de nesomn, dez- 
nădejde si dor după încă pierduta Petronela. Nici nu mai poți 
să gândeşti. Astepti ceva, însă n-ai habar ce-o să vină. Ce-o fi 
aproape? Regăsirea iubitei? Potera? Întoarcerea rusinoasa la 
Turceni? Imposibil de prevestit. 

După ce-i dăduse un brânci de pomină poterașului burtos 
ce-l inhafase în apropiere de „Trei chiftele”, lucru pe care nici în 
visele lui cele mai îndrăzneţe nu l-ar fi visat în urbea de baştină, 

Nelutu Borangic alergase fără să se oprească, străbătând sume- 
denie de străzi. Mentorul său ar fi avut de ce să fie mândru. 

Poposi într-un gang de bloc, unde căzu lat și dormi 
iepureste vreme de câteva ceasuri, până-l trezi lumina zilei. 
Atunci se puse iar pe alergat. 

Se opri fără suflare abia când băgă de seamă că dintr-o 
dată e din ce în ce multă lume în jurul lui, cinci, șase, do- 
uăzeci și foarte curând un puhoi de oameni, ceea ce-l linişti 
pe dată, socotind că la înghesuială mai lesne îi va fi a se face 
nevăzut. Atunci li se alătură lor. 

Dar cine erau aceştia şi încotro se îndreptau ei? Tânărul îi 
urmă cuminte, asa cum se obignuise în ultimele zile cu pluto- 
nul lui nea Malu. Merseră ce merseră, fără să-l întrebe nimeni 
nimic, ba chiar unii, după privirile ce i le aruncau, păreau 
încântați că se află printre ei. Când deodată, hop! După un 
colt li se deschise la picioare ditamai piaţa, loc larg unde-ar fi 
intrat jumătate de Turceni. 

O mare, ba un ocean de oameni se tălăzuia de la stânga 
la dreapta, înainte și înapoi, în sus şi-n jos, îmbrâncindu-se, 
dând din capete şi din mâini, răsucindu-se, vociferând, fă- 
când mare zarvă. Între vorbele cele mai rostite, Ucenicul de- 
osebi mai cu seamă „jos”, „de-mi-sia” și „huooo”. Deodată se 
dumiri și chipul i se lumină de-o bucurie copilărească, cum 
nu mai trăise de la conserva chinezească de bame, ori de la 
întâlnirea cu domnişoara Huy. 

Va să zică ăsta e un miting, o adunare de protest, o revoltă 
democratică... Auzise de multe ori despre astea, mai ales la 
televizorul lui Aurică Morlovacelmare, însă de văzut nu văzu- 
se niciunul în carne și oase. Vai si-amar, cine şi pentru ce să 
protesteze în orăşelul gorjean? Babele de la cozi? Gospodarii 
rezemaţi în sape? 

De unde se tinuse cat se putea mai pe margini, unde lu- 
mea avea loc să respire şi să dea din mâini, Nelutu se lăsă pur- 
tat spre inima adunării, acolo unde nu mai puteai să arunci, 
vorba ceea, un ac. Era aşa o înghesuială încât nimeni nu răs- 
pundea de mişcările lui, ci se supunea curenților și vartejuri- 
lor răsucitoare ce străbăteau mulțimea, după niște legi miste- 
rioase, de nimeni stiute. Vreai să te duci înainte - marea de 
oameni te impingea înapoi. Dădeai să te opintesti spre stânga 
— te trezeai după scurtă vreme la dreapta. Într-un rand, tână- 
rul simţi că nici nu mai atinge caldarâmul cu tălpile, ci se lăsă 
purtat binisor din dreptul unui stâlp, dădu o roată potrivită şi 
fu depus înapoi, la locul de plecare. 

Dar nici că-i păsa, de vreme ce se găsea în miezul aces- 
tui lucru minunat. I se năzări că se află ocrotit la sânul 
unei fiinţe cu zece mii de inimi. Toţi aceştia îl socoteau 
tovarăș cu ei şi-i zâmbeau, când nu erau ocupați să se- 
ncrunte, strigând de-ale lor. Treptat, în ciuda hărmălaiei 
ce-l ametise de cap, îl învălui o pace stranie, care-l făcu să 
uite de necazuri, suferințe și griji. Cine ştie, isi zise, dacă 
nu dau de Petro, iar neica Tanase nu se ivește curând, pot 
sta cu dânșii, că sunt mulţi la un loc şi m-or ajuta, care cu 
un sfat, care cu o bucată de pâine, care cu un loc să pun 
capul jos. Ba chiar unii or fi întâlnit-o pe fata mea. Îi părea 
că toți îi sunt prieteni. 

Se făcuse de amiază, judecând după soarele care-i bătea 
drept în crestete. Marea de oameni sporise şi, din când in 
cand, în fata lui Neluţu Borangic se ridicau felurite pancarte 
şi lozinci din cartoane, pânze, ciomege. Ce scria pe ele nu se 
dumirea, căci spre alea din spate nu era chip să se-ntoarcă, iar 
cele dinainte îi arătau numai dosul, Doar într-un rând, până 
ce una mai transparentă să fie trasă în jos, Ucenicul descifră 

aiurit câteva cuvinte: ,tpuroc lunrevug soJ”. Ce-o fi fost cu 
„tpuroc” ăsta? Mister. 

Deodată, Nelutu se pomeni îmbrâncit în coasta unui tânăr 
poate doar cu ceva ani mai vârstnic decât el, care ţipa cât il 
țineau bojocii, atât de tare că nu se înțelegea bine ce. 

-Îmi pare rău, zise, n-am vrut... 

Tânărul îi zambi larg, ca unui prieten vechi, ungându-l pe 
suflet. 

~ Salut! ii ţipă la ureche. fi ardem, ce zici? De data asta nu 
ne mai dau nemernicii peste bot! 

$i mai trase câteva „huooo” viguroase. Ucenicul fu cu- 
prins de o mare rușine. Nu ştia de ce se află oamenii aceştia 
aici, dar îşi îngăduise să li se alăture şi să-i lase să-l socotească 
de-al lor. Ei demonstrau pentru nişte probleme, niște reven- 
dicări, nişte deziderate. Îl ţineau de tovarăș, impărtășeau cu 
el ofurile lor, iar el n-avea nici bunul simț să ştie care-s alea. 
Cum să-i arate flăcăului ăsta de lângă el, prietenului, că habar 
n-are de frământările lui? 

- I-am ars! îi strigă aceluia. Îi ardem rău! 

Și rânji cum putea el mai bine, de-și simţi colțurile gurii 
plesnind. Celălalt îl bătu bucuros pe spate, ba chiar, cât ii in- 
gaduia locul, îl luă pe după umeri. Beat de fericire, Nelutu isi 
luă avânt si mai tare. 

- De data asta nu ne mai daţi peste bot, nemernicilor! 
Huooo! Huooo! 

După vreun ceas, ragusise de-atâta ţipat. Ar fi fost poate 
momentul să-l cunoască mai bine pe tânărul acela, să se pre- 
zinte, să facă schimb de impresii şi preocupări. Dar între timp 
tresăririle mulțimii mai așezaseră vreo trei-patru între ei, si 
ăia zbierând de mama focului. Nu mai era chip să se apro- 
pie. Din când în când, tânărul necunoscut se întorcea spre 

Borangic şi-i făcea semne de încurajare, ba cu ochiul, ba cu 
mâna. De ce striga Ucenicul mai tare, de-aia-l imbarbata ăla 
mai mult şi invers. 

Mai trecu o oră. Nădușiseră toţi de-atâta soare şi ostenea- 
1a, Până mai acum ceva vreme umblaseră din mână-n mână 
sumedenie de sticle cu apa, pentru răcorirea sufletului si dre- 
gerea glasului, ba chiar si niște sandvișuri cu brânză de oaie, 
din care apucase si Neluju o îmbucătură. Acum fiecare și le 
păstra grijuliu pe-alelui. Bătăliile sunt grele, niciodată nu ştii 
ce poate să urmeze. 

Şi într-adevăr urmă. Deodată, ca o umbră mare, se aşternu 
un soi de tăcere peste toată mulţimea. Adică mai ţipa câte 
unul ici şi colo, ca disperatul, dar cei aflaţi in jurul său îl sâsâ- 
iau şi strigătura se stingea imediat, sugrumată. 

Neluţu Borangic ciuli urechile. De departe, din fafa lor, 
adia un soi de cuvântare tulbure, din care nu înțelegea mai 
nimic. Părea că vine dintr-un megafon, microfon, ori poate 
niște difuzoare, încât din sunetele metalice, sparte, nu răzbă- 
teau la urechile lui decât firimituri. 

»Averti... neautoriz... încetare... retrageti... contrar... 
măsuri... form... legi... vigoare...” 

Şi iarăşi, după un minut: 

„Miting... măsuri... neautoriz... legi... vigoare...” 

Pas de pricepe ceva. 

- Ce zice ăștia, nene? îl întrebă unul de lângă Neluţu 
Borangic pe altul. 

- Zice că n-avem autorizaţie şi dacă nu plecăm naiba ne 
ia. 

— Păi de unde să scot eu autorizaţie la ora asta? Că-n ziua 
de azi, la orice ghiseu te duci, te-apucă pensia până te bagă-n 
seamă dacă nu dai şpagă. 

~ La câţi suntem aicea, se băgă altul, puteam să punem 
mână de la mână pentru o șpagă mică. Nici nu se simţea. 

— Ei, stati fără grijă, astea-s prostii de-ale lor, să mai treacă 
vremea, rânji primul. Încearcă și ei marea cu degetul. Câinii 
latră, caravana trece... 

~ Nu mor caii când vor câinii... 

- Câinele moare de alergătură şi prostul de... 

Ucenicul căută febril în minte un proverb cu câini sau cu 
cai, să poată participa şi el la discuţie, însă ei le epuizaseră pe 
toate. 

Dar mesajele trunchiate continuau cu încăpățânare, ca şi 
cum cineva ar fi pornit o înregistrare şi-ar fi plecat să-şi vadă 
de alte treburi, cum ar fi să meargă la pescuit, ori să-și viziteze 
o mătuşă bolnavă. Părea că nimeni nu le mai dă atenţie. 

- Ei, făcu grijuliu un nene din fata lui Neluţu, omul mai 
vine, dar mai şi pleacă... Eu m-aş cam duce, că trebuie să 
trec şi prin piaţă. Mă omoară a mea dacă mă-ntorc fără 
leustean. 

— Viu si eu cu matale, că-i greu leusteanul, incuviin{a al- 
tul. Ai drum spre Matache? Tinere, îi zise lui Nelutu, ia mata 
sandvisurile astea ale mele, că nu mă mai întorc cu ele. 

- Ia-le si pe-ale mele, mai săriră vreo doi. 

- Eu la patru trebuie să-mi iau nifedipinul, îi avertiză unul. 
Şi-a zis doctorul să nu stau mult în soare. Hai că mai venim şi 
altădată. Cred că le-am băgat de-a binelea frica-n oase. 

~ Aşa e, așa e! întăriră mai multi dimprejur. 

Şi toţi începură să-şi facă loc binisor, ba cu un „pardon”, ba 
cu coatele, spre marginile dinapoi. Lucru anevoios altminteri. 

De fapt, astfel de mişcări se petreceau în mai multe locuri, 
ca și cum ar fi pornit să se formeze nişte nuclee de topire care 
tot creșteau. Astfel că, după scurtă vreme, mulţimea se rari 

şi Neluţu, încărcat de sandvisuri cu brânză ce răzbătuse prin 
şerveţele, se putu apropia din nou de tânărul care-i plăcuse. 

- Să nu te laşi, să nu cedezi, îi spuse acela serios, de data 
asta luându-l cu adevărat pe după umeri. Astea-s numai tru- 
curi si manevre ale Puterii. Nu trebuie să ne lăsăm manipulati! 

~ Niciodată, îngăimă Ucenicul înecat de emoție. 

Simţea într-adevăr că în momentele acelea n-ar mai putea 
să cadă pradă niciunei manipulări de pe lume, fie ea minciu- 
na cea mai mestesugita, după cum îl instruise nen-su Tănase 
Vlăsia. Oare cum s-ar fi purtat haiducul într-o asemena adu- 
nare? Negresit că ar fi sărit imediat în ochi, iar lumea l-ar fi 
urmat fără să pregete. 

Să tot fi fost patru ceasuri după-amiază când un murmur 
străbătu adunarea ce mai rămăsese pe poziţii, la vreo cinci 
mii şi ceva de suflete. Tânărul Borangic, care de câtă pâine 
cu brânză primise abia mai putea să sufle, dar era hotărât să 
lupte până la capăt, se sili să înţeleagă despre ce este vorba. 

„Scutierii”, zicea murmurul, transmis de la unul la altul, 
prin întoarceri scurte de capete, ca la telefonul fără fir. „Au 
venit scutierii!” Îndată alți vreo două mii plecară la piaţă, ori 
să-şi ia medicamentele, iar Ucenicul pricepu, punând indici- 
ile cap la cap, că „scutierii” ăştia nu sunt nişte ajutoare de nă- 
dejde ale unor cavaleri inzauati, ci tot asa, un fel de poterasi, 
doar mai bine înzestrați, cu scut, cască, baston de cauciuc și 
altele. Înainte de-a se lămuri care „altele”, lui Neluţu Borangic 
îi şi trecu prin cap că poate va trebui, mai ştii, s-o rupă din 
nou la fugă. Însă nu se clinti din loc, o dată fiindcă nu putea 
să-şi închipuie trei mii de oameni în alergare, ca la maraton, 
apoi că s-ar fi făcut de baftă la tovarășul de lângă el. 

Și cum stătea el aşa şi cugeta și se frământa, deodată, cât de 
soare şi senin fusese până mai adineaori, într-o clipită se porni 

să tune şi să fulgere, şi deasupra lor se involburara nişte nori 
galbeni, vinetii şi albicioși. „Gaze!” zbierară câţiva şi zăgazu- 
rile mulţimii se rupseră cu o iuțeală de pomină. Fugeau ca- 
re-ncotro, rataciti prin norii inecaciosi ce coborâseră peste ei, 
făcându-i să lăcrimeze si să tuşească amarnic. Se izbeau unii 
de ceilalţi, doborându-se, călcându-se în picioare, varandu-si 
degetele-n ochi şi vreo doi-trei (apucă să zărească Ucenicul 
până să-l orbească fumul) vârându-le prin buzunarele altora. 

În câteva clipe, se golise locul de ziceai că n-a fost o mare 
de capete acolo, iar cei rămași, vreo două-trei sute, fură luaţi 
la bumbăceală. Ploua torențial cu bastoane, asa încât nimeni 
nu rămase fără portie, ba chiar unii, mai rasariti, primeau 
supliment. Neluţu Borangic isi acoperi capul cu braţele, nu- 
mărând cu exactitate şapte bastoane pe spinare și unspreze- 
ce peste turloaie. Se întinse pe caldaram, asa cum îi vedea şi 
pe alţii făcând, şi-atunci ploaia de bastoane se opri ca prin 
farmec. 


„Măcar n-am fugit”, isi zise cu un pic de fudulie Ucenicul. 

Scutierii ăştia înaintau încet, urmaţi de un autobuz cu 
geamurile acoperite cu plasă. Erau ditamai namilele, ferecati 
ca nişte cărăbuși în carapacele lor, cu scuturi de plastic alb şi 
căşti rotunde. La fata nu-i putea vedea, căci luciul vizierelor 
întorcea privirea. 

Cât putea să-şi dea seama uitându-se piezis, la rasul pă- 
mântului, toţi cei culcati ca el erau ridicaţi, scuturati de praf 
cu bastonul si luaţi la întrebări scurte. Unii dintre ei apucau 
mai apoi calea autobuzului, pesemne ca să fie duși acasă după 
atâta osteneală şi tevatură. 

Când scutierii ajunseră în apropiere, cei trei sau patru 
bărbaţi din jurul lui Neluţu fură ridicați și poftiti în autobuz. 

- Da’ pe dânsul de ce nu-l luaţi? se răţoi unul din ei. Că a 
strigat mai tare decât noi toți la un loc! 

Şi-l tot arăta cu degetul pe tânărul de care Ucenicul 
se legase sufleteşte în ultimele ore. Băiatului i se strânse 
inima. 

Atuncitânărul se ridică plin de vitejie, şi infruntandu-i pe 
toţi, cum i se paru lui Nelutu, se duse către cel ce vorbise, pe 
care-l ţinea strâns un scutier. 

- Ce spui, băi pulică? râse tânărul la el. Am fipat şi eu cu 
voi ca să văd care sunteți mitingiştii ăi mai tari. Ce să zic, tu 
te-ai descurcat foarte bine. 

Şi-i şterse o palmufa peste obraz, așa, mai mult în glumă 
de simpatie. 

- la, săltaţi-l şi pe ăla micul, de colo, spuse apoi, arătându-l 
pe Ucenic. Să vedem ce-o fi cu el. 

- Am înţeles, dom inspector! 

Nelutu Borangic fu ajutat să se ridice. Îl scuturară şi pe el 
de praf, după care fu dus la dom’ inspector. 

- Ce-i cu tine, muceo? Ce cauţi cu ăştia, că parcă nu esti 
de prin părţile noastre. 

Nelutu Borangic bufni într-un plans molcom, numai icne- 
te si sughiţuri. Lacrimile îi curgeau şiroaie pe pieptii cămăşii, 
străvezind-o ca la concursul de tricouri ude. 

- Tur... ceni... Petro... nela... scăpa printre sughituri. Eu 
nici... 

Cu greu și răbdare stoarseră de la el un rezumat al poveștii 
care-l adusese la Capitală, mânându-l în toiul unor întâm- 
plări atât de furtunoase. O vreme, dom’ inspector îl cercetă 
îngândurat. 

- De, mă băiete... îi zise în cele din urmă milos. Ştiu și 
eu ce să zic? Prea vă lăsaţi şi voi, tineretul ăsta, manipulat. 

Miting de protest iti trebuia tie? La ce să protestezi, ca abia 
ţi-ai pornit viata? 

Şi-i dădu una după ceafă, trimițându-l mai încolo. 

- Hai, marș acasă la tine, de unde-ai venit. Să-ţi fie 
învăţătură de minte si mișcă mai repede, până nu mă 
răzgândesc. 

- Am înţeles, dom’ inspector, bolborosi Ucenicul, luând 
poziţia de drepţi. 


Capitolul 6 


În care apare un autobuz numit dorință, cu șoferul lui cu tot. 


Învățătură. 

Nelufule... Nelufu Borangic.. Au nu auzi tu oare glasul 
meu cum te cheamă de nicăirea? De ce te uiţi înfricoșat în jur, 
cum fi-ar sufla în ceafă un strigoi? Sunt eu, nen-tu Tănase 
Vlăsia, care te-am cules din Gara de Nord, flămând și gol, far- 
adăpost si te-am hrănit si te-am păzit si dascăl eu ţi-am fost... 
Și-acum glasul meu te înspăimântă? 

Eu nu-s lângă tine, Ucenicule, ci numai gândul meu fi-este 
aproape, oriunde te-ai afla, si te călăuzește, asa cum se-ntâm- 
pla cu cei ce leagă tovărășie pe viaţă, ca o forță uriașă, stapa- 
nind toată firea. Forfa fie cu tine... 

Nu-ţi pierde curajul, că toate prin câte-ai trecut in ultimele 
zile vor fi uitate curând, iar mâine va fi o zi cu soare și soarele 
iti va da puteri. Acum o să adormi prin cine știe ce cotlon, dar 
eu o să-ți vorbesc în vis, să te linistesc, ori să-ţi mai dau câte-o 
povafa, căci strică să înveți ceva chiar și în somn? 

Află dragul meu Borangic, c-am plecat având de încheiat 
nişte socoteli în Calea Călărașilor, unde un ticălos de angrosist 

a vrut să siluiască pe fata unei prietene de-a mele mai vechi. 
Ori asta eu nu îngădui în ruptul capului, după cum nu îngădui 
nici chiar faptul că doar a-ncercat și n-a putut, alegându-se cu 
frumusețe de gherăituri pe obrazul puhav. La mine și tentativa 
se pedepsește. 

Între cele ce mă îngreţoșează si mă răscoală cel mai tare pe 
lume, sunt leprele de bărbați care se poartă rău cu femeile, le- 
njură, le fură si le sărăcesc, le bat, le-nspăimântă ori le iau cu 
sila. Minte femeia cum se cuvine, că de-aia e făcută, s-o minţi 
frumos, adu-o unde vrei tu, iubește-o cu foc, s-o treacă sudorile 
si să ți pe de plăcere, întâi „nu, nu, nu”, pe urmă „da, da, da”, 
după cum îi e obiceiul. Însă n-o atinge, cum zice vorba, nici 
cu-o floare, și-apăi dacă ţipă doar „nu, nu” şi-o fine tot asa, 
înseamnă că-i „nu” adevărat, n-ai ce-i face, trebuie s-o lași. 
Măcar până data viitoare, când trage dânsa de tine. 

Căci ce mare bărbăţie dovedesti omorând un pui de vrabie, 
speriind o pisicuță, ologind un porumbel? Dumnezeu ţi-a dat 
puterea ca să te-ncumeți la fapte mari și potrivnici pe măsură. 
Te mai și lauzi după ce-ai târât de păr la tine-n iatac pe una 
care n-a avut destulă snagă ca să-ți smulgă inima din coșul 
pieptului? Măcar de-ar fi avut ce găsi acolo. 

Puțini mai sunt bărbaţii adevăraţi pe lume. Și piticul zice 
despre sine că e bărbat, dar cu măsură... 

Și mai e o socoteală pentru care mă necăjesc când se fac 
astfel de nefăcute: 

Acei ce chinuiesc femeia în felurite chipuri, după cum 
îi învaţă ticăloşia fiecăruia, nu sunt decât niște barbari care 
vânează cu ghioaga. Nu-i pic de dichis în ce fac ei, ci numai 
mârlănie de bivol corcit cu porc. Dar apoi se-mpăunează si se 
făloșesc prin cârciumi, cu tovarășii de pahar, care și cum ce-a 
prins, care are povești mai deocheate și pradă mai multă, fie ea 

adevărată ori nu. Căci pofta de viață vine mâncându-i altuia 
zilele, vezi bine. Dar te-ntreb ce laudă e aia cu cât de multe ai 
trecut prin pat? Dacă numărul ar conta, cioburile ar fi mai 
prețioase decât vasul întreg... 

Pe vânătorul de soi îl cunoşti dintr-o mie, prin modestia 
cu care se codeste să răspundă pe șleau la întrebările ascultă- 
torilor ațâțaţi, despre expedițiile sale. Și-asta în timp ce toate 
damele din jur, cliente singure ori neveste si fiice de musterii, 
ospătărițe, meseriase sau gură cască ce s-au nimerit pe-acolo, îl 
mănâncă și-l sorb din priviri pe faţă, fără sfială, nădăjduind in 
taină că unele din săgețile lui viitoare vor fi pentru ele. 

Infelegi acuma că astfel de javre faţă cu femeia, cum ar fi 
braconierul pe urma căprioarei nevinovate, nu fac decât să 
lovească de-a valma, fără nicio cumpătare. Ei nu probează 
eleganță, galanterie, ori cum vei fi voind să-i zici, ci doar pofta 
lor nepotolită, de lighioane, pentru propria îndestulare. Să sim- 
tă durerea ei, asta vor, si să-și treacă în rușinosul catastif cât 
mai multe suflete schilodite și trupuri mutilate. 

Ori, lovindu-le pe ele, mă lovesc pe mine. Întâi că suferinţele 
lor sunt și-ale mele, mi se transmit mie prin auz, văz, miros, gust 
si pipăit, adică toate simțurile ce mă slujesc să simfesc femeia. 

În al doilea rând, vorbind ca de la bărbat la bărbat, ticăloșii 
sperie vânatul in asa hal că nu te mai poți apropia nici la un 
kilometru. De-ajuns să treacă o dată un bătăuș din ăștia, pe 
la marginea cartierului, si să-i facă rău uneia, că apoi te pri- 
vesc toate chiorâș și chirăie numai dacă te uiţi la dânsele. Și 
se-nchid in casă şi-şi strigă bărbaţii să se-ncaiere cu tine. Stii 
ce pătimesc după aia, ca să fur o sărutare, la asfinţit, pe prispa 
unei case? 

E multă suferinţă printre cei neputincioşi. Nimeni nu e mai 
presus de lege, dar mai ales oamenii mici. Și-atunci, când ei 

se strâng unii-ntr-alfii să-și încălzească durerile, oare ce e mai 
bine să fii pe lângă turmă, câine ori măgar? 

Dormi, Nelufule, dormi, că le-oi deprinde tu si pe-astea, 
când ţi-o veni vremea. Mâine la amiază să-ți pui coada pe spi- 
nare si să te-ntorci la nea Malu, să-ți iei înapoi salteaua din 
sala de antrenament si ciorba discipolilor. Să aibă cine sta cu 
ochii pe tine si să te pot lua după ce sfârșesc ce-am de sfârșit. 
Apoi, cine ştie, între timp or fi aflat câte ceva ochii și urechile 
despre Petronela ta. Ca doar n-o fi intrat in gaură de şarpe... 


Iar dormise Ucenicul într-o tufă, din grădina Cișmigiului, 
căci după pafania cu mitingul era prea sleit să se mai țină pe 
picioare. Noaptea fusese caldă și-n ciuda celor pătimite de 
când poposise intaiasi dată la Bucuresti, nu coşmaruri ci su- 
medenie de vise frumoase îl impresurasera, croindu-i somn 
de prunc. Mai cu seamă unul, deosebit, îi stăruia si-acum în 
minte, după ce-l trezise un măturător care-i vârâse mâinile-n 
buzunare, să vadă, zicea, dacă n-are o tigara-n plus, fără să-i 
strice odihna. 

Se făcea că el și Petronela erau la biserică, să se lege cu 
sfânta cununie. Iar naşi le erau nimenialții decât neica Tănase 
Vlăsia si tanti Nicoleta cea albă. Aici nu-i apărea prea limpe- 
de cum puteau aceştia doi să-i nășeacă, știut fiind că naşii 
trebuie să fie ei înşişi cununaţi. Unde mai pui că amintirea 
unei nopţi anume, cu votcă şi versuri, îl cam rușina să dea 
ochii cu naşă-sa. Dar visul de-asta e vis, să le rezolve pe toate, 
cât ar fi de încurcate. 

Petronela era frumoasă cum numai stelele de film sunt. 
Afară din biserică o pândeau cinci sute opt fotografi de 
Capitală, paiparași, asteptandu-i să iasă ca să-i tragă în mii de 
poze. Căci pasămite Petronela Banu ajunsese un nume rostit 

la toate jurnalele. $i nici el, Neluţu Borangic, nu era mai pre- 
jos. Pe lângă paiparași, lesinau tot la un minut câte două-trei 
doamne ori domnişoare, afectate de cununia lui, căci ca flă- 
cău putred de bogat devenise o partidă din cele mai râvnite. 

Slujba se terminase. Dădură să iasă din sfântul lăcaș, când 
deodată o matahală se repezi din mulţimea ce nu maicontenea 
cu uralele. Era chinezul uriaș care-i cumpărase pian și mini- 
moris domnisoarei Huy, cu nasturii de la Armani descheiati 
şi goldanul zdrăngănind în vânt. Se repezi la Petronela s-o 
înșface şi s-o ducă cine ştie unde, poate pe vreo orezărie de-a 
lui, să sporească productivitatea cu chipul ei frumos. 

Atunci se atinu Tanase Vlăsia haiducul. Într-un fel neex- 
plicat de vis, nu mai era la fol festiv, ci purta cușmă, cojocel 
şi două pistoale încrucișate în chimir lat de piele, ca Avram 
Iancu. Neica se opinti, îl prinse pe chinez de brăcinarii 
Armani, îl învârti deasupra capului și când mi ţi-l repezi o 
dată îl vâri în pâmânt până la umeri. Apoi ceru celor ce se 
aflau primprejur ceva cu care să-i poată reteza capul. 

Amintindu-si ciudatul vis, pas cu pas, Ucenicul se-ntin- 
sese la drum și, întrebând din om în om pe unde-ar putea 
să vină străduța Gazelei, iată-l curând la locul căutării sale, 
sprinten ca un iepuraş. Într-adevăr, gândul la dușul fierbinte, 
ciorba aburind si salteaua pentru repetarea piedicilor, îi cu- 
suse aripi la glezne. Iar soarele îi dădea puteri, vorba neichii. 
Se repezi la parter. 

Când colo, ușa era zăvorâtă bine. Degeaba se opinti în ea 
cu firavele lui cunoștințe de karabe do. Din afişul cu program 
mai spanzura doar o jumătate, si-aceea sfâșiată. Asta ce-o mai 
fi, Neluju Borangic? 

Un horcăit din spatele său îl făcu să se-ntoarcă speriat. 
Prin întunericul palierului se-apropiase o babufa cocârjată, 

numai piele, oase si dinţi de lână, plus ochelari cu funduri 
de sifoane, basma și toiag. Horcăi iarăși, cu ecou, iar tânărul 
pricepu că așa respiră ea. 

— Ai venit la nea Malu? 

- Aaa... mda... adică... eu... sovai Neluţu încurcat. 

Dac-o fi şi asta inspector? 

— Esti ucenic de-al lui Tanase? 

- Mmm... păi... poate... 

Băbuţa îi dădu atunci un ravas impaturit, se-ntoarse şi se 
făcu nevăzută in direcția uneia din celelalte uși. Ucenicul ră- 
mase prostit, cu răvașul în mână. 

- Mamaie, dar dumneavoastră cine sunteţi? îndrăzni. 

Trecură câteva secunde, apoi un nou horcăit îl ajunse din 
întuneric. 

— Madam Vinerescu... 


Se făcuse de amiază. După a treia farfurie de ciorbă, 
Neluţu Borangic râgâi sfios şi-şi ceru imediat iertare la ma- 
dam Vinererescu, care-l urmărea cu drag din capătul toiagu- 
lui ei de cireş. 

— Să-ţi fie de bine, dragul babei! Ce zici, mai merge o 
ciorbita? 

— Nu, sărumâna pentru masă, mulțumi Ucenicul, după 
care se-aruncă hulpav asupra ravasului ce-l primise. 

Să nu te sperii, Borangicule, zicea acesta, pe nea Malu și 


copiii lui i-au săltat arnautii să-i cerceteze pentru spargerea 
unui amărât de geam, sau, cum se zice-n ziua de azi, distru- 
gerea proprietăţii private. Până una alta, sala s-a-nchis, iar tu, 
sărmane, ești din nou pe drumuri. 

Am lăsat vorbă madamei Vinerescu, care de-atâtea ori 
m-a ocrotit în fugile mele, că dacă te-oi ivi să-ţi dea ajutor, 

s-ajungi astă-seară în Cotroceni, la adresa... unde salasluieste 
prinţesa Excelsia, prietenă de-a mea. Nu-i prinţesă cu avere si 
curteni, doar prin nume şi amintiri, însă asta contează cel mai 
mult. La ea ne vom reîntâlni și rătăcirile tale vor lua sfârșit. 

Nu ţi-am lăsatbani de taxi, căci babornita, pe cât e de mi- 
loasă, pe-atât e de lacomă. Însă un fecior de-al ei, șofer pe 
104, fiindu-mi îndatorat după o daraveră cu nişte tone de 
benzină, te va duce unde trebuie să ajungi. 

Să nu-ţi pierzi nădejdea orice-ar fi să fie, după intristare 
vine bucurie... TVH”. 

- Ce zice, dragul babei? Zice de bine? 

- De bine, de bine, încuviință Ucenicul bucuros. Abia 
aştept să-l întâlnesc pe feciorul matale, Sfântă Vineri... aaa... 
madam Vinerescu. 

Baba îl mângâie cu blândeţe pe crestet. 

— Ucenicii lui Tanase sunt ca copilașii mei. Da’ nişte banuti 
de taxi nu ţi-o fi lăsat ghidușul de el? 


Duţu Vinerescu, şofer pe autobuzul 104, apăsă ambreia- 
jul, ambalând motorul la maxim, ca să umple strada cu fum 
plumburiu, asortat pomilor verzi şi cerului albastru. Era ner- 
vos cu măsură, cum se cuvine unuia din neamul lui Manivelă. 
Tot la cinci-sase zile, devia linia, să treacă pe la mămică-sa, 
căci îi purta bătrânei mare grijă. Cei mai mulţi din pasageri, 
care-l ştiau, priveau răbdători pe geam. Numai vreo doi-trei, 
începători, întrebau pe soptite ce staţie-i asta şi ce se petrece. 

- ‘Aidi, băi băiete, îi strigă Ucenicului, că nu pot să stau 
toată seara după tine! Am un traseu de parcurs. 

Porniră hurducăindu-se prin gropile din faţa blocului, în 
vreme ce madam Vinerescu, înlăcrimată, le flutura o batistuta 
la despartire. 

-Stai pe locul din spatele meu, ordonă Duţu. Dacă se suie 
controlul, fă pe retardatul. Ştii să faci pe retardatul, nu? Toată 
lumea ştie. 

Mergeau conform graficului, bifând staţie după staţie. 
Unii coborau, alţii se urcau în locul lor, ca-n viata. 

- Mi-a zis mami c-ai venit la Bucureşti dupa draguta ta, îi 
zise Vinerescu lui Neluţu după câteva opriri, când călătoria, fara 
gropi şi fără controlori, se mai relaxase. Eu pentru prietenii lui 
neica Tănase Vlăsia mă dau și peste cap, cu autobuz cu tot. Ce, 
mă, e vreo problemă? mârâi ameninţător în retrovizoare la nişte 
călători care căscaseră ochii când venise vorba de dat peste cap. 

Ucenicul mulțumi frumos. 

- Unde mai pui, adăugă şoferul, c-am fost si eu tânăr în- 
drăgostit la vremea mea. Uite, de pildă când eram vatman pe 
paispe. Am compus şi-o poezie atunci: 

Ieri, în paispe, când la gară aveam ceva de făcut, 

Am zărit-o-ntâia oară și normal că mi-a plăcut. 

Când cu sarm și cu tandrefe complimente îi făceam, 

Ea zâmbea nepăsătoare și fila un tip pe geam... 

~ Iti place? Normal ca-ti place. Ia dă poza aia la care te tot 
holbezi, să văd ce bunăciune ţi-a sucit minţile. 

Ucenicul îi întinse fotografia Petronelei, șoferul aruncă 
o privire scurtă şi în clipa următoare toţi pasagerii dădură 
cu capetele de spatarele din fata, căci autobuzul era aproape 
nou-nouf şi-i mergeau frânele prima-ntai. 

Se porni mare zarvă. Toată lumea întreba ce s-a întâmplat, 
ca şi cum musai trebuie să se petreacă ceva grav ca să pună 
omul o frână. Ei ce să se petreacă, uite, i-a trecut prin cap o 
revelaţie, care-i problema? 

— Băi băiete, băi băiete, se crucea Duţu Vinerescu la volan, 
păi eu o ştiu pe-asta, băi băiete! 

Neluţu simți că-i sare inima din piept. 

-Amluat-o pe bună... pe fata asta dimineață de dimineaţă, 
vreo săptămână. Mă si minunam în retrovizoare ce artistă-mi 
urcă-n maşină. O merge la filmări? Ochi dulci nu i-am făcut. 
Nu agăţ femei aici, că femeile nu-s interesate de ăia care um- 
blă cu autobuzul, fie ei chiar şi şoferi. 

- Când a fost asta, nene? ţipă Borangic. 

- Apăi, să tot fie. Acum vreo jumătate de lună, dacă nu si 
mai mult. 

— $i de dus unde-ai dus-o? 

- Nu mai țin minte chiar bine. Ba stai, parcă pe lângă 
Operă a coborât. Mă gândeam c-o fi vreo primadonă, vreo 
sopranetă, ceva... C-avea mereu la ea niște caiete, partituri, 
ştiu eu? 

Tânărul ar fi vrut să-l ia în braţe pe Vinerescu şi să-l pupe, 
dar îl opriră ceilalți călători, îngrijiţi de siguranţa lor. 

— Şi de-atuncea n-ai mai văzut-o? 

- N-am mai văzut-o, dar dacă mergi câteva zile la rand pe 
traseul ăsta poate apare din nou. Sau o văd eu şi-i las vorbă 
c-o cauţi de nebun. 

În momentul următor, jumătatea de sticlă de bere pe care- 
o fărâmase de cu seară, chiar în drumul lor, Dardanela - una 
din fetele noi ale lui Gică Fişu, se vari sub roata din fata dreap- 
ta, tăind pneul de-a curmezisul. Autobuzul oftă, se clătină pe 
rotilecelelalte ca un om beat şi trase la trotuar suspinând. 

— Futu-ţi soarele şi luna cui te-a fătat si nu te-a mâncat! 
declamă șoferul, coborând să evalueze avaria. 

Ceilalţi rămaseră liniștiți, aşezaţi la locurile lor. 

- Da’ ce-i, mă, aicea, turul orașului Bucureşti? se borsi 
Vinerescu. Ia, toată lumea jos! 

Coborâră cuminţi si Ucenicul odată cu ei. 

- Asta e, hotărî Duţu, înainte ca bărbaţii, cum le şade bine 
bărbaţilor, să-nceapă a-și da cu părerile tehnice. N-am ce-i 
face, trebuie să mă remorcheze înapoi la garaj. 

~ Păi nu mai bine vă schimbă roata aici? îndrăzni unul 
obraznic, mic şi negricios. 

- Te-a-ntrebat cineva de vorbă? îl puse Vinerescu la punct. 
Eşti şef de garaj? 

Apoi se întoarse spre Nelutu Borangic, vorbindu-i mișcat: 

- Tu, dacă vrei, te-ntorci cu mine. Dacă nu, aştepţi auto- 
buzul din urma mea şi-i spun eu şoferului să te ia. 

- Îl aştept pe dânsul, alese Ucenicul pe nerăsuflate. Că ori- 
cum s-a făcut aproape seară şi trebuie s-ajung la neica Tănase, 
cum mi-a poruncit. Şi-apoi, mai e mult până la Opera? Aş 
merge câteva staţii pe jos, poate-mi iese în cale Petronela. 

Duţu Vinerescu râse gros. 

- Poate-ţi iese o... N-auzi, mă, că umblă numai de 
dimineaţă? Ce faci, o aştepţi până la ziuă? Ei, mare curvă mai 
e şi dragostea... 

Călătorii se strânseseră curioşi în jurul lor si parcă ar fi 
comentat un pic pe tema asta, dar şoferul îi zburătăci ime- 
diat, căci avea nevoie de spaţiu şi linişte, să anunţe gara- 
jul la telefon, cu detalii. Nici nu-și mai luă rămas bun de la 
Nelutu. 

Iar tânărul o porni plin de nădejde spre Operă, după ce 
mai mulţi binevoitori îl îndrumaseră. 

Se-ngâna ziua cu noaptea. Pierduse dimineața căutând 
drumul înapoi spre sala lui nea Malu, amiaza și ceva pe dea- 
supra, bucurându-se de ciorbele madamei Vinerescu, şi toată 
după-amiaza aşteptându-l pe Duţu să vină la mă-sa cu auto- 
buzul. Plus că mai stătuse și după ăsta, până răsese şi el două 
farfurii, sub privirile pofticioase ale călătorilor. 

Dar dacă nu s-ar fi înșirat astfel întâmplările, ar mai fi dat 
de urma preaiubitei sale Petronela? De bună seamă că nu. 
Erau scrise toate într-un fel anume, iar el trebuia numai să 
înveţe a le citi cum se cuvine. 

Mergea din ce în ce mai sprinten. Cobori dealul către 
Piaţa Unirii, trecu prin intersecția mare ca si cum ar fi fost o 
cursă expres și-o luă pe cheiul Dâmboviţei, minunându-se, 
ba la dreapta - de casele cele frumoase, cu mai multe etaje, 
poate de pe vremea prințesei Excelsia, ba la stânga - de chipul 
galben al lunii, făcându-se fărâme plutitoare pe luciul râului. 

Deodată drumul se deschise iarăși larg și în fata lui se ivi 
Opera. 

Sovai doar o clipă, sub impresia primei priviri, apoi se 
apropie respectuos. 

Nicicând nu mai văzuse ceva atât de minunat. Clădirea 
mare era luminată de reflectoare puternice, care-i sporeau 
albeata şi-o învăluiau parcă în fuioare de fum auriu. Părea 
chiar că de sub acoperişul grandios cerne o ninsoare fină de 
pulberi preţioase, ori, după cum sclipeau cu milioanele, fără 
număr aripioare de fluturi şi alte gâze mici din cer. Coloane 
puternice de marmură, picioare de uriași, rezemau acea bol- 
tă, sub care nu se puteau petrece decât întâmplări și fapte pe 
măsură, istorii din acelea ce rămân scrise pe vecie prin cărţi 
şi basoreliefuri. Numai oameni de seamă puteau vieţui într-o 
astfel de clădire. 

$i apropiindu-se de intrare (asemenea porţi nu mai întâlni- 
se nici măcar la ei, la termocentrala Turceni), Neluţu Borangic 
auzi brusc o muzică pentru care urechile sale nu erau nicicum 
pregătite. Sunetele, fiecare dintre ele fără seamăn, se împle- 
teau în funii subțiri de mătase şi argint și fir de păianjen, şi se 
răsuceau în jurul lui, legându-l fedeles. Era muzica pe care-o 

îngână stelele-n amurg, înainte să intre în schimb, cântecul 
vântului când se face suflare sfinţită, notă cu notă picurate 
dintr-un ciubăr unde-a stat la dospit geniul omenesc. 

Merse câţiva paşi pe sub coloanele uriașe. În melodia ca- 
re-l prinsese cu puterea vrăjii ei, cu neputinţă de refuzat, de- 
osebea acum un cor, mai multe voci infratindu-se ca firele de 
iarbă proaspete, ca picurii de apă în concertul ploii. Şi cumva, 
într-un fel care-i făcu inima să-nceapă a-i bubui în piept, i se 
păru că se-alege din vocile acelea ingeresti una subtirica, vie, 
drăgălaşă, aceea a Petronelei. 

Căci în ce alt loc dacă nu acesta, ar fi putut-o găsi pe draga 
lui dragă? Ce templu i s-ar fi potrivit mai bine iubitei lui atât 
de frumoase şi de talentate? 

Se scutură de vrajă, încercând să cugete limpede. 
„Înăuntru nu pot intra, îşi zicea, căci ăsta nu-i un loc pentru 
de-alde mine şi îndată se va ivi vreun poteraș, ori mai multi. 
Şi-atunci ce-am făcut? O să stau colo, în ungherul dintre ulti- 
ma coloană şi zidul clădirii, şi-o să aştept să se termine con- 
certul. Şi după ce-o să plece toată lumea, si-or să înceapă să 
iasă artiştii... Oh, Petro, iubita mea Petro 

Se-așeză pe marmură, cu spatele sprijinit de coloană. 


Corul îndepărtat aci îl sălta la cer pe braţele lui de aer cântat, 
aci îl cobora binisor, aproape de Pământul frumos, legănân- 
du-l. Adormi. 

Şi imediat deschise ochii, speriat. Soarele îi gâdila genele. 
Un mit tărcat se cuibărise în braţele lui, la căldurică. Nelutu îl 
mângâie duios. Muzica minunată încetase, dar locul ei fusese 
luat de păsărelele din pomii înconjurători şi-un escavatorist 
vesel. Ucenicul se uită împrejurul său şi iată ce văzu: 

Marmura era toată căcată de porumbei, iar pe lespezi se 
lipise multă gumă de mestecat, biluţe. Pereţii coşcoviți isi 

păstraseră albeaţa numai pe alocuri, bătând in rest spre ver- 
zuliul igrasiei. Porţile crăpate se ţineau în câte-o balama rugi- 
nită. Pe una din ele un briceag scrijelise vorba cu „f”, de-atâ- 
tea ori sughiţată de Alba Nicoleta. Un mos râcâia în genunchi 
la gumele de mestecat. 

— Mogule, gata concertul? întrebă nedumerit Neluţu 
Borangic. 

Mosul se-ntoarse să-l privească şi scuipă într-o parte, 
unde deja curafase. 

- Ce concert, mă, aurolacule? Abia la anul s-o deschide 
sala, dac-or fi bani. Ai tras prea mult din pungă? 


Către prânz, ajunse la adresa pe care i-o dăduse Vlăsia. 
Urcase în primul autobuz, fără să-i mai pese de nimic, 
Controlorii, văzându-l cum strângea la piept matul tărcat 
şi privindu-l în ochi, îl lăsaseră în plata Domnului. Iar vreo 
câţiva călători mai miloşi îi vârâseră prin buzunare hârtii de- 
un leu. 

Prinţesa Excelsia îi deschise ușa. 

- Ai, măi copile, ce pisicuta drăgălașă! Pentru mine-ai 
adus-o? 

Era înaltă și mlădioasă prințesa, dar Nelutu o dădu la o 
parte şi se târi spre cel mai apropiat fotoliu. Din uşa băii, nu- 
mai în chiloți, il privea surâzând haiducul. 


Capitolul 7 


Unde Prinţesa pune pe jar inima unui teribil fărâmător de 
masini. 


Învățătură. 

Cum se strică, mă-ntrebi, casa femeii măritate? Lesne. 

Ai zice că nimic nu-i mai strâns în lumea asta, și de ne- 
desfăcut, ca jurămintele din dragoste, acelea care le faci într-o 
cumpănă sau alta a vieţii, cu aleasa inimii tale, nu cu alta. 
Căci jurămintele sunt de multe feluri și trebuie să iei seama 
când le-mpletesti, ca să știi de fiecare dată cu care ai a face. Mai 
târziu, băgarea de seamă îți va folosi negreșit. 

Însă oridecare ar fi acestea, ele se supun obiceiului cu care 
au venit pe lume, de la Adam și Eva. Se leagă și se dezleagă. 
De aceea, dragul meu ucenic, ia aminte la cea mai însemnată 
povaţă pe care ţi-o dau acum, odată ajunși la acest capitol. Ea 
trebuie urmată cu sfințenie, fără să te abafi nici cu un milime- 
tru, de câte ori ai a face cu o femeie măritată: 

Leaga-ti lucrurile așa fel încât să le poți dezlega și dezleagă- 
le cumva să le poți lega la loc. 

Ce-o mai fi si asta? Par a spune ochii tăi beliţi ca la broscoi. 
Ți-oi explica la sfârșit, după ce terminăm partea de pilde prac- 
tice, care sunt, după cum bine știi, ne prețuite. 

Află dar, dacă n-oi fi bănuit si până acum, că femeile mă- 
ritate se împart, pentru ușurința demonstrațiilor ce vor urma, 
in trei cete mari. Este mai întâi ceata celor nefericite în căsnicia 
lor. Acestea fie că țin bărbaţi care se poartă rău cu ele, cum ți- 
am povestit odată; fie că au ajuns, după ani mulți ori puțini, 
la lehamite si plictiseală si li se năzare că o altă viață mai scli- 
picioasă le-așteaptă, decât cratiţă și copii; au făcut ele multe 
compromisuri, dar de la vreo două au rămas gravide; ori se 
mai întâmplă că nu-s chiar nefericite pe termen lung, dar intr- 
o bună zi pățesc vreo nepăţită si nu se pot bizui pe murătura 
de bărbat cu care s-au pricopsit. Ca o paranteză, o astfel de 
ne pafita poți pune tu însuţi la cale pentru ele... 

În cazul uneia din acestea, lucrătura de dezle gare e cea mai 
lesnicioasă. Tot ce ai de făcut e să-i sporesti nefericirea care 
deja o macină și să-i afii calea acolo încotro o să fugă de ea. 
Iar ca să-i afafi nefericirea, trebuie numai să picuri cucuta în 
urechile femeii, picătură cu picătură, niciodată în grabă. Tu 
pune ın pic, şi lasă-l să lucreze, căci restul va face ea singură. 

Miră-te doar asa, în treacăt, că o minune ca dânsa s-a lăsat 
prinsă de-un bărbat cenușiu, ursuz, neatent. Nu zice astea pe 
sleau, ci doar, când vine vorba de el, scapă un „hm îndoit şi 
cere-fi imediat iertare. Roagă o prietena a ei, care ţi-e mai pri- 
etenă fie, să i te laude în taină. Umflă-i înzestrările cu pompa 
si uită-i cusururile, ca ea singură să se-ntrebe ce-o căuta lângă 
mârlan, în loc să-și veselească sufletul c-un drăgălaș ca tine. 
Dar mai cu seamă spune-i mereu, oftând greu, că-i respecţi 
mult cununia, că de n-ar fi legată, o-ho-ho... Așa însă, să-ți 
îngăduie numai cinstea de-ai fi prieten bun, duhovnic, umăr ce 

poate fi stropit cu lacrimi. Și azi așa... mdine-asa... Începe să i 
se pară dragostea mai frumoasă în zilele fără sof. 

Vine apoi ceata femeilor fericite în mariajul lor, cea mai 
anevoioasă. Acelea care-și sorb barbafelul și copilașii din pri- 
viri, ciripesc voioase cât e ziulica de lungă, stau cocofate pe so- 
clu, ca un monument al căsniciei si nu mai vor în ruptul capu- 
lui să se dea jos. 

Ei, dar orice monument, fie cât de solid și-nmărmurat, tot 
are micile lui fisuri, pe care le sapă nu vântul si ploile, ci chiar 
credința bărbatului că, orice-ar face, femeia lui tot fericită o să 
fie. Începe să fie neatent la fleacuri, lipsa de primejdii îi anchilo- 
zează băgarea de seamă. De la o săptămână la alta, o zbarceste 
tot mai rău. Mai o glumiţă usturătoare când nu trebuia, mai un 
răspuns în doi peri când e-ntrebat cum vine rochia cea nouă... 
Toate se-adună și sunt socotite odată, să fii minte de la mine. 

Ca să nu mă întind, calea cea mai lesnicioasă să-i dai brân- 
ci nevestei de pe soclu si, hop! s-o prinzi în braţe înainte de-a 
se dezmetici, are două mișcări. Mai întâi i te-nfățișezi ca un 
ins nefericit tare, bărbat de bărbat dar fără noroc la femei, mai 
cu seamă la cele deosebite, ca ea. Când te-a luat sub aripă si-fi 
dă sfaturi și-ncearcă să-ți lipească o amică după alta, treci la 
mișcarea a doua: 

La fel, cu picătura, arată-i că nu te poți lega cu totul de-o 

femeie, că orice om, cât de fidel, are nevoie să-i rămână ceva 
numai al lui, pe care să nu-l pună la un loc, în ciorba căsnici- 
ei, pentru burfile amândurora. Știu si eu, un secret, o pasiune, 
vreo prietenie, un romantism, o aventură, vreo nebunie... Și 
asta va fi de folos ambilor soți, căci îi va feri de plictisul anilor 
și le va păstra dragostea proaspătă. 

Spune-i astea o dată și-n ceva vreme i se va năzări că la 
fel ar trebui să se petreacă lucrurile la ea. Or, tu esti cea mai 

cuminte nebunie pe care ar avea-o la îndemână. $i chiar dacă- 
si dă seama că nu te va putea lua de bărbat, măcar să te ia de 
băiat... 

Ar mai fi, desigur, și ceata cea mai numeroasă, a femeilor 
care nu sunt nici fericite, nici nefericite, ci asa, caldufe. Dar de 
acestea un vânător de soi trebuie să se ferească pe cât ii este 
cu putință. Întâi că ele nu pot ațâța văpăi adevărate. Al doi- 
lea că sunt cele mai primejdioase. Omului simplu nu-i trebuie 
mult ca să-ți ceară enorm. În preajma lor, mai ales, cata să-ți 
amintesti cât mai des cele ce ţi-am spus la începutul povefelor 
mele: 

Leaga-fi lucrurile așa fel încât să le poți dezlega si dezleagă- 
le cumva să le poți lega la loc... 


Prinţesa Excelsia se purta doar în camizoluri din pânză 
de păianjen, azurii sau învăpăiate ca amurgul, ce se-nfiorau 
la cea mai mică adiere, când se deschidea vreo fereastră, ori 
dacă unul din încăpere vorbea ceva mai tare. Trecea fluturân- 
du-le şi uneori ba i se-nfasurau strâns pe trestia trupului, ba 
se făceau nevăzute dacă lumina zilei o bătea într-un anume 
fel. Atunci Ucenicul închidea ochii strâns, să nu pară necu- 
viincios fata de prinţesă si de mentorul său, dar păstra sub 
pleoape clipe în şir, ultima imagine - pieptul mic şi soldurile 
de amforă... 

Haiducul îl luă tovarăș pentru un mic dejun princiar, pu- 
nându-l la încercare cu o omletă din zece ouă, patru perechi 
de crenvursti, brânză telemea, roşii, pâine prăjită cu unt si 
câteva felii de cozonac, stropite cu ceai de musetel. Neluţu 
Borangic nu-l făcu de ruşine. 

~ Ei, grăi prinţesa, cam la a patra felie cu rahat și nucă, să- 
ti astern pe canapea să dormi, sau... 

- Poate să se culce la noi, în dormitor, spuse cu viclenie 
Tănase Vlăsia, ce să se mai chinuiască pe canapea? 

Prinţesa Excelsia zâmbi, desfăcând siretenia. 

- N-o să se lipească somnul de bietul copil într-un pat 
unde s-au petrecut asemenea fapte mari, nu demult. 

Ucenicul roși la fel de tare ca roşia din farfurie, iar Vlăsia 
şi Excelsia râseră cu mare poftă. Ti-era mai mare dragul să-i 
vezi cum se sorb din priviri, cum şi-ating degetele când caută 
pe masă untul ori telemeaua, cum se potrivesc unul altuia ca 
măslina fragedă cu fuica bătrână. 

- Cum spui tu, inteleapta mea Elsa, se supuse haiducul. 

~ Atunci, până una-alta, zise dânsa, am și eu o vorbuliţă cu 
privire la căutarea Petronelei. 

Ucenicului îi veni s-o pupe că nu gresise numele, dar asa 
ceva nu se cuvenea încă. 

— Gândesc, scumpul meu Tănase, urmă prințesa, că de 
vreme ce domnisoara Banu a venit la Capitală să-şi croiască 
faimă în şoubiz, întâiul loc în care s-ar opri ar fi vreo tele- 
viziune, unde se pun la cale preselectii pentru aflarea celor 
înzestrați. Acolo, la coada talentatilor, mai degrabă am da de 
ea decât aiurea pe străzi si cine ştie ce mahalale. 

Tănase Vlăsia, haiducul, rămase cu gura căscată la stolul 
de porumbei ce-i zburaseră frumoasei de pe buzisoare, iar 
Neluţu Borangic nu se lăsă mai prejos. 

- Şi... unde-ar fi asemenea loc? îndrăzni Ucenicul. 

Fu rândul haiducului să-l lămurească. 

- Nu-i așa simplu, Nelutule. În oraşul ăsta suma televizi- 
unilor e întrecută doar de cea a spectatorilor. Seară de seară, 
ele se-ntrec în a-i lua minţile omului de rând, făcându-l să 
creadă că e cel mai deştept și că stă-n puterea lui să hotăras- 
că ce și cum. Cu premii şi răsplăţi din cele mai sclipicioase, 

tineri şi bătrâni sunt ademeniti să se dea in stambă ca vedete- 
le de hârtie ce le sunt vârâte pe gat si să-și dea cu părerea in te 
miri ce, chit că nu se pricep la mai nimica. 

- Dar ei se lasă? se înfioră tânărul, îngrijorat de soarta 
Petronelei. 

- Ba bine că nu. Chiar se roagă și dau din coate şi se cal- 
că-n picioare, ca să fie primii la astfel de marsavii. Mai mult 
decât atât. Când patesc câte-o ruşine, sunt învăţaţi să se lau- 
de cu ea peste tot. Cu cât mai mare rușinea, cu-alât mai mare 
lauda. 

Excelsia puse una din minunatele ele mâini pe umerii 
Borangicului, care începuse să sufle greu, linistindu-l. 

— Ce-i de făcut? întrebă acesta. 

- Las’ pe mine, îi răspunse ea. 

În doi timpi şi trei mișcări, puse la punct un plan de 
cercetare a celor o sută de televiziuni, şi-a programelor de 
preselectii, pe zile şi pe ore. Prinţesa și haiducul fiind ocupați 
peste cap, rămase în cârca Ucenicului să acopere acest grafic 
simplu şi cu folos. Nu putea să-i ia mai mult de câteva luni, 
vreme în care micul palat al prinţesei (prefăcut într-un apar- 
tament de două camere, la etajul al treilea, în Eroilor) îi era 
deschis. 

Toate fiind gata, Neluţu merse să se culce pe canapea- 
ua ce-i fusese hărăzită şi se bucură, până să adoarmă, de 
priveliștea noului său cămin. 

În sufrageria nici prea mare, nici prea mică, se strânse- 
seră de-a valma toate lucrusoarele ce străbătuseră veacu- 
rile pentru a răzbi, din vremurile de glorie ale strămoșilor 
fanarioți, până-n timpurile moderne. Două-trei macaturi de 
lână, înfățișând bătălii din viața unui stră-stră-străbunic de- 
al Excelsiei. Ciubere și blide princiare, din care vor fi ciugulit 

bucate zemoase degetele unor boieroaice și boieri ce ştiau să- 
şi trăiască zilele cu plăcere. O sabie curbată, cu taisul mâncat, 
pentru care Prinţesa avusese belele cu stăpânirea, privind re- 
gimul armelor. Jumătate de portita de cuhnie, o roată mică 
de car și nişte lanţ. Dacă roata mică va fi folosit la caznele 
vreunui haiduc prins, el fusese foarte mărunt. 

Adormi Ucenicul, cu drag de acea căldură care-l împresu- 
ra din toate părţile. a 


Iar în zorii zilei următoare, el și Vlăsia haiducul săriră 
într-un taxi nervos, lăsând în urmă pe Excelsia, lipită de-un 
vis de mărire, moale, pufos, blând. 

- La tevere! porunci apăsat haiducul. Ca vântul si ca 
gândul! 

Aceasta călca un piccele ce-l povățuise pe NelutuBorangic, 
cu privire la amânarea treburilor ce nu suferă amânare, însă 
haiducia înseamnă, pe lângă altele, să nu te supui mereu și 
întocmai povetelor. 

Cât ai clipi, ajunseseră la măreţul sediu al televiziunii de 
stat. 

— Cât avem de plată? se răsti Tănase. 

Şoferul de taxi, lăsând la o parte obrăznicia tagmei sale, se 
ploconi slugarnic. 

- Nimic pentru domnia ta, Tănase Vlăsia. Îţi voi mulțumi 
astfel prea putin pentru un bine ce l-ai făcut unei verisoare 
de-a cumnatei mele de-a doua... 

Şi-i lăsă cu binecuvântări chiar la cea mai mare coadă 
de preselecție, unde viitorii preselectatei, organizaţi pe câ- 
teva rânduri întortocheate, făceau o zarvă ce-amintea de-o 
grozavă manifestaţie. Nici aceştia nu se-adunaseră să dea, 
ci să ceară, iar Ucenicul, după ce Tănase Vlăsia se duse 

intr-ale lui, îi cercetă cu de-amanuntul, unul câte unul, 
în căutarea prea iubitei sale Petronela Banu din Turcenii 
Gorjului... 

Erau acolo tineri şi vârstnici de-a valma, fără deosebire, 
mulţi bărbaţi, şi mai mulţi băieţi, dar si, vorba poetului, su- 
medenie de bătrâni, femei şi mume și copile... Cât despre sta- 
rea fiecăruia, vorbeau mai ales hainele de pe ei, fiind strânși la 
un loc si mai saracuti, și mai pricopsiti, şi mai așa şi-așa. Cu 
toții însă fuseseră adunaţi la un loc de talentele care-i căzneau 
zi şi noapte, îndemnându-i, ba chiar împingându-i să apuce 
pe cărările abrupte ale gloriei. 

Colo, o domnişoară, să tot fi avut nu mai mult de vreo 
treizeci de anişori, optzeci de kilograme si zece-cinspe cen- 
timetri de fustita, știind pe de rost toate operele lui Ludvig 
Amadeus Wagner, le cânta fără încetare, ca să nu-şi piardă 
exerciţiul, spre încântarea urechilor din jur. 

Dincoace, un bătrânel pricăjit socotea în cap numere de 
câte zece cifre şi anunţa pe loc cât i-a dat, cu glas triumfător. 
Fără îndoială că dacă vreunul dintre cei de fafa ar fi avut timp 
şi tragere de inimă să-și lase talentul lui deoparte și să verifi- 
ce, rezultatul s-ar fi dovedit adevărat. 

Iar dincolo, un copil de scoala se-nnoda în fel şi chip, 
scoțând capul printre buci, înfășurând mânuţele de trei ori 
în jurul taliei, ori înnodându-și picioarele după ceafă. Când 
nu-i ieşea bine aceasta din urmă, părinții dragastosi il trăgeau 
fiecare de-un picior, ca de capetele unei funii. 

Ehei, ce mai bâlci si reprezentaţie! Ucenicul simți curând 
că s-a ameţit de minţile capului și nu mai știe încotro să pri- 
vească mai degrabă. Însă oriunde se uita, oriunde se ducea, 
Petro a lui nu se găsea pe-acolo. Cine ştie, poate că asta nu 
era grămada ei... 

Şase ceasuri mai târziu, după ce coada se consumase, 
dezamăgit, dar nu descurajat, Nelutu Borangic se-ntoarse cu 
același taximetrist imblanzit, la palatul Prințesei. 

- Să nu-ţi pierzi nădejdea, îi spuse dânsa, cu blândeţea 
care preface mărăcinii în trandafiri inmiresmati. Aceasta e 
doar cea dintâi încercare. Fii mereu pe calea ta, ca un bărbat 
adevărat și curând vei izbândi. 

Iar Ucenicul îi sărută mâinile, plin de recunoștință. 


— Neică, se-ncumetă Nelutu într-o dimineaţă, înainte de-a 
se avânta la cine ştie a câta televiziune, mi-este îngăduit să 
întreb una ori alta despre prinţesa Excelsia? 

Haiducul pretui buna cuviinţă. 

- Ti-este, Ucenicule, şi chiar eu am să-ți împărtășesc câte 
ceva din viata nepretuitei mele Elsa, fireşte nu foarte multe. 

Să ştii că ea chiar este prinţesă, prin moştenire de nume, 
după una din cele mai nobile stirpe ale domnitorilor de-acum 
ceva veacuri. Dar politicile şi prostia oamenilor, care n-are 
măsură, au făcut-o să nu se poată bucura de ceea ce i se cu- 
venea de drept. Însă Excelsia nu s-a lăsat doborâtă de aceste 
nedreptati şi-a ales să trăiască asemeni fiecărui om de rând, la 
bloc, având serviciu şi-un drăguţ din cei mai grozavi, cum aş 
fi eu, de-o pildă. Cu toate că, de-a lungul şi de-a latul istoriei, 
printesele și haiducii n-au legat cele mai bune prietesuguri, 
uite că noi doi ne-am împotrivit acestei prejudecăţi. 

- Mai află, dragul meu Borangic, adăugă Prinţesa Excelsia, 
care se strecurase pe nesimţite în spatele lor, că unii mă soco- 
tesc pe mine drept una din vrăjitoarele ce se supun necuratu- 
lui și fac rău oamenilor. 

Zicând acestea, zvarli pe masa din fata Ucenicului un ziar. 
„Glasul Bihorului, 32, număr nou”. 

Curios, tânărul se puse îndată pe citit. 


„Revenim, pentru cititorii noștri fideli, cu noi informaţii 
privind fărădelegile odioasei Excelsia, care și-a făcut un obicei 
din a jupui pielea de pe sărmanii judeţului nostru, si-asa greu 
încercat de asprimile economiei de piață. Reamintim că odioa- 
sa Excelsia este de baștină din putredul București, locul celor 
mai înfiorătoare fapte de corupție. 

Odioasa Excelsia a șpăguit autoritățile locale, obținând 
aprobarea de-a deschide sumedenie de căpșunării pe teritoriul 
județului. Acestea urmau să fie lucrate cu sudoarea oamenilor 
sărmani care, momifi cu te miri ce, s-au repezit să se tocmească 
la această odioasă. 

Treaba a mers cum nu se poate mai bine, fiind şi soare, fi- 
ind si ploaie, fiind si hărnicie, de s-au făcut niște căpşuni cât 
verzele de mari, iar consumatorii străini salivau toți si-ncheiau 
contracte uriașe pentru fructele care la dânșii nu s-au pomenit. 

Numai că, odată sosit sorocul de plată, când s-au prezentat 
sărmanii muncitori să-și încaseze salarul cuvenit, ce să vezi? 
Birourile odioasei erau ferecate, iar pe dânsa ia-o de unde nu-i. 

Degeaba s-au dus la autorități, degeaba s-au plâns în stânga 
și-n dreapta, văicărelile lor au rămas fără răspuns. Cât despre 
bani, au luat praful de pe tobe, dar nici măcar cu tobele nu s-au 
ales. Adevărat este că spaga face vrăjitorii, dând dreptate acelu- 
ia care greseste si năpăstuindu-l pe-acela ce se poartă cu cinste. 

Să afle însă această odioasă Excelsia că noi nu ne vom lăsa 
și vă vom fine la curent cu faptele ei odioase... 


Semnat 
Dănuț Mărăcineanu” 

- Dar cine este acest Mărăcinean? făcu Ucenicul 
infiorat. 


Vorba „odioasă 
cum Prințesei, după cum altădată nu potrivise alte vorbe 


nu se potrivea în capul lui nici- 


domnișoarei Huy. Oare se pot alătura femeilor cuvinte care 
nu se cuvin? 

- Un biet sărman, oftă haiducul, jurnalist de felul lui, care 
pierzându-și într-o tristă împrejurare locul de baştină la un 
anume ziar, a ajuns să scrie pentru mai multe, să ciupească un 
banut de ici, de colo, cât să-şi ducă zilele. 

- Ciudată, ispititoare poveste. Ce împrejurare a putut fi 
aceea? Şi ce i-a căşunat pe Prinţesă? Şi... 

Tănase il opri c-un gest şi-un zâmbet. 

- Invata, Nelutule, ca nu se cade sa pui atatea intrebari, 
mai ales cu privire la viata particulară a unei doamne. 

- Dă-i pace copilului, zise Excelsia (cuvântul ,,copil”, fara 
să ştie de ce, îl mâhnea pe băiat), că n-o fi cine ştie ce tai- 
na. Poate să mai înveţe câte ceva despre incontrarile dintre 
bărbaţi si femei. 

Şi era gata să dea drumul povestii, când deodată o mare 
gălăgie se iscă sub ferestrele apartamentului. Ai fi zis că dita- 
mai vaporul transoceanic s-a rătăcit pe aleea din spaţiul verde 
şi sună de zor din sirenă, ca să se dea blocurile la o parte, să 
poată trece. Se repeziră tustrei la geam, Ucenicul astupându- 
şi urechile din mers, să nu rămână fără ele. 

~ Asta-i Mureşul, rosti înciudată Prinţesa Excelsia, după 
ce aruncase o privire. lar s-a-nfăţișat să-şi facă numărul. 

- Cu ce-a venit acum? întrebă Tănase inveselit. 

- Cu cadilacul. Săptămâna trecută a adus mertanul, iar ai- 
laltă un lexus. Mai are vreo trei şi le termină, dar apoi le ia de 
la-nceput. 

Nelutu Borangic se uita la mașina din fata blocului și nu-şi 
mai putea desprinde privirile. Așa frumuseţe nu văzuse decât 
într-un film american care venise odată la Turceni, dar şi- 
acolo tânărul bănuise că sunt trucaje. Ce mai caroserie, ce 
mai bare, ce mai faruri şi genţi... Şi albăăă... $i mare cât să te 
muţi in ea fără chirie. 

Tocmai când îşi clătea ochii și se-ntreba de ce-o fi Prinţesa 
Excelsia supărată, din mașină cobori anevoie ditamai omul, 
la vederea căruia Nelutu își înghiţi vorba. Dacă până adinea- 
ori nu mai întâlnise așa o mașină, adevărat e că nici asemenea 
bărbat nu-i fusese dat să vadă de multe ori. Numai cu vreun 
deget mai mic la stat decât Aurică Morlovacelmare, iar pe 
neica Tănase, cu tot respectul pentru voinicia acestuia, putea 
să-l vâre într-un buzunar. $i, lucru de groază, în mâna omului 
atârna un topor. 

- Aaa... îngăimă Ucenicul. Să nu chemam poliția? 

Imediat își mușcă limba, știind c-a spus o mare prostie, 
pentru care multe intepaturi isi va lua de la nen-su Tănase 
Vlăsia, o vreme de-aci înainte. Aşa că rămase cuminte, curios 
peste fire de ce-avea să se petreacă. 

— Să mă duc să-i vorbesc? întrebă haiducul. 

— Nu, lasă-l în plata Domnului. O să-și facă bâlciul și-o să 
plece. 

Ce bâlci? Unde să plece? Cine-i omul cu nume de râu 
vestit? 

Mureşul vui de câteva ori sirena vaporului, apoi slobozi pe 
gura lui proprie nişte strigăte mai înfricoşătoare. 

- Elso! Elso! Elsooo! 

Claxoanele si zbieretele insumandu-se, mulțime de loca- 
tari bufni la ferestre, să vadă ce-i. Însă râului, odată revărsat 
din matcă, nici că-i păsa. 

- Elsooo! Fă Elsooo! Sunt eu, Mureşul! Tot eu! Vino, Elso, 
mânca-ţi-aș gurita ta, numai să stam de vorbă un minut, să- 
ti zic ce-am pe suflet! Doar un minut, fa Prinţeso, şi plec! 
Numai să stăm de vorbăăă! 

Ceea ce, judecând după toporul din mâna lui, putea fi o 
discuţie cu-adevărat scurtă. 

Obosind însă, după vreo zece minute, să urle la peretele 
blocului, Mureşul se propti pe picioare si ridică toporul dea- 
supra capului, aținându-l către minunăţia de cadilac. 

— Nu vii, ai? Nu vreai să vii... Uite-acum o fac fărâme, 
futu-i cilindrii ei de mașină, uite-acum! Să-ţi arăt că nu-mi 
pasă de rable, de aur, de averi, dacă nu eşti cu mine! O fac 
praf, cum le-am făcut şi pe ălelante! Uite-acum! 


Un sfert de ceas mai târziu, coborând în fata scării, 
Ucenicul fu martor milos la hohotele de plâns ale acelui uriaș 
cu topor, care se cutremura la pieptul lui Tănase Vlăsia hai- 
ducul, stropindu-l cu lacrimi cât oul de porumbel. 

- Şi ce-am iubit-o, mă Tănase, ce-am iubit-o, icnea. Dar 
nu ştiam unde să dau mai întâi cu toporul. În parbriz? Păi 
ştii tu cât e un parbriz de cadilac? Trei mii de parai ca popa. 
În retrovizoare? Face şi-aia vreo mie. Parcă-mi seacă puterea 
din mână. Aoleu şi ce-am iubit-o... 


Capitolul 8 


În care se înfățișează peripețiile de la botezul unui copilas 
nevinovat. 


Învățătură. 

Care din noi, te-ntreb, și nu da buzna să-mi răspunzi îna- 
inte de-a cugeta, nu se silește să-și umple viaţa cu lucruri ce 
n-a mai întâlnit? Cine nu se simte is pitit să-ncerce mereu ceva 
nou, ceva care să-i coloreze cenusiul zilnic, să-l bucure și să-l 
uimească? S-ar petrece altfel toate într-un continuu căscat de 
plictis, s-ar auzi în lumea-ntreagă numai trosnete de fălci si 
mormăituri lehamitisite. 

Viața în sine, fără mirodenii, n-are nimic nou: o treime e 
retrăită, o treime reamintită și-o treime re povestită. Iar vârsta e 
o boală care trece cu vremea. Asa că, de plictiseală, poți ajunge 
într-o bună zi să-ți zici „dacă scap de viața asta, ce mi se mai 
poate întâmpla?” 

Așadar cată, Nelufule Borangic, să-ţi aduci dinainte, cu fi- 
ecare prilej ceva ce n-ai mai văzut, n-ai mai încercat, n-ai mai 
avut. Vezi doar să nu cazi în patima ce-i stăpânește pe cei de-o 
seamă cu tine, jinduind la cele mai noi mărci de telefoane ori 

tabletele de-acelea cu ecran, unde-fi faci prieteni pe care nu-i 
întâlneşti vreodată. 

Dar eu nu spre asta te-ndemn, căci tânăr fiind ai în tine din 
belșug pofta de nou si fără să mă străduiesc eu a ţi-o destepta. 
Eu voi să te ademenesc, Ucenicule, către știința de-a-fi agoni- 
si un sir de obiceiuri, tabieturi si prejudecăți, da-da, ai auzit 
bine, prejudecăți. Căci acestea din urmă, cum bine zicea un 
bun prieten al meu, acum trecut în lumea celor drepți - dacă 
vor mai fi existând destui drepți ca să alcătuiască o lume, sunt 
de folos omului, scutindu-l de-a face alegeri obositoare și poate 
greșite. 

Împrejurul tău, tot poporul zice că negrul e negreșit rău și 
albul e bun, că sarea-inumai pentru lucruri sărate, iar zahărul 
se cuvine adăugat doar celor dulci, că să te feresti de prea frig, 
dar și de prea cald, că noaptea-i de dormit, seara de ospefe si 
ziua să ţi-o petreci asudând. Ori că-i bine să vari la răcoare 
corupfii si criminalii, doar să nu exagerezi. 

Astfel au fost toate hotărâte si chiar de-ți vine vreodată, de 
pildă, să torni un polonic de zahăr in ciorbă, să umbli-n pielea 
goală pe răcoare și cu palton în toiul verii, să chefuiesti până-n 
zori, iar ziua să dormi ne-ntors, e mai bine de tine dacă faci 
cum zice lumea. 

Cât despre tabieturi, nu trebuie să-ți mai deschid eu ochii. 
Ele sunt acelea ce-ţi fac viața lesnicioasă, de cum te trezesti și 
până pui din nou capul pe pernă. Dacă n-ai obişnui să faci cu- 
tare și cutare lucru în cutare și cutare fel, ai trăi la voia-ntam- 
plării, purtat de vânt. Nu că asta ar fi rău, dar vine o vreme 
când călăritul vântului se dovedește cam lipsit de folos. 

Pune-ţi de cu seară hainele în ordine, să le găseşti lesne de 
dimineaţă, ori, dac-ai înoptat prin asternuturi străine, să poți 
Ji pe stradă, la un caz, în doi timpi și trei mișcări. 


VIAȚA ŞI FAPTELE HAIDUCULUI TANASE VLASIA | 105 


Culcă-te la o anume oră si scoală-te tot asa, în fiecare zi 
la fel. Niciun minut mai devreme, niciun minut mai târziu. 
Dacă te-a prins ceasul tău într-o adunare de oameni, cere 
iertare că te retragi și nu te lăsa înduplecat de rugămințile lor 
fierbinţi. 

Dormi pe partea stângă sau pe spate, niciodată pe dreapta 
ori pe burtă, să nu-ți vină din mafe toată acreala. 

Fă câte puțină treabă in mai multe zile, să nu fii nevoit mai 
apoi să faci multă treabă în puţine zile. 

Între tabieturi, spala-ti dinţii cu pasta ta, mereu aceeași, 
n-o schimba în fiecare zi. Bea-fi ceiuful tău, mereu același, la 
aceeași oră. Ascultă-ţi muzica ta, cu aceiași lăutari. 

Pranzeste la aceleași cârciumi, unde gătesc cel mai bine 
bucatele ce-ţi plac: colo te duci că fac cea mai bună tuzlama; 
dincolo au un ciolan cu fasole de-ți lingi degetele; apropo, între 
brânzeturi, preferatul meu e cash-ul; iar dincoace vinul casei e 
fără seaman si ciorba de burtă ca la mama acasă. Dă-le ospă- 
tarilor bacsis în procente egale. 

Fă-ţi numai câțiva prieteni buni, nu o droaie. lar la aceștia 
poposeste nu mai des de-o dată pe săptămână, cu rândul. Asa 
nu vor da ochii peste cap când te văd, zicându-și în sinea lor 
„iar a venit ăsta”. 

Fereşte-te de lăcomia omenească. De-atâta câtă e în jur, nici 
câinii nu mai au loc la ciolane. Dar folosește-o din belșug, spre 
bunăstarea ta. 

Nu lua bani cu împrumut, însă nici nu da, nici fraților de 
cruce, oricât de strâmtoraţi afi fi, si tu si ei. 

Tine bunul obicei de-a duce din când în când un buchet de 
flori, o prăjitură cu ciocolată, o zdrăngănea, femeii cu care esti, 
femeii cu care ai fost, precum și femeii cu care ai de gând să fii 
într-o bună zi. 

Nu-ţi încălca, de asemenea, obisnuinfa de-a da uneori 
o fuica lefegiilor de care ai trebuinţă, ori de-a cinsti câte-un 
poteras sau altul... 

- Neică Tănase, se-ncumetă tânărul, când haiducul trăgea 
aer în piept ca să urmeze, te supui dumneata tuturor acestor 
minunate obiceiuri? 

- Niciodată, îi răspunse Vlăsia. 


- Haide, Nelutu Borangic, spuse mentorul într-o dupa- 
amiază nici mai bună, nici mai rea, să ieşim diseară la o pe- 
trecere a unor cunoștințe de-ale mele, căci ţi-o fi ajuns și tie 
de când alergi după Petronela aia a ta. Câteodată mă-ntreb 
dacă n-oi fi visat o asemenea fată, la tine, la Turceni, și-acuma 
te sileşti să dai carne visului. 

Ucenicul îl asigură că lucrurile nu stau aşa și-l întrebă des- 
pre ce petrecere este vorba. 

- E vorba, il informa haiducul, de botezul unui nepot de 
soră al unui mai vechi potrivnic al meu, cu care multă vre- 
me m-am încontrat, până a trebuit să recunoaștem amândoi 
că nu va sfârşi niciunul învingător cu adevărat. În semn de 
preţuire, căci dușmanii adevăraţi se respectă între ei, m-a 
poftit la această ocazie și vreau să mă insotesti. 

- Bine, grăi încurcat tânărul, dar eu n-am decât hainele 
astea de pe mine, pe care le spăl tot la o săptămână si-atunci 
trebuie s-astept în maieu și chiloţi, să se usuce. N-am ţoale 
de zaiafet. 

- Vei avea, îl înștiință haiducul. Cât despre cele de pe 
tine, am cunoscut pe vremuri un poet strălucit, care tot așa 
proceda cu spălatul hainelor, iar muza nu se jena de chiloţii 
dânsului, ci mai abitir îl inspira. Până le-astepta să se usuce, 
trăgea două poeme şi-o caricatură. $i uite de la mine încă 

o povafa, bonus: daca-fi sapunesti rufele, clăteşte-le cu apa 
rece. 

Prinţesa Excelsia, tocmai trecând pe-acolo, in drum spre 
una din intrunirile sale de la salonul coafezei Gina Gandeac, 
găsi de cuviinţă să intervină. 

~ Ai grijă de copil, Tanase, dacă mergeţi în bârlogul lui 
alde Flocea Capon, că ştii de ce-s in stare ăia când dau cu 
ochii de prospătură... 

Of, iarăşi această vorbă... „Copil... 


Să tot fi fost nouă ceasuri de seară când cei doi coborâ- 
ră din taxiul deja ştiut, taman pe trotuar, în fata unui local 
luxos din spatele facultăţii de pompieri de pe Morarilor. 
Sutele de lumini ale firmei îl orbiră câteva clipe pe Ucenic, 
însă făcând palma streașină la ochi putu să citească ce zice: 
„Casa Capon. Since 2001”. Uşor nedumerit cu privire la cine 
va fi fost acel Since, îşi urmă mentorul înăuntrul fascinan- 
tului aşezământ. 

Se zguduiau pereţii, dusumelele și lustrele din tavan de 
puterea înfricoşătoare a tarafului modern. 

- Coane Vlăsia, răcni întâmpinându-i un munte de ba- 
digard, căci altfel nu se putea face auzit, prezența matale ne 
bucură si ne onoreaza! 

Haiducul înclină capul binevoitor, nu mai mult de un 
milimetru. 

- Poftiti, răcni iar badigardul la urechile lor, aproape do- 
borându-l pe Neluţu cu răsuflarea ca un taifun de usturoi și 
odicolon, să vă duc la stăpân! Tare se va bucura că v-aţi făcut 
timp! 

Şi-i împinse, dar fără să-i atingă, în sala cea mare, unde 
lumina era mai mică, iar petrecerea în toi. 

Era acolo strânsă toată floarea cea vestită a clanului Florea 
Flocea Capon, cu aliaţi și vasali pe deasupra. Veniseră, să 
le fie îngăduit a se bucura de bucuria stăpânului, Florică şi 
Floricel, vlăstarele sale de sânge. Nevestele si tiitoarele aces- 
tora. Gică Fishu, din industria divertismentului stradal, 
cu fetele sale - Dardanela, Spuma Mierii și Grecoaica. Bili 
Barosanul de la Parlament. Mangă, Retezatu, Creţu si Nicu 
Ştoi. Leancă Ingerasul din Ferentari, Adrian Popescu de pe 
Tunari, Nicușor Malacul din Mătăsari și Delea Nouă. 

Erau multi alţii încă, toţi însoțiți de consoartele lor, cu ori 
fără hârtie, și de copilărime adusă să deprindă principiile de 
bază ale clanului. Ba, într-un ungher, Ucenicului i se păru 
că-l z4reste chiar pe Bebe Teapa Buican, foindu-se stanjenit 
la vederea lor. Însă nu scoase o vorbulita. 

In mijlocul tuturor, la masa din mijoc, gemand de nemai- 
văzute bunatati si bogatii, imparatea însuşi bătrânul Florea 
Flocea-Capon, negru, umflat, acoperit cu aur, în toată pute- 
rea celor optzeci de ani ai săi. 

Iar pe scena peste care zburau sute de licurici colorați, 
roșii, albaştri, verzi şi liliachii, atârnat de-un microfon mai 
mare ca dânsul, vrăjea auditoriul Mihaita-gusa-de-platina, 
cel mai vestit manelist al veacului. 


»Dusmanii-mi poartă pică, 
Dar n-au avere grea 

$i cât îmi ştiu de frică 

Nu calcă-n urma mea...” 


Deodată, cu un singur gest, bătrânul Florea închise gușa- 
de-platină, cu tot cu taraf, și mătură jumătate din mesenii ce-l 
înconjurau, spre a face loc noilor veniţi. 

- Onorată asistenţă, rosti cu glas tremurat, ridicându-se 
pe umerii urmaşilor, dati-mi voie să salut în mijlocul nostru 
pe ăl mai vestit haiduc al vremurilor, faima cartierelor, spai- 
ma poterasilor şi-a nevolnicilor... Tanase Vlasia! 

Adunarea izbucni în urale, pe loc retezate cu încă un gest. 

— Fii bine venit la această bucurie, Tanase, drag al meu 
dușman, cel mai pizdos bărbat pe care-l cunosc... Afară de 
mine! 

Toată lumea se prăpădi de râs la gluma voinicească și 
chiar haiducul mustăci măgulit. Apoi se-aşeză pe locul de 
lângă Florea Flocea-Capon, cu Ucenicul de-a dreapta sa. 

Și se puseră pe chefuit. 

Felurile de mâncare, din cele mai scumpe, ca şi şampania 
şi sticlele de uischi matusalemic, căci nimic altceva nu era în- 
găduit a se bea, se perindau unele după altele pe la mese, abia 
lăsând petrecaretii să respire, încât aceştia in mare si plăcută 
primejdie se aflau. Mihaita-gusa-de-platina nu mai prididea 
cu dedicaţiile, ba pentru ,,nasul-ul-ul’, ba pentru „coana ma- 
re-re-re”, ori pentru „scumpii nepoţei-ei-ei”, după cum măr- 
turiseau reverberatiile staţiei de amplificare. 

Fără a mai aştepta să-l îndemne din ochi neica, Nelutu isi 
făcu în burtă o provizie importantă pentru zilele ce puteau să 
urmeze, poate chiar pentru toată viața, căci când avea el să 
mai pună gura pe fazan fezandat, patedeofoagra ala parizien, 
ori icră de caviar din cea scârboasă, neagră și unsuroasă? 

Numai de pahar nu se-atingea, știind că asta nu i-ar fi pe 
plac mentorului. În schimb, ciulea urechea atent la ce-şi răc- 
neau între ei Florea și Tănase. 

- Îl botezăm crestineste pe Floricică, copilaşul soră-mii. 
Uite-l colo, la masa din stânga, baietandrul de paispe ani, cu 
mustăcioară subţire. 

- Aha, răcni si Vlăsia fără să clipeasca. $i fetița de lângă el? 

- Aia-i sor-mea, Speranţa. Mă-sa. L-a facut de tânără, 
săraca. 

- Foarte bine, incuviinta haiducul. Unde-i dragoste nu-i 
tocmeală. Iar uscatul ăla galben e bărba-su, ta-su copilului 
bag seamă. Cumnatu-tau, Floreo. 

Bătrânul necheză manzeste. 

- Ei... Bărba-su e, că n-are-ncotro. Dar ta-su copilului 
nu. Aşa ceva nici chiar eu, cât mă vezi în putere, nu poci 
schimba... 

Şicu asta discuţia trecu la altele. 

Pe măsură ce zburau ceasurile, cheful scăpa tot mai tare 
din haturi. Începură bătăile cu copane de curcan frumos 
rumenit şi mieji de cozonac, între mese si meseni. Ca să nu 
rămână pete, ei se stropeau cu șampanii bine scuturate ori 
tradiţionale sifoane. Fireşte, nicio firimitură ori vreun strop 
din toate acestea nu-l atinse pe Florea Flocea-Capon. 

Iar când douăzeci de femei, fete și neveste, se repeziră pe 
ringul de dans, încingând o sârbă îndrăcită, vreo două-trei 
veniră la Ucenic să-l ia cu de-a sila. Tanase Vlăsia îngădui. 

— Hii! Hii! chiuiau acele nedomolite păstrătoare de folclor, 
învârtindu-l pe Neluţu de curând nu mai ştia de el. 

Care mai de care se băga să se lipească de dânsul în vâr- 
tejul jocului, una strângându-l tare de mână, alta strivindu-si 
la pieptul lui podoabele bustului, a treia suflandu-i fierbinte- 
n ureche. Tinere şi mai coapte, ba chiar și-o mamaie numai 
balonase în pielea ei de lame si paiete, se-ntreceau să-i soarba 
sufletul de copilandru. 

Când îl lăsară să se-ntoarcă la masă, tânărul era mai mult 
mort decât viu, cu sângele zvâcnindu-i in cap si mădularele 
încordate. Se-așeză împleticit şi dădu peste cap un pahar de 

vin, fără ştiinţa protectorului său, care, profitând de pauza 
tarafului electric, schimba vorbe normale cu gazda. Nelutu 
trase cuviincios cu urechea. 

- Ne-ntrecutule Tănase, spunea bătrânul, ştii bine că 
tare-aș avea trebuință de-un bărbat ca tine în rândurile 
mele... 

- Asta nu-i cu putinţă, i-o întoarse Vlăsia, căci suntem 
trăitori în lumi diferite, care n-au a face una cu cealaltă... 

- Şi dacă totuși s-ar putea potrivi aceste lumi, pentru un 
pret cumsecade, ba chiar mai mult? 

- Preţul acela nu-l poți domnia ta să-l plăteşti, venerabile 
dușman. 

Si-o ţinură tot aşa, în doi peri, încât Ucenicului incepura 

„să i se-nchidă ochii de plictiseală si fum. De altfel, orele fi- 
ind mici, mulţime de invitaţi lăsaseră capetele de-a dreptul 
în farfuriile cu foagras, iar unii alunecaseră pe podele, ca-n 
plăpumi moi. 

Când, deodată... 

Uşile sălii se izbiră și-n prag se ivi supus muntele de 
badigard, purtat de-o ureche de altul, la fel de mare ca el. 
Pesemne între aşa namile asemenea dezmierdări îşi aveau 
farmecul lor. 

Toată lumea încremeni cu răsuflarea tăiată. Şi musca, dac- 
ar fi fost invitată la botezul clanului Flocea-Capon, ar fi su- 
combat de uimire. Numai ucenicul, uitându-se mai bine la 
noul venit, scăpă din degete un alt pahar de vin, ce-l inhatase 
pe furis. Paharul se sparse cu zgomot, pătând masa și făcân- 
du-l de ruşine. 

- Je-i aifea? tuna cu glas pitigaiat uriașul ce ţinea urechea 
sărmanului badigard. Petleţeţi fala mine? 

Şi, scârbit, dădu drumul urechii. 

Ucenicul căscă ochii mari, căci recunostea în acest musa- 
fir nepoftit chiar pe matahala de chinez pe care într-o seară îl 
pândise când o pupa pe domnisoara Huy. Acelaşi Armani... 
Același goldan... Aceeaşi faţă de eunuc împărătesc... Iar în 
spatele lui ședeau trei locotenenţi, copiaţi la un xerox chine- 
zesc, doar ceva mai mici. 

Îndată, prin semnul lui Florea, li se făcu loc la o masă lân- 
gă taraf. 

- Dar cine-i acest Cichi Cean din cale-afară de indopat? 
se interesă amuzat Tănase Vlăsia. $i de ce căutaţi cu toții a-i 
face pe plac? 

Şeful clanului oftă obidit. 

- Află, dușmanul meu de nădejde, că Miang Ling Ciang 
aci de faţă e chiar tatăl nepotului ce botezăm. M-am fofilat 
să-l chem la chef, căci ca şi bărbaţii din clanul nostru este si el 
iute la mânie şi, desi nu ne dăm în lături de la orice insufletita 
încăierare, n-am fi vrut să stricăm bunătate de zaiafet. El însă 
a aflat cumva. 

~ Ei, râse haiducul, vorba ceea — petrecerea fără bătaie e ca 
cearta fără lăutari. 

Încet-încet, mesenii își veneau în fire după spaima dintâi. 
Unii începură chiar să ciocneacă între ei, întâi cu sfială, apoi 
vârtos, iar alţii, care se ridicau din farfurii şi de pe podele, 
întrebau ce s-a mai petrecut si reluau petrecerea din mers. 
Astfel că, foarte curând, maşinăria ospăţului mergea iar ca 
unsă, cu toată viteza înainte. 

Însă după nu mai mult de jumătate de ceas, Miang Ling se 
ridică iar pe două picioare, răsturnând masa. Petrecăreţii mai 
înlemniră o dată. 

- Dalul! zbieră marele chinez, acoperind taraful și-o fru- 
moasă doină despre gura de Rai a Ferentarilor, în interpretarea 

lui Mihăiţă-guşă-de-platină. Dalul! 

Ce dalul? Care dalul? Se-ntrebau cu toții si nu desluşeau 
înțelesul. 

- Aaa... se dumiri Flocea Capon. Darul, mă! Vrea să se 
strige darul! 

Rasuflara usurati. 

Se porni atunci una dintre cele mai frumoase traditii 
româneşti și de alte naţionalităţi conlocuitoare, care-l captivă 
într-o clipită pe Nelutu Borangic din Turcenii Gorjului. Nu 
că pe la ei nu s-ar fi practicat acest obicei, însă nu-l urmărise 
niciodată la asemenea dimensiuni de grandoare. 

Taraful porni să îngâne o manea blândă, cu ritm ușor și 
mai ales lungă, în vreme ce Gusa-de-platina făcea anunţuri 
solemne. Rând pe rând, mesenii cei mai cu dare de mână 
veneau in fata microfonului și se propteau ca pistolarii din 
filme. 

- De la Nicuşor Malacul, din Mătăsari! Pentru stăpânul 
Florea şi nepotelul său iubit, Floricică! Fără număr! 

Iar Nicuşor Malacul începu să zvârle de la şold sută dupa 
sută, ca pe confeti, într-adevăr fără număr, căci curând banc- 
notele ce-i ţinteau pe lăutari alcătuiră la picioarele lor un mic 
covoras. Ucenicul înghiţi în sec văzând atâta banet la un loc. 

- De la Adrian Popescu de pe Tunari, urmă Mihăiţă la mi- 
crofon, pentru coana mare, şi nepoțel, pentru Speranţa, sora 
stăpânului! Fără număr! 

Şi iarăşi, alimentat cu zvârlituri de la sold, covorașul de 
sute mai crescu un deget. 

Mai veniră vreo câţiva, între care si bărbatul de împrumut 
al Sperantei, făcând ca rânjetele de spectacol ale tarafului să 
se prefacă în zâmbete prea încântate, ce le înconjurau testele 
ca şi cum i-ar fi decapitat. 

Când se-ncinsese tirul de bani mai tare, isi făcu loc către 
linia de tragere a poligonului insusi Miang Ling Ciang, pus 
pe fapte mari. Lătră un ordin scurt și imediat un locotenent 
dădu fuga afară, la mașină, de unde se-ntoarse cu o valijoară 
mică, dar pântecoasă. 

- De la bădia Miang Ling-ing-ing, anunţă voios celebrul 
manelist, băgând iar reverbul în semn de mare preţuire, pen- 
tru copilasul lui drag Floricică-că-că, pentru iubita Speranta- 
fa-fa şi pentru stăpânul stăpânilor-or-or! Fără număr de 
număr-ăr-ăr! 

Chinezul se duse în mijlocul tarafului și răsturnă valijoara 
peste lăutari. O cascadă de-alde cinci sute se revărsă amuţind 
asistența, care în clipa următoare explodă în laude ori huidu- 
ieli cu fluierături. Miang Ling ridică braţele, primindu-le pe 
toate si se pregăti să părăsească scena, plin de modestie. 

Chiar atunci însă, ca un făcut, unul din reflectoarele ce-i 
poleiau gloria, se clătină, descoperind grupul de la masa 
principală - Florea Flocea Capon, Tănase Vlasia si Nelutu 
Borangic. La vederea acestuia din urmă, tatăl copilului mus- 
tăcios scoase un muget înfiorător, care-ţi dădea fiori pe şira 
spinării si îndată smulse microfonul din mâna lui Mihăiță- 
guşă-de-platină, aproape cu tot cu degete. Un potop de vorbe 
stâlcite, sigur nu de bine, fu improşcat în direcţia celor trei. 

- Ce zice? se interesă calm haiducul. 

- Zice, traduse deodată înveselit bătrânul Flocea Capon, 
că l-a prins pe ucenicul tău că s-a dat la fie-sa acum o vre- 
me, c-a luat-o-n braţe şi-a dus-o de mânuţă pe străzi și într-o 
noapte s-a urcat pe gard s-o spioneze. 

- Fleacuri, spuse la fel de calm Tănase. Prostii. 

- Şi că-n minuta asta, urmă stăpânul, îl va jupui de pielea 
cea afurisită şi-şi va croi din ea altă valijoară pentru bani. 

O vinisoara prinse a se zbate rau prevestitor pe tampla 
dreaptă a haiducului. Cine erau toți aceştia care cutezau să-i 
amenințe, ori să lase a-i fi ameninţat ucenicul? Cine era acest 
umflat de orez pigulit cu betigase, să ignore prezenţa sa, a lui 
Tanase Vlăsia? Ce ospitalitate în derâdere mai era și-asta? 

Când chinezul se-apropie de masa lor, crăcănându-se, fă- 
când spume și rotindu-și ochii în cap într-un fel caraghios, 
mentorul lui Neluţu sări în picioare. 

- Îndărăt, mârşave, mârâi dânsul, încât toți cei de fata 
simţiră caviarul venindu-le înapoi. Ţi-ai pierdut minţile, 
ori fi s-a urât cu viata de nu mai vrei să-ţi revezi frumosul 
Shanghai? 

Si grind acestea, ridică furculita pentru curcan. Nici po- 
meneală de cușmă, cojocelul lui Avram Iancu, chimir și pis- 
toale, precum în visul de-odinioară al Ucenicului. 

Poporul se văluri de groază, însă pe sub mese prinseră a 
luci ici si colo sisurile cele impungacioase, ba chiar de sub 
ditamai platoul de baclavale răsări o macetă curbată. 

Degeaba răcnea Flocea Capon, cu brațele depărtate, 
„Sanctuar! Sanctuar!”. Degeaba Borangic însuși îl ruga pe 
nen-su Vlăsia să lase furculita. Treaba era coapta. 

Într-o clipă, oștile se repeziră una la alta. De-o parte 
Tanase și-alde Flocea Capon, de cealaltă Miang Ling Ciang, 
locotenentii săi și, trădare, unii din invitaţii până mai adinea- 
ori lingușitori. Mult sânge urma să păteze fețele de masă. 

Dar atunci se sculară de la masa cu Bebe Jeapa Buican 
cinci-sase vlajgani, care cu costifa de porc, care cu tortul tira- 
misu şi prinseră a fluiera din niște fignale. Pasămite erau cu 
toţii poterasi mascaţi, atât în slujba bătrânului Florea, dar și 
a tinerei democraţii. Se vădeau, care va să zică, agenţi dubli, 
dacă nu chiar tripli ori mai rău. 

- Nu-ţi fie teamă, îi spuse Tanase lui Nelutu, pe când erau 
duși cu toții la dubele de-afară, mascate-n limuzine. În două 
ceasuri ne scoate Florea. 

„Teamă nu-mi mai e demult, se gândea Ucenicul, ba chiar 
sunt cumva bucuros să aflu că domnisoara Huy îi este fiică 
şi nu iubită chinezului cu goldan. Numai să nu afle Petro...” 


Capitolul 9 


Unde cele mai de seamă dame se-adună in păr să dezbată 
problemele lumii. 


Învățătură. 

Ce spun femeile despre alte femei? Au, mamă... Dac-am 
putea să asternem pe hârtie toate ce le gândesc, grăiesc si scor- 
nesc unele pe seama altora... Dacă o armată de scribălăi s-ar 
tocmi să consemneze zi și noapte, vreme de-un an încheiat, 
vorbele de duh ale unor doamne cu privire la semenele lor, pri- 
etene ori neprietene ... Dacă ar fi cu putinţă să adunăm cum- 
va toate câte ne-ajung la urechi, pe stradă, la cârciumă, prin 
parcuri, la mall ori la piață... O bibliotecă aproape cât Casa 
Poporului, cu mii de camere și pereții acoperiţi de sus până jos 
cu rafturi, gemând sub greutatea unor tomuri grele ca valizele, 

- și tot n-ar fi de-ajuns. 

Deci nu mă mai întreba asa ceva, căci mi-ar trebui câteva 
vieți să te lămuresc, ori eu am alte planuri cu viețile mele. La 
vorbele femeilor și gândurile din spatele lor, care-au dat naștere 
acestor spuse, o fi cugetat marele poet naţional Eminescu, hai- 
ducul de netăgăduit al simfirii versificate: „Nu cerceta aceste 

legi, căci esti nebun de le-nfelegi...” Cu toate că, de multe ori, 
gândul cel mai de seamă ce bântuie lumea lor este „Sunt dispe- 
rată... Permanentul meu durează mai puțin...” 

Fiindcă m-ai prins totuși în toane bune, am să-ți dau cå- 
teva pilde grăitoare de ce va să zică imensitatea acestui ocean, 
urmând ca tu însuți să-ți desăvârsești cunoașterea, cheltuind 
poate tot restul tinereții tale. 

Femeia adevărată are tot timpul ceva de spus despre o sea- 
mănă de-a ei. De-l întrebi pe un bărbat, prieten al tău să zi- 
cem, ce crede despre altul, necunoscut, care tocmai ce-a intrat 
cam neobservat într-o sală mare, gemând de lume, prietenul o 
să te-ntrebe și el, buimac: „Care, mă, cine?” 

Asa ceva nu vor face nicicând cucoanele ori duduile. 

Când văd pe una mai slabă ca ele, zic: „Vai, săraca, poate-i 
bolnavă. Ce-or fi văzut, dragă, bărbaţii la ea, nici n-ai pe ce să 
pui mâna, cum se cuvine la o femeie...” 

Dacă aceea e mai trupeșă decât privitoarele, se-ntoarce 
roata: „Aoleu, se vede că-i plac dulciurile. Ar trebui să se mai 
abțină, tu, că se face de râs cu rochiile astea strâmte, la greu- 
tatea ei...” 

Când fac cunoștință cu o femeie atrăgătoare, damele o 
compătimesc pe-ntrecute, căci „degeaba ţi-a dat Dumnezeu 
frumusețe, dacă nu s-a-ndurat să-ți lase si niște minte. Și uite- 
o cum se mai bate cu pumnii în pieptul de silicon...” 

Dimpotrivă, dacă cealaltă bubuie de deşteaptă, dansele tot 
strâmbă din nas: „Mda, ceva-ceva o duce mintea, însă ce păcat 
că-i urâtă ca porcul...” 

Una în jurul căreia roiesc vrăjiți bărbaţii e mai mult ca si- 
gur ușuratică, prostovană, prefăcută, rea de muscă... 

Alta de care nu se lipește niciun curtezan este pesemne, co- 
mentează expertele, răutăcioasă, zgârcită, ciudată, frigidd... 

„Ai văzut-o, dragă, cum se îmbracă?” se-ntreabă unele pe 
altele când apare câte-o duduie cu haine de firmă, pantofi si 
poseta la fel, bijuuri de Paris. „Țoapa tot țoapă, habar n-are 
să le asorteze. $i sub astrahanul ăla e tot o oaie...” Sau, o altă 
variantă populară: „Normal că-și permite foalele de pe ea, la 
cât fură bărba-su...” 

Dacă, în schimb, trece una mai sărăcuță, știu și eu, cu-o 
rochifa de stambă și niște pantofi incalfafi a doua oară: „Lasă- 
mă, fată, că nici pe mine nu mă dau banii afară din casă, dar 
am am bun simț când mă-mbrac să ies în lume. Doar nu sun- 
tem cersetoare...” 

Când au de-a face cu vreo prietenă, vecină, cunoştinţă, care 
pare că-și dă mai multă osteneală în gospodărie decât dânse- 
le, o taxează si pe-asta: „Gospodină-gospodină, dar ce mai ştie 
altceva, sămnana, decât coada cratifei? Și-a mâncat viaţa...” 

Iar despre alta care n-a fiert în viaţa ei un ou tare, că trebuie 
să-și ocrotească minundfiile de unghii lăcuite: „Hai, că-i chiar 
nesimțită. Mereu il văd pe-al ei cu sacosa la piaţă. Păi eu n-aş 
avea manichiură? Însă unui bărbat trebuie să-i speli, să-i calci, 
să-i gătești...” 

Dar dacă, Doamne fereşte, să presupunem, se ivește la un 
moment dat una si frumoasă - și deşteaptă, si gospodină - si 
elegantă, nici prea slabă, nici prea grasă, cu mare succes la 
bărbați si bogată de-nvârte banii cu lopata? Ce ne facem acum, 
fetelor? 

Ei bine, geniul feminin nu se află la ananghie nici într-un 
astfel de prilej. S-a născocit ceva și pentru o asemenea arătare: 
„Secretul succesului ei e că și-a folosit fundul cu cap. Dar ştiu 
de la cineva sigur, nu pot să vă spun de la cine, că sub spoia- 
la asta de fericire se-ascunde o tragedie îngrozitoare... Vai si- 
amar... Numai în pielea ei n-ai vrea să fii...” 

Să împingem acum lucrurile si mai departe, inchipuind o altă 
candidată, care însumează, dimpotrivă, toate lipsurile ce pot face 
nefericită o femeie: e urâţică, nu prea o duce mintea, se poartă 
mai mult sleampata, cu gătitul, spălatul și călcatul nu se omoară, 
nici bani n-are, iar la asemenea paradă, lesne de-nfeles, nu vezi 
picior de pretendent în preajma ei, pe-o rază de-un kilometru. 

Nici nu trebuie să ne sforțăm prea tare imaginaţia, căci ast- 
fel de cazuri se ivesc, din păcate, destul de des în lume. 

Ei bine, asta e femeia ideală, pe care imediat neobositele 
observatoare o iau sub aripile lor ocrotitoare, o îngrijesc și-o 
povățuiesc, îi îndrumă pașii, o mai ajută din când în când cu 
vreun fleac de bluzifa („nu mai mult, să nu-și ia nasul la pur- 
tare”), o feresc de bărbaţi ca de pojar, într-un cuvât şi-o fac cea 
mai bună prietenă. 

Ce spun ele? Mai bine taci și-ascultă-le... 


Într-adevăr, Flocea Capon îi scosese în mai puţin de două 
ceasuri din arest, plouând cu şpăgi de-i făcuse ciuciulete pe 
toți lefegii din aparatul de poteră. Dar chiar și-așa, tânărul 
Neluţu Borangic apucase să vadă cu ce se mănâncă preventi- 
vul şi aproape să se scape pe dânsul de frică. Noroc cu haidu- 
cul, care-l îmbărbătase necontenit. 

-Astfel de păţanii ai să mai patesti, dar ele sunt trecătoare 
„ca nouri lungi pe şesuri”. 

Rămăsese de bună seamă într-o fază eminesciană. 

Merseră să prânzească la „Terasa mieilor”, în Plumbuita, 
aşa cum se cuvine după un tur al arestului, cu toate că pes- 
te noapte se îndopaseră la greu. Dar potera face întotdeauna 
poftă de mâncare. 

Când îi văzură chelnerii la fol festiv, se porni focul sub 
cazanul cu ciorbă de burtă şi se aliniară mititeii pe plutoane. 

Tar cei doi se așezară la o masă mai ferită, care nu se clatina 
prea mult. Cine unde-i grabea? 

— lată-mă-s, cugetă cu voce tare Ucenicul, fugărit dupa 
numai o vreme cum n-am fost fugărit eu in întreaga mea 
viaţă de la Turceni. Poterile matale sunt cu ochii pe mine ca 
pe butelie, de când ne-am însoţit amândoi. De-ajuns să ne 
zărească undeva împreună că si trebuie să-mi iau picioarele 
la spinare unde văd cu ochii. Sumedenie de doamne necu- 
noscute m-au fugărit azi-noapte de era să-mi dau sufletul. 
Iar chinezul Miang Ling Ciang crede că am ceva cu fiică-sa, 
vrând să-mi pună bunătate de piele la saramură. Si, în ciuda 
celor două sute de kilograme ale sale, nu mi se pare deloc lip- 
sit de sprinteneală. Nu-l mai trec la socoteală pe Taica Mitrea, 
cusătorul, care era cât pe-aci să-mi pună pirostriile cu sărma- 
na sa struțocămilă, şi de la care a trebuit să fug în toiul nopţii, 
ca un hoț. Viaţa mea de-acuma e toată numai o fugă. Măcar 
dacă la linia de sosire aș afla-o pe draguta de Petro... 

Şi sfârşind acest trist discurs rostit dintr-o suflare, făcu o 
asemenea mutră că haiducul scuipă ciorba, înecându-se de 
râs. 

- Ei, lasă, îl consolă el, că esti tânăr și-ai picioare lungi. Eu 
ce să mai zic? Hai, nu te lenevi, mai bagă doi-trei mititei în 
muștar! 

Apoi Tănase vârâ mâna în buzunarul de la piept, de unde 
pescui mereu dolofianul său portofel. Dar nu pentru bani îl 
scosese la aer, ci extrase de-acolo un card mic, verde, pe care 
i-l înmână solemn lui Nelutu Borangic. 

- Ce-i asta? se miră tânărul. 

- Un abonament pe toate liniile, o lună de zile. Dac-ar fi 
după mine, tot ţurloaiele-ţi sunt tovarășii de nădejde, dar atât 
m-a bătut la cap Excelsia, că ți s-a urât de bântuit oraşul, că 

te-ai jigărit peste poate, că esti plăpând și-o să cazi la pat (hm, 
hm), încât i-am făcut pe plac. Eu zic că abia acum eşti în for- 
mă, dar fie, să zicem c-ai absolvit cu bine şcoala de mers. De 
azi înainte treci în clasa următoare. Ia-l, să-l porţi cu cinste și 
să-ţi fie cu noroc! 

Ucenicul primi abonamentul emoţionat și abia aştepta 
să-l folosească în următoarele sale cercetări, dar mai aveau 
încă multe bucate in fata lor. 


Însă ce să vezi, mai pe după masă, când se-ntoarseră la 
palatul Prințesei Excelsia, obosiţi dar mulțumiți, mlădia fap- 
tură le ieși înainte sâcâită şi ascunzând în dusumele o privire 
oarecum ruşinată, le spuse următoarele. 

- Bine c-aţi venit, că nu mai știam de unde să vă iau. 
Dragul meu Tănase, tu mă știi de mulţi ani. Când e să pun 
inimă în ceva, nu mă zgârcesc, o pun toată. Cred că ţi-am 
dovedit asta de-atâtea ori, iar acum şi de copilul acesta (!) 
m-am legat tare. Dar soarta nu le potriveşte pe toate așa cum 
am dori noi... 

- Nu te mai învârti atât in jurul trenei, Alteță, o opri vesel 
haiducul, spune-ne odată ce-ai de spus. Trebuie să ne găsim 
alt hogeac? 

Prinţesa încuviință îmbujorată, tot cu  privirile-n 
duşumele. 

— Doar o vreme, iubite Vlăsia, doar o vreme. S-a-ntâmplat 
că azi dimineaţă iar a venit nebunul de Mureșul, desi încă 
nu se făcuse săptămâna. Tot cu toporul şi de data asta a adus 
un ferari, o bomboană. Am rămas cu gura căscată si cu ochii 
lipiti, mai ceva decât Nelutu când cu cadilacul. $i ce crezi, 
dragă, după ce-şi face strigăturile, odată ridică toporul şi 
zdrang! în bara de protecţie a minunatului meu ferari. Fireşte 


VIAŢA ŞI FAPTELE HAIDUCULUI TANASE VLASIA | 123 


c-a făcut-o praf și-a sărit şi niște vopsea de m-a-njunghiat la 
inimă... 

- Mare-i puterea dragostei, râse iar Tănase. lar Mureşul se 
vede că s-a hotărât în sfârşit la fapte mari. Dar stai, cum adică 
„minunatul meu ferari”? 

- Păi... spuse Prinţesa cam agasată, nu zice, dragă, mereu, 
că toate-s ale mele? Că mi le pune la picioare dacă-i mai ofer 
o şansă? Fireşte că mă-ngrijorează să-mi văd parcul auto în 
pericol. 

- Care va să zică te-aihotărât, pentru protejarea investiţiei, 
să-i dai șansa a doua. Dar de ce vine Mureşul la Prinţesă și nu 
se duce Prinţesa la Mureș? 

De data asta, Excelsia nu numai că ridică ochii, dar şi tri- 
mise cu ei un asemenea fulger că Nelutu îl crezu pe Tănase 
scrum şi cenușă. 

- Cum adică, dragutule, o femeie la numele si valoarea 
mea să fie văzută intrând singură, seara, în casa unui băr- 
bat? Ce-ar zice presa mondenă? I-am pus clauză: mori să 
mă vezi - vii noaptea după unspe şi-o ștergi frumusel ina- 
inte de crăpatul zorilor. Vrei - bine, nu - adieu et jamais 
couché avec... 

Ucenicul se uita când la unul, cand la altul si fiind băiat 
isteţ pricepu că, deși nu ştia boabă, frantuzeasca asta nu era 
a bună. 

- Adică... şopti el, înseamnă că trebuie să mă mut iar? 

Frumosii ochi princiari se umeziră sub incondeiala. 

~ Numai câteva săptămâni, până-i scot Mureşului gărgă- 
unii din cap şi-l dau pe brazdă. Pe urmă vii înapoi, dacă nu 
cumva o găseşti pe iubita ta Petronela. Astimp, ţi-am aranjat 
la o amică de-a mea, stailista Gina Gandeac, care tine salonul 
„Moțul sic”. 

- O să fie de toată pomina, se hlizi haiducul, auzind 
numele. 

Iar tânărul Borangic căzu din nou pe gânduri, socotind. 

- Întâi Petronela... Apoi domnisoara Huy... Acum și 
Prinţesa... Oare câte femei or să mă mai părăsească? 


Salonul „Moțul sic” se găsea la acea vreme pe strada Ştiucii, 
cum treci podul prin spatele pietii Delfinului, pe-o insu- 
la a lacului Pantelimon. Se mutase de multe ori, dar cum pe 
această insulă toate ulițele au nume de peşti, până și temutul 
Fisc se-ncurcase, pierzându-i urma în câteva rânduri. Strada 
Somnului. .. Strada Crapului... Strada Pastravului... $i tot așa. 

Însă clientele fidele nu se rătăceau, găsind-o mereu pe 
stailistă, care le aranja coafurile — cele mai importante avuţii 
ale lor, dupa care urmau doar la mică distanţă consortii. 

Această Gina Gândeac le ieși în întâmpinare Prințesei și 
lui Neluţu Borangic, purtând pe cap un incendiu mistuitor. 

- Mmmoa! Mmmoa! se pupară femeile în aer, iar Ucenicul 
primi și el la sărutat un dos de palma inmiresmat. 

— Asta e? întrebă stailista, deloc supărată de aspectul gene- 
ral al tânărului. Cu un retus - două pe claia asta de păr, scoa- 
tem din el un mic gigolo, să le bage pe babele mele-n călduri. 
Dar cu ce l-aţi spălat, dragă, cu gaz? 

Prinţesa gunguri înveselită. 

- Hai, mă Ginuţo, că-mi sperii copilul... 

— Las’ că facem leu din el... Fată, să ştii că dacă nu erati 
tu și Tănase eu nu-mi luam belea pe cap. O să-i aranjez în 
cămăruţă, unde ținem sampoanele, bigudiurile americane și 
periile. Dar din când în când să mai iasă și el să dea o mătură 
la părul de pe jos, ca un angajat, să nu-mi scoată scorpiile 
vorbe că mi-am tras puişor în asternut. 


VIAŢA ŞI FAPTELE HAIDUCULUI TANASE VLASIA | 125 


Iarăşi se sfecli la chip Ucenicul. 

- O să iasă, că-i băiat harnic și cuviincios. 

- Nici prea cuviincios nu-i bine, mormăi stailista Gina 
Gândeac. 

- Mmmoa! 

- Mmmoa! 


Neluţu începu măturatul chiar de-a doua zi, printre pi- 
cioarele clientelor. Cum era rusinos şi tinea ochii în podea, 
la început nu văzu decât mătura, sumedenie de buclisoare 
de toate culorile curcubeului si pantofii femeiești, perechi- 
perechi, din care răsăreau ba niște glezne fine, ba altele mai 
osoase, ba adevărate buturi de fotbaliști, cu brobonele de la 
severa epilare. Acestor glezne le lipea diverse glasuri, în timp 
ce doamnele ciripeau, comentând de toate. 

Văzându-l nou, ele se abtinura o vreme, cam zece minute, 
după care se năpustiră pe dânsul ca vulturii pe porumbel. 

- Dar de unde-ai răsărit, pui mic, asa frumusel și cuminţel? 

- Mămica te lasă să lucrezi la un loc cu atâtea doamne 
drăgălaşe? 

- Vai, uită-te cum s-a-mbujorat! Hai, scumpete, mai fă o 
dată pentru tanti! 

- E adorabil, fetelor, ce mi-ar plăcea să am și eu unul din 
ăștia pe-acasă... 

— Să ţi-l mănânce ursul de Stamatescu de viu, ha-ha-ha! 

- Lasă, dragă, că-l ascunde-n dulap, cum e aşa cuminte, 
şi-l scoate numai când are nevoie! 

— Păi ea are nevoie tot timpul nu ştii? Ha-ha-ha! 

- Ginufo scumpă, nu-l dai, fată, cu-mprumut? 

— Cu ora sau pe abonament? Că-i cam plapand... 

- Ce plăpând, nu vezi cum strânge coada măturii? 


126 | DANUT UNGUREANU 


— Şi ce coadă! Mare, tare şi dreaptă! Ha-ha-ha! 

Se prăpădeau de râs si, fiind fumătoare, de câte ori trecea 
prin dreptul uneia primea în nas un norișor de tabac. Mai de 
voie - mai de nevoie, trebui să le privească şi-n ochi. În fata 
lui se etală atunci o frumoasă galerie de doamne stilate. 

Era madam Bârsan, care îngropase trei bărbaţi angrosisti 
şi se pregătea să facă la fel cu-al treilea. Zoe Stamatescu, lim- 
ba cea mai ascuţită pe trei cartiere, consoarta miliardarului 
din salubritate. Florica şi Veronica Marcu, gemene, surori- 
le lui Marcu, vestitul șef din primărie. Cici Dragomirescu, 
nevastă de comisar cu experienţă, pe informaţiile căreia îşi 
verificau toate bârfele. Aceasta schimba un permanent după 
altul, iar la săptămână altă culoare. Şi încă vreo două, care nu 
ziceau nimica, dar râdeau cu devotament la tot ce se spunea 
în salonul „Moțul sic”. 

Întărâtate de prospătura ce le trecea prin fata ochilor, 
doamnele prinseră a se scoate în evidenţă pe-ntrecute. Colo 
se căsca abisul unui decolteu dantelat, în care dacă te uitai te 
lua amefeala şi puteai să te prabusesti. Dincolo poala unei 
rochii isi lua avânt și urca nestăpânită până, hat, deasupra ti- 
vului de chilotel. Iar încoace ori se mai desfacea un fermoar, 
ori mai aluneca o breteluta... Ce mai, cât stăteau ele sub căști, 
ori cu sampoanele-n cap, se petreceau de-acestea sumedenie, 
încât Ucenicul simţea că-și pierde minţile și mânuia mătura 
cu-atâta vârtoşenie că ziceai că-i palos. 

Însă mătura mai departe, zi de zi, ca să-şi merite adăpostul 
şi nu numai. Stailista Gandeac le impartasise „fetelor” poves- 
tea despărțirii celor doi iubiţi, Neluţu si Petronela, adăugând 
de la dânsa multe înflorituri. 

- Nelutule, îi zisese într-o seară, după încheierea pro- 
gramului, nu fi prost. Damele au ochi și urechi peste tot, iar 

amicii şi cunoștințele lor ar alcătui lesne un corp de armată. 
Dacă gagică-ta mai e încă în Bucureşti şi n-a ajuns prin Italia, 
Turcia ori mai ştiu eu unde, astea ţi-o dibuie imediat. 

Într-adevăr, clientele îmbrăţișară povestea de amor cât 
ai clipi. Aceste făpturi de pradă, în stare să stoarcă și ulti- 
ma picătură de bârfă dintr-o victimă ce le pica în gheare, se 
scremură un pic şi, minune, vărsară câteva lacrimi, ținute pe- 
semne în rezervă prin cine ştie ce cotlon al sufletelor uscate. 
Romantismul situaţiei, leşinătură pe care altfel o batjocoreau 
la altele şi chiar între ele, le dăduse gata. Promiseră solemn 
că vor face totul ca să dea de urma misterioasei Petronela, 
punându-și în funcţiune relaţiile. 

Și-astfel, Neluţu Borangic prinse să mature mai voios, fă- 
când adevărate minuni cu instrumentul muncii sale. Era din 
nou plin de speranţe. 

Dar într-o bună zi se petrecu un incident care ameninţa să 
schimbe bunul mers al lucrurilor. 

Era într-o după-amiază din cale afară de productivă la sa- 
lonul „Moțul sic”. Scaunele și castile erau toate ocupate, ba 
chiar pe o bancufa mai așteptau vreo trei cliente noi, care încă 
nu apucaseră să se integreze spiritului. În văzduh zburau bâr- 
fele ca viespile dintr-un cuib zdruncinat. Şi ce nu se analiza 
în după-masa aceea? 

Situaţia politică externă, extrem de încordată („Dragă, 
dacă iese război, eu mă mut la vila de pe Riviera”); ultimul 
divorţ al fetei lui Corneanu; recesiunea, ce este ea de fapt şi 
dacă se mai întoarce; Oproiu o bate pe nevastă-sa de-o rupe; 
America, mapamondul, terorismul; nu Oproiu o bate, fată, 
are ea un amant care o-nvinefeste; o să avem încălzire globală 
sau glaciațiune; Mihăileasca nu recunoaşte c-a intrat la me- 
nopauză. Și câte altele... 

Productivitatea salonului se vedea si pe muntisorii de par 
pe care-i adunase din loc în loc măturătorul Nelutu Borangic, 
socotind să-i reunească într-unul mai mare. 

Pe negândite, o mână inhata coada măturii pe care o ma- 
nevra Ucenicul cu atâta știință. Ridicând ochii, tânărul se po- 
meni fafa-n faţă cu doamna Cici Dragomirescu, clienta cea 
mai experimentată a salonului. Aceasta tremura ca la un ger 
mare, cu toate că prin ușa întredeschisă răzbătea dogoarea de 
pe strada Stiucii. 

— Vă rog să dati drumul cozii, ca să mătur mai departe, 
spuse Nelutu sfios. 

Atunci doamna Cici izbucni intr-un plans cu spume. 
Lacrimile îi curgeau suvoi pe babetica ce i-o prinsese stailista 
la gât, iar hohotele ce-i izbucneau nestăpânit pe gura larg căs- 
cata îl umplură iute pe tânăr cu scuipati mici, dar deși. 

Ucenicul se sperie. Toate celelalte persoane din salon 
tăcuseră, uitându-se avide, să nu scape nimic din cele ce se 
petreceau. Din când în când, perechi-perechi, doamnele se 
priveau cu subinfeles, zâmbind subţire. „i-am spus eu...” 
Pentru dânsele, era o adevărată mană cerească. 

- Haideţi, doamna Cici, vă rog eu frumos... mai făcu 
Nelutu o încercare. 

Dar Dragomireasca se lăsă în genunchi, fără să dea dru- 
mul măturii, si începu să culeagă, cu mâna liberă, câte-un 
smoc verzuliu. 

- Buclisoarele meleee! hohotea ea mai departe. Unde 
vă ducefi vo-oooi? Ce-o să se-aleagă de vo-oooi? Aoleu, 
buclisoarele meleee... 

Stailista Gândeac veni să gestioneze criza. 

- Hai, mă Cici, ce dracu, că e numai păr. Creştealtulla loc. 

Doamna se puse însă și mai tare pe bocit. 

- Nuuu! Că nu mi-am luat rămas bun cum se cuvineee! 
Nuuu! 

Când colo, de pe unul din scaunele de la cască, Stamateasca 
sâsâi veninos: 

- Las-o, dragă, să-și ia la revedere, că la cum îi cade 
nici chiar tu n-o să mai poţi drege nimic într-o lună. Îi ia 
Dragomirescu o perucă de la turci. 

O goarnă militară n-ar fi sunat mai bine semnalul de atac. 

Într-o clipă, cu un răget de groază, Cici dădu drumul mă- 
turii şi se ridică, gata să se repeadă în beregata blasfemiatoa- 
rei. Dar aceasta, pregătită deja sub babeţică, năvăli ea prima, 
în puţina verdeață rămasă după tuns pe creștetul adversarei. 
Ucenicul şi mătura lui se pomeniră la mijloc. 

Clientele se împărţiseră în două tabere, susținând ba pe 
una, ba pe alta dintre combatante. După scena de adinea- 
ori nu cutezaseră să spere şi la o bătaie, însă iată că bunul 
Dumnezeu le-ascultase rugile. Tânărul Borangic le tot im- 
plora pe luptătoare, cu glasul pierit, să se liniştească, dar de- 
geaba. Atunci, mai mult ca să se ferească de ghearele ce tot 
scânteiau prin fata ochilor săi, cuteză a o împinge uşurel pe 
Zoe Stamatescu. Încăierarea se stinse într-o clipită. 

- Ce faci, mă, bolborosi înfricoșător impinsa, dai în mine? 
Nemerni... cu... le... 

Nu se mai auzea nici musca în salonul „Moțul sic”. 

- Da’ chiar, dragă, ce obraznic, spuse şi madam Cici, nu- 
mai zâmbet. Ia uite ce pui de șarpe și-a adus stailista. Gino, 
ai grijă, fata, că ăsta-ţi violenteaz clientele de nu mai ridici 
capul în biznis. Ia să-i zic eu lui Dragomirescu să-l cerceteze 
un pic, că de când l-am văzut mi-a părut cam golan... 


Capitolul 10 


În care Ucenicului i se oferă ajutor din lumea minunată a 
feisbucului. 


Ametit de poveştile de succes pe care le-nșiră ca pe mărgele 
programele şi filmele de la televizor, tu crezi, Ucenicule, că scu- 
lele cele mai tari cu care se cucereşte femeia sunt banii, puterea, 
faima. De la un tocsou la altul, de la o manea la cealaltă, din 
moft în balivernă, creste-n puietul din ziua de azi credința că 
nu sunt pe lume afrodiziace mai puternice ca limuzina, carne- 
tul de cecuri, scăunelul de senator si șleahta badigarzilor. Dacă 
un bărbat le întruneşte pe toate acestea, stolurile de doamne si 
domnisoare, care mai de care mai mondenă, dau din aripioare 
să migreze găgăind spre tropicul reședinței sale. 

Ei, dar nimeni nu e vinovat că se naşte copil... Însă noi ştim 
alta, tinere Borangic. Ispita adevărată, magnetismul, nu stă-n 
lucruri, ci mai ales în gânduri si drept urmare în vorbe. Nu 
flecăreala fără noimă, firește, calpă, seacă, dar vorbele iscusite, 
cărora nu li se poate împotrivi niciuna din femeile ce-și merită 
numele. O juca și averea rolul ei, nu zic, însă el este unul de 
mâna a doua, greu de premiat cu Oscar. 

Vorbele măgulitoare, dacă știi să le-alegi și să le dramuiesti, 
sunt acelea care, intrând prin urechi, umplu sufletul femeii de 
mulțumire și îndestulare. Ele prind zgaibă pe rănile vechi, des- 
chid altele noi, suflă aur peste simțăminte și amintiri de plumb, 
dar mai ales iscă o așteptare neostoită, un soi de lăcomie, sete 
care nu se stinge deât sorbind neîncetat, ca să se aprindă iar, 
imediat după ce-au fost inghifite. 

Dacă ești înzestrat cum se cuvine, vorbele iscusite pot fi spuse 
în fel si chip. Cu toate astea, credința mea este că ele merită bună 
cuviinţă, fiind fie rostite cu gura, dinaintea femeii căreia-i sunt 
hărăzite, fie asternute cu meșteșug pe hârtia albă a scrisorii. 

Am avut mai demult un discipol pe care mi-am dat oste- 
neala să-l învăţ câte ceva din cele ce-am deprins eu însumi in 
acest tărâm intortocheat și gingas. Pot spune, fără să mă laud 
prea mult, că după numai un an de zile făcusem din dânsul, cu 
stăruință când mai blândă, când mai aspră, un mic meșter al 
vorbei. În ultimele săptămâni, cum ar veni vremea de practică, 
mergeam amândoi la felurite întâlniri şi-l lăsam mai mult pe el 
să vrăjească. „De minune să-ți fie, scumpe Tănase, îmi ziceau 
unele din femei, cu ochii holbafi, iscusit tovarăș ţi-ai găsit...” 
„Ce semizeu...”, spuneau după aceea, privindu-l de la brâu in 
jos. Dar pe vreo două tot le-am prins cum îi vârau prin buzu- 
nare hârtiuțe cu numere de telefon. 

Ce se-ntâmplă... Nu l-am mai văzut vreo câteva luni. Când 
ne-am întâlnit iar, mergea fanfos pe trotuar, cu câte-o damă 
atârnată de fiecare braț, iar în urmă, la distanţă cuviincioasă, 
veneau încă vreo trei, tânjind să se facă loc liber. 

„Ei, bărbate, l-am băgat în seamă, văd bine că ţi-a priit ce 
te-am învățat.” 

„Maestre, mi-a zis (îndatorat, ce-i drept), m-afi facut 
om! Mi-afi binecuvântat viaţa. Nu mai fac față la doamne si 

domnisoare câte mă asaltează. Trebuie să le scriu programare 
si, cinstit să fiu, uneori nu sunt de invidiat. Mă văd nevoit să le 
dau dilit din lista de prieteni, ori chiar să-mi schimb conturile 
si să fac altele, pe nicneimuri.” 

„Ce dilit? Ce conturi? Ce nicneimuri? l-am întrebat aiurit, 
dar cuprins de-o sumbră presimfire. 

„Cum, maestre, iertaţi-mă, în ce secol trăiţi? Conturile de 
feisbuc. Imeiluri, ceat, saituri, bloguri... Credeţi c-as putea 
desfășura această industrie a seducţiei fără mijloacele mileniu- 
lui trei?” 

„Adică...” 

„Adică îmi trimit vorbele iscusite, datorate neprefuitei 
dumneavoastră învățături, pe calea internetului, la orice oră, 
oriunde, instant. Lucrez si trei-patru doamne deodată!” 

Ca să n-o mai lungesc, l-am părăsit chiar în clipa aceea, 
după care am dat peste tot de veste că i-am retras titlul de dis- 
cipol și absolvent al învățăturilor mele. 

Vorbele închinate femeii pot fi nenumărate, ca stelele din 
cer, ori grauntele de nisip de pe malul mării. În afară că sunt 
sumedenie acelea de temelie, cu imaginaţie visteria lor poate fi 
sporită, prin puterea creației, aș zice artistice. Poţi să le-nvefi 
papagaliceste pe-ale maeștrilor, sau poți să fi le ndscocesti pe- 
ale tale, fără teamă că vreodată ar seca puful. De-aceea n-aş sti 
de unde să încep ca să-ţi dau pildele după care văd că tanjesti. 

Există însă una, între aceste vorbe iscusite, o nestemată în- 
tre juvaeruri, un luceafăr între astri, care nu dă greş niciodată, 
pariu se oricând si oricui. Vorba aceea sună așa: „Eşti 
frumoasă... 

Trupul femeii urâte este în această lume a noastră si mâ- 
năstire si pușcărie... Tu spune vorba ce ţi-am destăinuit fiecă- 
rei femei în parte, de destule ori, și-o vei vedea cum înfloreşte 

pentru tine. Spune-o frumoasei, urâtei, slabei, grasei, fetei ori 
babei, bogatei ori săracei. Nu vei da greș, nu vei afla împotri- 
vire. De fiecare dată îţi vei zice, precum Casanova ăla: „Am 
făcut-o și pe-asta..:” 

Câte una, care se lasă mai greu, va zice: „Eu, frumoasă? 
Dar nu vezi ce nas mare am? Părul mi-e ca mătura, dinţii de 
cal, buzele subțiri, {afele lăsate. Pe deasupra merg crăcănat si 
nici suflarea n-o simt de roze..." E drept că sunt unele femei 
atât de urâte că nici geniul nu le mai salvează. Atunci tu vei 
spune fără să clipesti că frumusețea adevărată vine dinăuntru 
şi nu fine seama de fleacurile pe care le-a insirat dânsa. 

Ce nu poți și nu trebuie să-i spui femeii care-ţi place, dar 
încă nu te place? Asta-i floare la ureche: nimic din ce n-ar vrea 
ea s-audă. 


După patania de la „Moțul sic” Neluţu Borangic căzu iar 
în putina cu melancolie, de astă dată una mai pântecoasă, ca 
pentru zaibăr. Fireşte că stailista Gândeac îi făcu vânt cât ai 
zice „freză” si chiar el se grăbi s-o şteargă, să n-astepte ca ma- 
dam Dragomirescu să-și aducă de-acasă ditamai comisarul. 
După ultima clientă (una nouă, cu păr de sârmă, ce strica- 
se două foarfeci), Gina îl scoase binisor pe trotuar și-i puse 
rucsăcelul în braţe, oftând de vreun vis erotic neîmplinit. 

- Spune-i lui Tănase că eu atâta am putut să fac... 

Dar când el se-ntoarse să plece, îl ciupi o dată de fund de-l 
invineti. 

Ei, incotro, din nou, Nelutule? 


Treaba nu se dovedi însă atât de încurcată. Haiducul fu ga- 
sit lesne, potrivit planului de rotaţie a cârciumilor, şi-l linişti 
la o iahnie cu ciolan şi murături, din cele impaciuitoare. 

— Mai bine asa. Te-ai fi tâmpit curând între cotoroante, ba 
şi mai rău, ai fi ajuns să crezi că şi-acelea-s femei. 

Îi spuse că încă nu s-a făcut loc la Prinţesa Excelsia, dar în 
doar vreo două-trei zile se vor putea întoarce la ea. Ucenicul 
se feri să întrebe despre fărâmătorul de mașini scumpe. 

— Până una alta, uite, s-a ivit cu noroc ceva provizoriu, nu- 
mai bun să treci si de hopul ăsta. Un tânăr pe care l-am scos 
odată dintr-un bucluc a rămas singur acasă pentru o săptă- 
mână, ta-su fiind contopist pe la ambasada Kârgâstanului. 
Auzit-ai tu de Kârgâstan? 

— Nu, recunoscu Nelutu. 

- Ei, auzi acum şi diseară dormi acolo. Nu in Kârgâstan, ci 
la locuinţa ăstora. Băiatul e cam de vârsta ta, numai cu vreo 
şapte ani mai mare. Student. 

Aşa că, spre seară, după o masă copioasă și lenesa, 
Ucenicul o porni iar după mentorul său, ţinându-se strâns de 
rucsăcelul de care nu se despartise nicio clipă de la-nceputul 
fugilor sale bucureştene. 

Nu merseră prea mult, că și intrară pe-un bulevard nici 
prea lat, nici prea strâmt, dar lung de nu i se vedeau capetele 
şi tivit tot cu arbori din cei mai făloși, dinaintea unor case 
boiereşti cu unul sau chiar două etaje, nu mai mari. Încă o 
dată, Nelutu Borangic privea și se minuna. 

— Fie că frumoase clădiri, cugeta el cu glas tare. N-am ha- 
bar cum se va sfârşi aventura aceasta a mea, însă ştiu că m-am 
săturat de privit în orașul dumitale, neică. Iar dacă va da 
Dumnezeu și-o voi găsi până la urmă pe scumpa mea Petro, 
așa o casă aş vrea să ne facem împreună, s-o locuim. 

- Şi s-o umpleţi cu plozi, nu? i-o-ntoarse cam zeflemitor 
haiducul. Ce rost să-ţi faci ditamai căsoiul, să-ţi iei pe cap 
griji şi angarale şi tot la trei-patru zile să ţi-o vezi plină ochi 

de fufe si betivani, chefuind neobositi, lăsând in urmă-le, 
după ce mai scapă câte-o furculiță de argint prin buzuna- 
re, un balamuc de vase murdare, pahare rujate și mucuri de 
țigări? Nu mai bine îl laşi pe altul să și-o facă, să stea la el 
angarele si banul cheltuit, iar tu să fii oaspete de câte ori fi 
se năzare? 

- Mai bine, încuviință Ucenicul. Dar cum îi zice bulevar- 
dului ăsta? 

- Dacia. Şi cu tot numele lui falnic, o să ostenesti zadar- 
nic căutând pe-aici vreun picior de dac. Uite colo ambasada 
Sudanului. Dincoace, ambasada Belgiei. Ceva mai la vale, pe 
mâna stângă, Cehia si Japonia, iar peste drum de ele, un pic 
ferit, consulatul Belizelor, nişte insule de pe lângă Cuba. Nu 
mai zic de altele, că nu-mi vin toate acuma-n minte, dar în 
capăt de tot e și ambasada Turciei. Aferim! 

Nelutu îl asculta fermecat. 

- Amajuns îl anunţă haiducul. Aici, în blocul ăsta frumos, 
de diplomaţi. 

Intrară ca la ei acasă, pe lângă portarul care-l salută 
militareste pe Vlăsia, şi luară liftul până la etajul al șaselea. 
Acolo sunară la o ușă mare de nuc ferecat, care se deschise 
îndată. 

- Neică Tănaseee! zbieră un găligan de vreo doi metri, 
slab ca sfoara, de parcă ar fi fost tras de-amândouă capetele, 
ca să fie lungit. Mare bucurie îmi faci călcându-mi pragul! 

Se indoi tare de mijloc, luându-i în braţe și-i pofti să intre, 
ceea ce ei şi facura, pasind cu mare atenţie, să nu păţească 
ceva. 

- Fă cunoștință cu Iuliu Paşte Junior, din neamul Paştilor, 
Nelutule, zise haiducul. Asta-i Nelutu, ucenic de-al meu. 

- Atunci asta-i casa lui, îi anunţă voios tânărul de sfoară. 

Camera mare, unde intraseră și-n care cu greu ghiceai un 
soi de sufragerie, aducea cu balamucul pomenit de Tănase 
Vlăsia nu multă vreme înainte. Turnulete de farfurii se clă- 
tinau la tot pasul, amenințând să se prăvale pe trecătorii 
imprudenti. Noroc că erau de plastic. Din ele picurau în răs- 
timpuri ba o linguriţă, ba o bucată de cârnat, ba fulgusori albi 
de frişcă. Pe podele se-nsirau ca soldaţii in linia de bătaie, 
afară de cei rapusi, sumedenie de pahare, mai pline ori mai 
goale. Bere trezită, vin acrit, uischi de cel clocit, lichioruri 
zvântate pe parchet. lar din puzderia de scrumiere cu vârf, 
orice adiere stârnea mici avalanse de mucuri și scrum. 

— Chef mare, răspunse Iuliu fetelor uimite, făcându-le cu 
ochiul. Neică Tanase, şezi, te rog! Nelutule, vezi ce mai găseşti 
prin farfurii, că ţi-o fi foame! 

Mătură cu lungile-i mâini două fotolii pentru oaspeţi, și-și 
făcu un pahar întreg din mai multe pline pe sfert, cu votcă, 
bere şi vin. | 

- îţi mulţumesc, Lungimea Ta, spuse haiducul, dar am afa- 
ceri de care nu mă pot rupe. Ai grijă de tânărul ăsta al meu, 
aciuieste-] într-un locşor unde să poată dormi fără grija de-a 
fi strivit sub farfurii şi ascultă-i păsul. Poate vei fi în stare să-i 
intinzi o mână de ajutor, cum şi ție ţi-a fost întinsă altădată. 

- Îl culc la mine-n cameră, sări Paşte Junior. Ca pe fratele 
meu am să-l ţin si-am să-l ajut. Mergi fără grijă, neică. 

— Mă duc acuma. Rămâneţi sănătoşi! 

După ce ferecă uşa de nuc în urma haiducului, tânărul se- 
ntoarse cu ochii sticlind, căci dăduse paharul peste cap chiar 
în prag, la despărţire. 

— Nelutule, grăi, călăuzindu-l pe Ucenic prin capcanele 
sufrageriei spre o altă cameră, simte-te ca la tine. Fă un duș, 
râcâie prin cratiţele frigiderului, uită-te la televizor, culcă-te 

dacă vrei. Trebuie să plec şi eu, la o întâlnire. Tu stai fără gri- 
jă, că suntem numai noi doi. Bătrânii au plecat o săptămâ- 
nă la Bișkek, capitala Kârgâstanului. Când mă-ntorc, să-mi 
povestesti de-a fir a păr necazul tău. 

- Am înţeles, spuse Nelutu Borangic. 


Nu se-arătase Iuliu Paşte Junior până la ziuă. Ucenicul îşi 
asternuse hainele cum se-nvafase si-adormise tot aşa, pe-o 
pernă, dar cu rucsăcelul sub cap. Pe la opt ceasuri, il spri- 
jini de subsuori pe noul său amfitrion, călăuzindu-lel de data 
asta, printre turnuletele de farfurii și scrum. 

— Nu, că nu mă culc, îi spuse răgușit tânărul. Fă-mi numai 
un pahar cu ceva, să mă dreg. Apoi așează-te lângă mine, la 
povestit. 

Ucenicul îi alcătui un cocteil după capul lui și după prima 
strâmbătură a lunganului îşi zise c-a nimerit-o. Îmbărbătat, 
se-aşternu la istoriile cu Petronela, depănându-le din suflet. 
Iuliu deschidea ochii din când în când, clipind des. 

- Doar imi odihnesc pleoapele, se scuză el si dacă ti se 
pare că auzi şi-un mic sforăit, e că-mi mai intră câte-o pică- 
tură de cocteil pe nas. Te pricepi să le-amesteci, prietene... 

Dar după vreo jumătate de ceas, tocmai când Nelutu înce- 
puse să se-ntrebe dacă să-l fluiere ori să-l zgaltaie, sări ca ars 
în picioare, pocnind din palme. 

- Gata, s-a făcut! Stai fără grijă, bărbate, că fata-i ca și găsită! 
Îţi spun că n-o să treacă trei zile și-o să va-ntreceti la nebunii și 
ghidușii în patul de-alături, pe care vi-l pun la dispoziţie. 

Nelutu Borangic se înfioră tare la această imagine nemai- 
văzută, pe care nici în visele sale cele mai îndrăzneţe nu cu- 
tezase s-o zugraveasca. Simți că speranţa renaşte în dânsul ca 
pasărea feonix din cenușă. Dar cum? Cum ar fi posibil? 

- Simplu, raspunse Paste Junior, toate incurcaturile din 
lume se descurcă la un chef. Nu-ntelegi? Dacă trimit veste 
prietenilor mei, unul câte unul, m-apucă Anul Nou. Mai bi- 
ne-i chem pe toţi la paranghelie şi le dau temă de casă. Până 
acum ori ai întrebat pe cine nu trebuia de Petronela ta, ori te- 
ai bizuit pe doar slabele-ti puteri, în acest oraș care te-nghite 
de viu. Eu adun sumedenie de amici care și ei cunosc, fiecare, 
multi alți amici, care... O reţea uriaşă, ca un navod din care 
nu scapă nimeni, pricepi? 

- Pricep, făcu Nelutu covarsit. 

Aşadar asta era temuta reţea de socializare de care auzi- 
se pe unii si pe alţii, mai pricopsiti, din Turcenii Gorjului. 
Căscase gura la ei și se-ntrebase mereu ce va să zică, ce putere 
poate să aibă asemenea impletitura. $i-acum, uite-o. Unde-i 
unul nu-i putere la nevoi si la durere, dar unde-s mulţi... 

Hora Unirii. 

- Doar ce trag iute un duş si m-apuc să-ţi fac un eveni- 
ment pe feisbuc, iubite suferind. Numai o rugăminte am şi 
eu la tine. Strânge un pic pe-aicea, să facem ceva loc pen- 
tru petrecaretii ce vor veni, cu toţii prieteni ce-or să-ți sară-n 
ajutor. 

Dusul şi crearea evenimentului ţinură vreo două ceasuri, 
iar Nelutu se bucură că are destulă vreme să dezgroape su- 
frageria de sub ce era îngropată. Spălă farfurie cu farfurie, 
neștiind, sărmanul, că mai bine-ar fi fost să le arunce. Clăti 
paharele până le apucă sticlitul. Goli scrumierele şi frecă po- 
delele de le făcu lună. La sfârşit, deschise larg ferestrele, să 
bată pernele fotoliilor si să intre aer proaspăt. Cu ocazia asta, 
văzu prin copaci câteva frunze gălbioare. 

Un singur gând îi cam umbrea bucuria noii încercări 
de-a da de Petro. Oare nu se va supăra haiducul Tănase 

Vlăsia, aflând că s-a lăsat momit să folosească acest rusinos 
meşteşug, de legat prietenii usurele, netrainice, al feisbucu- 
lui? Dar încet-încet îşi zise că neica i-ar da dreptate, gandind 
că la suferință este îngăduit să te slujesti și de-un asemenea 
mijloc. 

În sfârşit, Iuliu Paşte Junior apăru în cadrul ușii, prea 
scundă pentru el, radiind de fericire. 

— Gata evenimentul! îl anunţă radios. Hai! 

Se-aşezară în faţa ecranului de calculator, ce-i părea acum 
lui Neluţu o fereastră fermecată, pe care se vedeau numai lu- 
cruri minunate. Studentul îi prezentă rodul ostenelii sale pe 
feisbuc. 

- „Eveniment!” psalmodie dânsul. „Titlu: Adu-i-o lui 
Neluţu pe bunăciunea Petronela! Locul: Clubul Iuliu, Bd. 
Dacia, blocul diplomatic, etajul 6! Data: astă-seară! Grabeste- 
te să fii acolo pentru cheful vieţii tale şi să comiţi o faptă buna! 
Adu-ti de băut (obligatoriu), de mâncat (optional) și câțiva 
prieteni! Găseşte-o pe bunăciunea Petronela!” Ei, ce spui? 

Ucenicul rămăsese fără glas, dar se sforţă să-și revină. 

— Şi crezi dumneata, Iuliu, că asta îmi va fi de ajutor? 

- Ba bine că nu! Nimic nu rezistă feisbucului si evenimen- 
telor sale. Şi nu există pe lumea asta secret ori taină ce poate fi 
ținută în preajma lui. Mie-n sută! Din gaură de şarpe o să ţi-o 
scoată pe bunăciune! 

Asta-i plăcu lui Nelutu, încât îngădui chiar si acest cuvânt, 
„bunăciune”, alăturat iubitei sale. Cine ştie, pesemne era un 
titlu de apreciere pentru fetele deosebite din marile orașe. Și 
chiar simţi un pic de mândrie. 

- Acuma, Nelutule, să-mpărțim treburile. Eu am s-o iau 
pe cea mai grea, având experienţă. O să stau la calculator şi-o 
să distribui evenimentul în cele patru zări, pe-un friendlist cât 

mai mare. În timpul ăsta, tu dă o fugă până-n piața Gemeni, 
numai la vreo juma de kilometru, pe bulevard în jos, să iei 
legume de salăţi, mezelicuri, ape minerale şi plate, pâine, alu- 
ne, ce-o mai trebui. Uite colea niște bani, nu te zgârci, că-s ai 
bătrânului Paşte Senior. 

- Am zburat! răspunse voios Ucenicul. 


După miezul nopții, cheful era în toi. Zecile de invitaţi 
se răspândiseră în largul lor prin sufragerie, trei dormitoare, 
bucătărie, băi, holuri si chiar două terase, unde se-nghesuiau 
primejdios pe balustrade. Dar chiar dacă ar mai fi căzut vreo 
doi-trei, n-ar fi fost aşa mare pagubă, căci veneau alţii in loc, 
soneria clopotind fără încetare. 

— Dă muzica mai tareee! zbiera Iuliu Paste Junior, ținând 
paharul într-o mână și trabucul în cealaltă, cocoțat pe-o 
măsuţă cu trei picioare, care se clătina vioaie. 

Zece perechi de mâini se repeziră si dădură sculele mai tare. 

Era o hărmălaie de muzici în care se impleteau nişte zbie- 
rete de ajutor, bubuituri de tun, cârâituri, cotcodăceli și chiu- 
ituri, motoare de maşini, şuierături de gloanţe, cratifi şi oale 
zvârlite pe caldaram, impuscaturi, drujbe și fierăstraie, muge- 
te, răgete si behăituri. 

Pe acordurile acestei simfonii pentru surzi, unii se luptau 
imbratisafi strâns, perechi-perechi, ca si cum s-ar fi ostenit să 
se pună voiniceste la pământ. Alţii se smuceau singuri, dând 
din mâini şi din picioare atât de tare încât erau în primejdie 
să şi le desprindă, lovind din zbor pe cine ştie cine. Iar alții, 
care-şi bălăbăneau capetele plecate, de la stânga la dreapta și 
de sus în jos, sigur nu mai erau cu multe minţi la ei. 

La mâncat, dar mai cu seamă la băut, parcă se deschisese- 
ră jocurile olimpice. Rând pe rând, cădeau vechile recorduri, 

doborâte de cele noi, si se-alegeau campionii la palpitantele 
probe de bere, vin, ori tarie. Iar turnuletele de farfurii de care 
scăpase Neluţu Borangic, ca şi scrumierele cele indestulate, 
ce intretineau fumul gros să-l tai cu cuțitul, se făcuseră la loc. 

Prin bai și bucătării se stransesera la discuţii grele inte- 
lectualii, filozofii si scârbiţii de viaţă. Abia zărindu-se prin 
fum, ei se-ncontrau cu oricine, pe orice. Dacă-i bine sau e 
rău în Uniune (tainic cuvânt pentru Ucenic). Dacă-i mai 
breaz premierul ori președintele. Dacă economicul creează 
politicul sau viceversa. Dar şi altele, ca la salonul stailistei 
Gina Gândeac: de pildă, cu ce bani și-a pus silicoane Oana 
Greuceanu. Cu banii contribuabililor, vezi bine. 

Nelutu se-nvartea și el fermecat prin toată această mulţime, 
minunându-se și întrebându-se când va porni campania de 
căutare a Petronelei. O fată frumoasă, având ochii incercanati 
cu albastru de Voroneţ, îl opri impotrivindu-i-se cu pieptul. 

~ Tu ai făcut salatele acestea grozave, Nelutule? Nelutu te 
cheamă, nu? îi zbieră ea la ureche. 

Ucenicul simţi că-i creşte inima-n piept. 

- Eu! Ca si platourile cu mezelicuri, tartinele, cocteilurile 
şi alte gustări! 

- Esti un băiat grozav! Îmi place de tine! Cand o să-ţi dea 
papucii parașuta, să mă cauţi! Uite numarul meu de telefon! 

Îi vari un bilefel în buzunarul pantalonilor, zăbovind acolo 
cu mâna mai mult decât ar fi fost nevoie, şi-l pupă apăsat pe 
buze. Neluţu Borangic leşină o secundă, însă isi veni iute in 
fire. Pe când alcătuia un răspuns potrivit acestei fete, îl ajunse 
din urmă un nou muget al lui Iuliu Paste Junior, singurul în 
stare să acopere uraganul de muzici. 

- Borangic, s-au terminat tartinele! Mergi degrabă şi unge 
altele, tarane! 

Iar toţi ceilalţi râseră ca nebunii și-l îngânară: 

- Du-te, farane, şi unge la tartine! 

El şi pornise către bucătărie, când soneria clopoti încă o 
dată. Se abătu să deschidă unei noi serii de invitaţi, noi prie- 
teni care aveau să-l ajute s-o caute pe sortita sa. 

Când deschise ușa de nuc, se miră un pic, căci în prag 
aştepta un cuplu cam bătrânel. 

- Poftiti, poftiti si luaţi-vă de băut, îi indemna prietenos. 
Aduceti-i-o lui Nelutu pe bunăciunea Petronela! 

Ei se cam codeau. 

- Aaa... familia Paste? se interesă bătrânelul. 

- Dar ce, luli, te-ai căpiat? îl apostrofă bătrânica. Nu mai 
recunosti casa noastră? 

Si făcură câţiva paşi înăuntru, necrezându-și ochilor. 

- Doamne-Dumnezeule, ce se petrece aici? Juliii! ţipă 
doamna Paste, picand lesinata în braţele consortului diplomat. 


Capitolul 11 


Unde prințul jurnaliștilor face dezvăluiri despre încontrări- 
le cu haiducul. 


Învățătură de minte. 

$i-acuma, puisor de escroc, uite c-ai ajuns și la lecţiile mele. 
A fost bine cu nen-tu Tănase, câtă vreme i-ai ținut hangul ori 
i-ai cântat în strună. N-ai avut altceva de făcut decât să casti 
gura la bazaconiile lui, că te-a ținut pe masă, casă si dame, ca 
să mă exprim eufemistic (e timpul să te-nveţi a vorbi ca la ca- 
pitală, provincial înapoiat), de-o calitate îndoielnică. Și multe 
din ele nu mă deranjează că sunt sărace cu duhul, ci cu dusul... 

Dar de-ajuns! Scot eu poveștile din tine. Te-aduc eu cu 
picioarele pe pământ, îți smulg vălul de pe ochi, te trezesc la 
realitate, iti ard câteva după ceafă! lar mai târziu ai să-mi 
mulțumești și-o să râzi de nălucile si prostiile cu care fi-a- 
mpuiat capul hofomanul ce-și zice sieși „haiduc”, fără nicio 
rușine. 

Până acum, fi s-au arătat numai chipurile, cică ferme- 
cătoare, ale acestor fiare ce trăiesc printre noi, amăgindu-ne 
cu așa-zisa lor slăbiciune, îndemnându-ne să le ocrotim și să 

le-ncălzim la sân, până le vine prilejul cel mai nimerit, acela 
în care adormi cu beregata pe colții lor, ca pe-o pernă. Și n-au 
atunci a face nimic altceva decât hat! 

Nu fi s-au dat drept învățături decât poze retusate la greu, 
înfățișând mironosife cu privirile plecate, mâinile împreunate 
în poală si bujorii sfiiciunii lucind pe obraz. Dacă ai fi fost un 
minut mai deștept, sătene, si-ai fi râcâit cu unghiujele tale spo- 
iala, ai fi descoperit sub toate astea ochii holbafi asupra prăzii, 
degetele cu gheare rășchirate, gata să insface, colții ascuțiți. Și 
chiar așa - fotografii neinsufletite, mare mirare dacă nu te-ar fi 
sfasiat înainte să clipesti. 

Astea nu fi le-a arătat Vlăsia. Înainte de toate fiindcă, ocu- 
pat tot timpul să-i păcălească pe alții, să le vândă negrul drept 
alb, amarul drept dulce, ori recele drept cald, tinicheaua ca aur 
şi argint, noaptea ca ziuă si dracii ca îngeri, a ajuns să nu mai 
ştie el însuși unde se află. Al doilea fiindcă oricât de smecher 
s-a dovedit o viață-ntreagă, l-au ajuns si pe el bătrânețile. Are 
nevoie de unul mai tânăr lângă el, să-l sprijine și să-i facă 
trebușoarele murdare în locul lui. Căci își simte neputinta 
aproape, iar Moartea n-o poate haiduci. Dacă totuşi, Doamne 
iartă-mă, va dovedi că poate, eu o să-i cad la picioare şi-o să 
i le pup. 

Stai pe lângă mine, deocamdată de nevoie, dar cu vremea o 
s-o faci cu voie. Am să-ți arăt eu cu adevărat cine este femeia 
şi ce poate ea asupra ta. O să te-nvaf eu cu adevărat ce cuvinte 
trebuie să-i spui și mai ales care sunt acelea cu care ea te prinde 
ca păianjenul în pânză și de care trebuie să te feresti. Eu o să 
fiu catargul de care te vei lega fedeles, ca Ulise, să nu-l tragă pe 
fundul mării curvele de sirene. 

Ai să-nveţi cu încântare că nu există iubire, ci doar sex. 
Că fetele mari abia așteaptă să ajungă femei, ca să tragă cât 

mai mult folos din dotarea lor naturală. Ca neprefuitele au 
cele mai mari prețuri. Că babele vânează pofticioase băieți cât 
mai tineri, iar fetișcanele săgetează cu arcurile din sprâncene, 
amețindu-i cu fafisoarele, boșorogi bogaţi ori temufi. Că dacă 
o calci în picioare și-apoi o dezmierzi, așa-zisa iubită ţi-e mai 
credincioasă decât dacă doar o dezmierzi. Că tu trebuie să ai 
un motiv pentru orice, iar ea dimpotrivă, tu cauţi deslusirile, 
dar ea le ghiceste pe loc, fie ţi-e imposibil s-o atingi, căci o vezi 
peste măsură de înfofolită, pe când în ochii ei tu ești ca si în 
pielea goală. E mai multă minte într-o cupă de sutien decât 
într-o întreagă bibliotecă. 

Din toate aceste pricini, și încă multe altele pe deasupra, în- 
tre voi se cască o prăpastie care nu se poate umple decât cu bani 
și cu sex, dar și această punte de umplutură este nestatornică, 
mistuindu-se îndată ce s-au terminat banii sau sexul. 

În acest ceas al vieții tale, paralele fug de tine ca bucuriile de 
amărăștean. Banii nu sunt gratis în lumea noastră. Ji-ar trebui 
jumătate de viaţă ca să agonisesti cât să roiască damele în ju- 
rul tău fără să te mai ostenesti, si când se va petrece asta, fiind 
scârbit de viață și de neajunsurile datului în brânci, la ce fi-ar 
mai folosi ele? Dacă banul e ochiul dracului, atunci in Iad se 
încheie toate socotelile. Asa că doar tinerețea ţi-e la îndemână, 
mucosule, si vitejia din pat. Cu astea trebuie să te scoţi. 

Vrei o femeie în asternut? Atunci fa în asa fel încât să fii, de- 
cât bou, mai bine porc. Uită prostiile lui Vlăsia și lucreaz-o un- 
de-i mai slabă, fără să te căiești. E mândră si n-o să recunoas- 
că niciodată că se jenează să facă niște lucruri mai porcoase, 
ori să vorbească deschis despre ele. Atunci fă-o să se jeneze de 
propria-i jenă, să facă pe dezinhibata (notează-ţi toate vorbele 
noi, farane), pe moderna. Să fie stingherită, dar să ascundă 
asta, ca să n-o credeţi, tu și restul lumii, vreo tută. 

Cu cât e mai tare, cu atât adu vorba mai des şi mai nevi- 
novat despre poziții tantrice si indigene, vibratoare, orgii, per- 
versiuni, orgasme multiple, fantezii, ejaculări, futaiuri celebre, 
partide in grup si poste. Să le-aduci în vorbă ca și cum ar fi cele 
mai fireşti subiecte de discuție, fleacuri între oamenii de lume, 
inteligenți, sclipitori. Iar când ajungeţi acolo unde trebuie, în 
patul tău, sau al ei, al unui prieten ori al nimănui, dă-i de 
înțeles că aștepți de la dânsa să nu se facă de râs, să nu dea cu 
mucii-n fasole chiar la sfârșit, după ce și-a dat atâta osteneala 
să-ți arate cât e de pricepută. 

Astea toate nu fi le-a spus bătrânul sarlatan, Nelufule 
Borangic. Ehei... Câte păduri am salvat eu, nescriind prostii... 


Nu mai putea fi mult până să se crape de ziuă și-n Grădina 

- Icoanei. Se răcorise tare, semn de toamnă apropiată, iar de prin 

casele dimprejur (lucru de mirare în buricul Bucureştilor) se 
răstea piţigăiat un cocosel, poate şi el cu zilele numărate. 

- Şi-acuma ce facem? intrebase înfricoșat Ucenicul. 

În mintea lui, numeroase mașini cu sirene și girofaruri îi 
înconjurau, revărsând agenţi cu costume şi ochelari negri. 
Îi săltau pe toți şi-i duceau la interogatoriu într-o bază se- 
cretă. Iar primul interogat era chiar el, Neluţu Borangic din 
Turcenii Gorjului. Poftim de le povesteşte agenţilor secretele 
tale cu Petronela, neica Tănase, chinezul Miang Ling Ciang 
ori Prinţesa Excelsia. 

~ Ei, ce să facem? răspunsese vesel Iuliu Paşte Junior, copi- 
lul drag și neastâmpărat al diplomaților reveniti de la Bişkek, 
capitala Kârgâstanului. Mâncăm și bem! 

Într-adevăr, cât ai clipi o dată, pe spaţiul verde, luminat 
de felinarele grădinii, fuseseră asternute pături și stergare, 
care se umpluseră ochi cu pahare şi farfurii salvate de la chef. 

Sumedenie de invitaţi, urmându-l pe tânărul Paste, se tolani- 
seră în jurul bunatatilor, reinnodand dezbaterile de unde le 
rupsese evacuarea ordonată de bătrânul Paste. 

Neluţu Borangic fusese imbiat cu copane și salată de avo- 
cado. Fata frumoasă, cu ochi de Voroneţ, venise lângă el, si- 
lindu-l să dea pe gât două pahare de vin, unul roşu, celălalt 
alb, „ca să nu existe discriminări”. Aşa încât, după numai vreo 
zece minute, Ucenicul aștepta cu nerăbdare sosirea agenţilor 
secreti, cu care să dea de pământ şi de pomii din jur. 

- Sssă nu-ţi fie lică... ăăă, flică..., o liniştise pe Voroneţ, 
nu te las eu la sssecleti... 

Şi-n gândul lui: „Ia uite, am început să vorbesc ca Ling 
Ciang, ce vin o fi ăsta care te-nvata chinezeşte?...” 

La început, toată rețeaua socială mobilizată pentru recu- 
perarea Petronelei, adică ce mai rămăsese din rețeaua asta la 
spargerea evenimentului, se strânsese în jurul fugitului de- 
acasă, plănuind să-l consoleze după criza de nervi a mamei 
Paste și perechea de palme gratis de la tatăl diplomat. 

- Nu mă mai întorc acasă un an, 'tu-le muma-n cur, 
toastase vesel lunganul, golind paharul dintr-o sorbire şi fă- 
râmându-l apoi de-un platan bătrân. Trăiască şi-nflorească 
viața în natură! 

Îl ovaţionaseră pentru moralul excelent si vorbele bine 
simţite, dar pe urmă, văzându-l c-o ţine tot asa, că are provi- 
zii pentru încă trei-patru nopți si că se cam risipește sarmul 
nocturn al manifestării, începuseră să dispară, individual sau 
în mici grupuri private. La sfârşit mai rămăseseră luliu Paşte 
Junior, Ucenicul cu fata frumoasă şi încă un tip. 

Și iată că tocmai atunci se iviseră în sfârșit agenţii. 

Nu erau câtuși de putin secreti, ba dimpotrivă, scormo- 
neau cu lanternele în stânga şi-n dreapta, prin tufe, deși 


150 | DANUT UNGUREANU 


Grădina Icoanei era luminată ca ziua. Cand se-apropiaseră, 
Neluţu văzuse uniformele si strigase cât il tinea gura: „Potera, 
neică Vlăsia, potera!”. Palma micuță a fetei îl amutise, iar ti- 
pul de lângă Iuliu Paşte Junior il cercetase cu mare atenţie. 

- Bună seara, spusese unul dintre arnăuţi, desi se-apropiau 
zorile. Sunt agentul de proximitate Bărbuceanu Constantin. 
Vă rog să prezentaţi actele la control! 

Lui Neluţu îi trecuse beţia ca luată cu mâna. Iuliu Paste 
Junior izbucnise într-un râs nebun şi se înecase instant cu una 
din tartinele unse de Ucenic. Cu greu reușiseră agenții să-i 
redea repiraţia, apucându-l pe la spate („Metoda Heimlich, 
Bărbucene!”) și hâţânându-l obscen inainte-inapoi. 

- Sunt student... fuseseră primele cuvinte ale inecatu- 
lui. Tăticu' e ambasador la Bișkek, capitala Kârgâstanului... 
Locuim mai încolo, pe Dacia, am lăsat legitimatia acasă... 

O adiere răcoroasă de respect venise dinspre agenţi. 

- Aaa, Kârgâstan... ambasadă... Și la ce sunteţi student? 

- La Drept. Mă scuzati, nu e voie să iau aer în parc? 

— Ba cum să nu, ba cum să nu... Şi dumneavoastră? 

Celălalt tip, de lângă Paște Junior, scosese plictisit o 
legitimatie, pe care neferii o silabisiseră cu lanternele. 

— „Dă-nuţ-mă-ră-ci-nea-nu... Pre-sa... Po-se-so-rul-pre- 
zen-tei-le-gi-ti-ma-fii...” Aha, deci un jurnalist si un student 
la Drept. Presa şi Justiţia. Dar dumnealor? 

Agentul Bărbuceanu arătase către Nelutu și fata frumos 
încercănată, 

- Dumnealor sunt cu mine, îi informase sec Mărăcineanu. 


Garsoniera ziaristului nu semăna cu niciunul din cuibu- 
rile prin care fusese până atunci Ucenicul. Nici muzeul vesel 
al Prințesei Excelsia... Nici sportul sănătos de la Nea Malu... 

Nici pustiul Albei Nicoleta... Dar mai cu seamă aducea un 
pic cu sufrageria Paştilor, după un chef organizat de Clubul 
Iuliu. Fără farfurii, scrumiere și pahare, însă atât de ticsită cu 
ziare, cărți, reviste şi dosare, că la început nici n-avuseseră 
unde să se-așeze. Pe urmă, Nelutu Borangic văzu pozele de 
pe pereţi și se lăsă oricum pe un vraf de bibliorafturi, căci 
i se-nmuiaseră genunchii. Mărăcineanu îi urmări privirea, 
rânjind. 

Erau zeci, sute de fotografii infatisand-o pe Prinţesa 
Excelsia, în tot felul de situaţii, unele cam îndrăzneţe, de nu- 
ți mai puteai dezlipi ochii. Altele îl arătau pe Tanase Vlăsia 
haiducul, ba ţinut de doi, trei, patru arnăuţi, ba stând la taină 
cu nişte inşi misteriosi, ba turnandu-si din carafă, ba sărind 
un gard, ba... 

-Citesc în ochii tăi c-ai aflat de mine, Neluţule, spuse cu 
blandefe ziaristul scăpătat. Cine ţi-a povestit? Excelsia ori 
Tănase? Care din ei? 

- Da... îngăimă Ucenicul, cu inima cât puricele. 

— Ce-ai, mă, ţi-au spus că mănânc copii? 

Băiatul dădu repede din cap, ca să nu-i vină ăluia vreo 
idee. 

— li iau sclavi? Le trag bice pe spinare? Îi pun să facă trafic 
de droguri pentru mine? 

— Păi vezi? Nu te-am scos eu din lanternele caraliilor? Ce 
treabă aveam cu tine? Ia, aseaza-te mai bine acolo, pe vraful 
de dosare, să bem câte-o cafeluta și să stăm la poveşti, căci de 
multă vreme n-am mai avut de-a face cu un suflet cinstit. Ori 
oi vrea să dormi? 

Neluţu Borangic recunoscu că i-a sărit somnul de tot si 
se tolăni ceva mai liniștit printre bibliorafturile doldora de 

anchete şi reportaje. Cafelele clocotiră cât ai bate din palme, 
iar el porni să asculte... 


Povestea nefericitului prinț jurnalist și-a prințesei 


Era odată, ca și tine, un tânăr plin de voiosie si nădejdi, 
poate ceva mai vârstnic şi poate ceva mai îndrăzneț, cum se 
cuvine unui bucureștean al zilelor noastre. Dar tot asa, cam 
cu capul în nori, visând la lucruri care zboară si par bune de 
mâncat. 

Mânat de entuziasmul tinereții, a intrat în palatul ferme- 
cat al „Gazetei” şi s-a avântat în lupta împotriva corupției 
şi-a nedreptăților de tot soiul. Ori, cel puţin, asa i se părea lui. 
Curând, s-a făcut remarcat la departamentul de scrisori, pe 
care le citea ca nimeni altul si le povestea rezumat în ședințele 
de sumar. 

După numai câteva luni de jurnalism performant, tânărul 
nostru se afla pe creasta valului. Redactorul șef îl luase sub 
aripa lui ocrotitoare. Publica articole din ce în ce mai tăioase, 
cu care jupuia pielea de pe politicienii și afaceristii necinstifi. 
Tinea la anchete ca la copiii lui si i se păreau cele mai minu- 
nate lucruri din lume, născute să facă bine oamenilor. Habar 
n-avea însă căror oameni le făceau cel mai bine. 

La scurtă vrme după înscrierea lui pe orbita starurilor jur- 
nalistice, a cunoscut-o pe Silvia, proas pata stagiară la „Politică 
internă”. S-au mutat împreună, hotărâți să trăiască fericiţi 
până la adânci bătrâneți. 

Atunci a apărut în povestea lor Tănase Vlăsia. 

Tânărul prinț jurnalist tocmai primise de la redactorul șef 
Bob Maximilian o misiune de maximă importanţă pentru țară. 
Cu ajutorul iubitei sale Silvia, trebuia să-l incolfeasca pe unul 

din cei mai putrezi zmei și balauri ai momentului, senatorul si 
afaceristul Bumacu. Necula Bumacu. 

- Alelei, băi Danufe, i-a zis Silvia îngrijorată, ăsta ne haleste 
cu fulgi cu tot! 

- Nu-ţi fie teamă, draga mea, i-a răspuns prințul, căci esti 
cu mine şi am cel mai ascuțit paloș al „Gazetei”. 

S-au asternut pe treabă, începând cercetările si documenta- 
rea. Asa se scrie un basm gazetăresc cum se cuvine. Senatorul 
Bumacu nici n-avea să ştie ce l-a pălit, decât prea târziu. 

Dar ce s-o mai lungim... În vreme ce ei acționau pe căi 
legale si deontologice, acest Tanase Vlăsia l-a luat in coli- 
mator pe Bumacu si l-a făcut de comandă cu smecheriile lui 
„haiducești”. Până să-şi dea cineva seama, îl lăsase fără case, 
fără masini, fără conturile elvețiene si fără spătarul scăunelu- 
lui de senator. Nu-i mai rămăseseră lui Bumacu decât câțiva 
pretenari mafioţi, pe care i-a împins turbat la treabă, să afle 
cine si cum. lar ăștia, fireşte, au pus din prima ochii pe prințul 
jurnalist, că el era suspectul cel mai la îndemână, cu articolele 
lui. „Haiducul” se făcuse nevăzut, cum ii e felul. 

Restul a mers iute. Bumacu l-a convocat rapid pe şeful 
„Gazetei”, de care-l legau tâlhării vechi. Prințul a rămas fără 
slujbă în zece minute, cât a durat negocierea lor pentru niște 
sute de mii de euroi. S-a aflat mai târziu că „Gazeta” folo- 
sea unele din anchetele tânărului ca să-i stoarcă de bani pe 
cei vizafi. L-au târât pe la Parchet, pentru zeci de declaraţii. 
Niciun ziar n-a mai avut curaj să-l primească. N-a mai putut 
plăti rata la castelul lui si-al Silviei, pe care l-a luat banca. 

Prietenii au început să-i ocolească. Iar Silvia l-a părăsit cam 
într-o lună. Acum a rămas doar el singur cu el, într-un bordei 
cerșit de la un alt cerșetor. Vânează chefuri pe internet, ca să 
mănânce din trei în trei zile. Scrie la fituicile cele mai amărâte. 

N-are nici şaua pe care să-ncalece la sfârșit. A luat-o și pe- 
aia nen-tu Tănase Vlasia... 


- O-le-le... îşi aminti Ucenicul o vorbă de prin părţile 
sale, cu adevărat scurtă, dar înfricoşătoare poveste, aveţi de 
povestit, domnu' Dan... Așa se petrec lucrurile la gazete? 

- Ei, am mai pus și eu un pic de la mine, pe ici, pe colo, 
recunoscu modest Mărăcineanu. Si-anume prin părțile 
esenţiale, dar în rest e adevărul adevărat. Pricepi? 

- Acuma pricep, se-ngrijoră Nelutu. De-aceea sunt plini 
pereţii de pozele neichii Tanase, poate și dosarele astea pe 
care sed eu cu... Pesemne i-aţi luat urma, să-l prindeti la în- 
ghesuială şi să i-o plătiți. 

Jurnalistul oropsit dădu din cap încântat că şi-a adus în 
garsonieră asemenea tânăr istet, ce urma să-i fie de folos. 

— Dar de ce-i zice istoriei ,,...si-a prinţesei”? Care prinţesă? 
Judecând după restul pozelor de pe pereţi, o fi vorba de 
Printea Excelsia... Ce amestec are în toate astea? $i cum se 
face c-o urmăriţi şi pe dânsa, ba chiar aţi scrisși-un articol în 
care o făceaţi... 444... o faceati... 

- „Odioasă”. Află dar, tinere nestiutor, că... 

Dar chiar în clipa aceea ușa garsonierei se deschise şi 
în încăpere pătrunse nimeni alta decât odioasa în discuţie. 
Aceasta trecu pe lângă Ucenic fără să-l bage în seamă, arun- 
cându-se drept în braţele lui Dănuţ Mărăcineanu, pe care-l 
acoperi cu un potop de pupături și giugiuleli dintre cele mai 
nevrednice. De uimire, Neluţu căzu de pe vraful de dosare. 


O jumătate de ceas mai târziu, Ucenicul aștepta cumin- 
te într-un colț al garsonierei, ca nefericitul print jurnalist si 
Prinţesa Excelsia să termine de tăifăsuit şi să-i dea voie la 

baie. Era legat fedeles, iar sforile îl cam strângeau la încheie- 
turi, dar admiraţia pe care i-o nutrea Prințesei nu-i ingaduia 
s-o deranjeze. 

- Scumpe al meu print, îi spunea ea lui Mărăcineanu, în- 
tre două dezmierdări, am venit îndată ce mi-ai dat de veste. 
Multă nesăbuinţă ai dovedit aducându-l aici pe copil. Ne-ar fi 
fost mult mai de folos în preajma ticălosului de Tănase și fără 
să ştie cum stau lucrurile între noi doi. 

- Adorată prinţesă, zicea el, fie ce-ar fi, însă eu nu mai 
găsesc răbdare să urmez planul ce-ai ticluit acum o vreme. 
Vreau să m-aleg cât de curând cu tine în braţele mele, cu ave- 
rea lui Bumacu în contul nostru și cu Vlăsia la.răcoare pentru 
mult timp. 

— Asta s-ar fi şi întâmplat, iubite, căci Tanase fine la băiatul 
ăsta ca la ochii din cap. Ştii că aşa e el. N-ar mai fi durat mult 
până i-ar fi încredinţat toate secretele sale, căci de mine, cu 
toate că mă ţine-n puf, se fereşte. Iar copilul, căruia i se scurg 
ochii după femei, mi-ar fi împărtășit tainele. 

Prinţul jurnalist hohoti amarnic. 

- Tocmai fiindcă fine la micul țăran ca la ochii din cap, o 
să vină nemernicul în trap săltat îndată ce-i trimit vorbă. $i 
dacă vrea ca niciun fir de păr să nu i se clintească, ne va da 
degrabă tot ce-i vom cere... 

Prinţesa Excelsia căzu pe gânduri. 

- S-ar putea să fie și-așa. Ştiu unde-o să meargă disea- 
ră să mănânce. Să-i trimitem ceva de-al acestui Nelutu 
Borangic, să ştie că se află în puterea ta. Scrie-i şi-un bilet. 
lar după ce-o să ne dea averea senatorului, îi voi trimite eu 
însumi pe cap potera si gorilele lui Bumacu. Se vor bate să 
şi-l împartă. 

Mărăcineanu mârâi bucuros. 

— Mă-ntreb ce-ar fi mai bine să-iexpediem... Un deget? O 
ureche? Vârful nasului? 

Prințesa zâmbi ochilor holbafi ai Ucenicului, cercetă 
băltița de la picioarele lui și-i vorbi cu mare dragoste. 

- Ce-i puiule, vreai la baie? Trebuia să spui mai din timp... 


Capitolul 12 


În care Vlăsia și ucenicul său merg în vizită la un alt mare 
maestru. 


Învățătură. 

Îţi ziceam într-o vreme că atunci când iti sângerează su- 
fletul să te feresti de cântecele triste. Că dacă te-ai otrăvit să 
nu stingi focul tot cu otravă. Tot asa, când ţi-e greu, să chemi 
amintirile frumoase, nu pe-acelea ce-ţi umplu ochii de lacrimi 
și pieptul cu pietre. E păcat că-n zilele noastre tot mai mulți 
copii dau în mintea bătrânilor... 

Dar e și-o vorba a noastră, a galantilor: femeile si-amintesc 
bine de bărbaţii care le-au făcut să râdă, iar bărbații nu pot 
uita femeile ce-i fac să plângă. 

Deci căznește-te și dezgroapă din tine tot ce-ţi întoarce 
zâmbetul pe buze, cum iese soarele după ploaie. Palid, murat, 
dar luminos. 

Uite, mi-amintesc cum m-a scos întâia oară la femei maes- 
trul meu, Costache Mandragoru, fie-i țărâna ușoară. În viata, 
mai presus de orice, trebuie să-ți alegi mentorii. Oricine face 
școală, toată lumea învață meserie. Să-l deosebesti însă, din 

mulțimea de insi ce se-nghesuie să te instruiască, pe al mai po- 
trivit, e cum ai acorda vioara-ntâi pentru marele concert. Mai 
dai un sacâz, mai rupi un arcu, mai scârțâi...O vreme mă 
fâțâisem de unul singur prin scoala străzilor. Cand am simţit 
că plesnesc de-atâta carte, am luat pauză. Am urmat apoi alte 
cursuri de-ale vieţii: smenuri, tunuri, fepe, caterinci. M-a cos- 
tat ceva, dar a meritat. 

Un singur lucru nu mă-nvățase nimeni: cum e cu femeile. 
Trăiam singur cuc, dar și cucul tot are pe cineva. În fine, prin 
nişte relații am fost recomandat maestrului. „Poeme, sam pa- 
nie, blănuri, decapotabile...” zicea dânsul. „Mofturi. Există un 
singur gest secret în fața căruia nicio femeie nu rezistă, fie ea 
cenușăreasă ori prințesă. Il știu de la străbunicul meu, care- 
a avut o sută paisprezece amante. Darul meu nu te obligă cu 
nimic, însă când vei avea prea multe dame, să vii tot la mine 
să te scap”. 

L-am implorat să-mi împărtășească degrabă gestul secret al 
seducţiei. Am aflat că el constă in a o atinge pe aleasa inimii 
mai sus de cot. „Atâta tot?” am zis. „Am mai luat eu fete de 
mână. Unele s-au smuls, altele mi-au tras palme”. Dar maes- 
trul mi-a explicat că mângâierea trebuie să fie exact in zona 
indicată. „Mai jos de cot e mâna gospodinei, mâna mamei, 
mâna femeii cu slujbă. Tărâmurile ce trebuie explorate, luate 
în stăpânire, așteaptă mai sus de cot”. „Cât de sus?” „Tot mai 
sus, tinere, tot mai sus!” 

La primul seminar după lecţie, m-am dus si-am apucat 
două fete mai sus de cot. Una s-a smucit, cealaltă mi-a ars o 
pereche de palme. „Nu mai sunt femeile străbunicului”, a oftat 
maestrul meu. 

Cele mai dragi iubite ale mele au fost dintotdeauna acelea 
care nu s-au grăbit. Mă mai perpeleau ele... Le mai per peleam 

eu... În cele din urmă, bucatele amorului ieșeau numai bune 
de înfulecat. În așteptarea lor, ne desfătam amândoi cu aromele 
și-o-mbucătură, două, de poftă. lar când serveam flămând din 
dânsa, zicea: „Nu mai vrei o porfie? Mai pune-fi, pune-fi tot?” 

Dar am pățit-o odată cu una. De frumoasă ce era, fi se tăia 
răsuflarea. De deşteaptă - îţi venea la loc. Asta n-avea habar, 
ori nici nu voia s-audă de dulcea așteptare, de pregătirea aceea 
căreia-i spune așa frumos prin cărțile de muzică: „preludiu”. 
Ei, și prietena asta a mea, cum mă prindea, cum mă... Ca să 
zic așa, povestea noastră de dragoste avea doar introducere. 
Până i-am spus, într-un miez de noapte: „Draga mea, bag de 
seamă că nu dai doi bani pe înlănțuirea firească a amorului. 
Poate că hormonul tău se descurcă și fără să aibă vreo altă pre- 
gătire, însă la anii mei el mai trebuie un pic îmboldit. Fă bine, 
rogu-te, și dă-i... o mână de ajutor.” Am râs amândoi de ne-am 
prăpădit și de-atunci lucrurile au mers strună. 

Una din cele mai frumoase amintiri e o seară fierbinte de 
vară, acum niște ani... Nu contează câți. 

Tocmai coborâsem de la drăguța mea, care mă făcuse să mă 
simt cel mai fericit om de pe pământ. Pluteam la două palme 
de-asupra asfaltului, nu mergeam. Îmi simțeam aripile cum 
impung spatele cămășii, să-l străpungă si să mă ridice în zbor. 
$i musteam de dorinţa de-a împărtăși cuiva această simtire. 

Strada era aproape pustie. Dintr-un capăt și-a făcut apariția 
taxiul pe care-l chemasem, iar din celălalt Nadi, fata iubitei de 
la care tocmai ieșisem. Au ajuns în dreptul meu în același timp. 

- Bună seara, Nadia, am spus. 

Avea șaptesprezece ani și era minunată. Adierea serii îi în- 
fiora părul și țesătura subțire a rochifei. Luminile străzii îi lu- 
ceau în ochi, dar ai fi putut zice că sunt stele. 

- Bună seara, a cântat. Afi fost pe la noi? 

- Am fost, i-am răspuns si imediat am luat-o razna, Nadi, 
eu trebuie să merg până-n Cișmigiu, să iau un plic. Şi am ne- 
voie de cineva să mă însoțească. Durează un sfert de oră, apoi 
te-aduc înapoi acasă. Te superi? 

- Vin cu plăcere, a cântat ea din nou. 

Nu ştiu ce ştia, ori ce bănuia. Ele ghicesc multe lucruri, de 
mici. Am ajuns iute cu taxiul în coasta Cismigiului şi l-am ru- 
gat pe șofer să ne-aste pte cinci minute. Nu s-a panicat. 

Chiar la intrarea în parc, dins pre Sala Palatului, am oprit-o 
cu blândețe. Nu s-a speriat nici ea. 

- Nue niciun plic, Nadia, i-am spus. Te-am adus aici ca să 
te sărut. O singură dată, apoi ne întoarcem acasă. Și nimeni nu 
va ști asta niciodată... Va fi secretul nostru... 

Au fost cele mai dulci o sută de sărutări pe care le-am pri- 
mit în viața mea. 


— Tot te mai doare? întrebă milos haiducul. 

- Tot... oftă Ucenicul, mulţumit de această preocupare a 
mentorului său. 

Se simţea acum, după ce trecuse prin ce trecuse, mai băr- 
bat, mai de la oraş. Din marele oraş. 

Încercă să se ridice, dar Tanase Vlăsia îl împiedică. 

— Stai aşa, nu te mişca. Să nu se pornească iar sângele. 

- N-o să se pornească, mormăi resemnat Nelutu Borangic. 
Nu s-ar fi pornit nici data trecută, dacă nu m-ai fi lovit ma- 
tale, neică. 

- N-a fost cu voie... 

-= Ştiu... 

Sedeau pe-o bancă, într-un parc, dintr-o mahala. Ucenicul 
întins pe spate, cu ceafa în poala haiducului și mâna ridica- 
tă, cum învățase încă din şcoala primară, după primul pumn 

încasat. Cine să fi fost? Rădilă Porcul? Alde Cheles? Nici nu-și 
mai amintea feţele lor. Dar si-amintea limpede că si-atunci 
cursese sângele siroaie, că avea nasul sensibil, moştenire de la 
mumă-sa. Abia o atingea ăl bătrân că se şi pornea. 

- Mai stai un pic cu mâna sus, il povăţui Tanase Vlăsia. 
Am stricat şase batiste pe tine si nu mai am niciuna, să știi. 

Ucenicul zâmbi chinuit la glumă și mai făcu o încerca- 
re să se ridice. Haiducul se împotrivi din nou. Nelutu simţi 
deodată, în apăsarea palmei pe umăr, un soi de căldură și de 
blandete pe care-o aşteptase ca prostul ani de zile. De unde 
să fi venit? De la ta-su? De la un prieten? Vreun vecin? Şi se 
bucură tare în sinea lui, zăbovind mai departe în poala men- 
torului, cu toate că asta nu era o poziţie de bărbaţi. 

- Ce facem noi acuma, neică? 

Haiducul râse scurt, cu nechezatul acela al lui, în stare 
să te scoale de pe patul de spital și să te-alerge la galop un 
kilometru. 

- Ce facem? Facem tot ce-am învățat o viata-ntreaga, tră- 
im. Întâi mergem să prindem niscaiva puteri la „Cocoșilă” O 
ciorbiţă de burtă, fierbinte, cu multă smântână pentru tine, că 
eşti minor, cu multardei pentru mine. 

În sfârșit, se ridicară de pe bancă și porniră spre ieşirea 
din parc, iar după numai câţiva paşi Neluţu si-aminti să 
lase mâna jos. Acum numai nasul cât borcanul şi-un soi de 
amefeala îl mai sâcâiau un pic. În rest, era teafăr. 

- Uită-te pe unde calci, îl povatui Tanase Vlăsia. Cred că 
asta-i prima mahmureală din viaţa ta. 

Și într-adevăr, de câte ori se uita spre vârfurile baschetilor, 
tânărului îi venea așa, nu ştiu cum, să se răstească la ei. 

— Neică, dar cum... 

Haiducul îi socoti pe degete. 

-Întâi te-ai pilit la „clubul” lui Paste Junior. Pe urmă te-ai 
îmbătat în Grădina Icoanei. După aia, ziaristul pârât ţi-a pus 
votcă în cafea, o dată că aşa beau ei pe vremuri, la „Gazeta”, a 
doua ca să-ţi dezlege mai uşor limba. Și la urmă de tot ţi-am 
turnat eu restul de votcă pe gât, ca să-ţi mai stingă din dure- 
rea nasului. 

- Păi cine... Nu-mi amintesc mai nimic de când au venit 
ăi bătrâni ai lui Iuliu si ne-au zvarlit afară pe toți. 

Era o dimineaţă de pomină, nici prea caldă, nici prea rece, 
cu soare mult şi-un vânticel taman bun să le scoată oboseala 
din oase. Se-așternură la drum, pe căile scornite de Vlăsia 
să-i scoată cât mai iute la ,,Cocosila”. Pe traseu, haiducul îi po- 
vesti lui Neluţu cum a năvălit după miezul nopții în vizuina 
lui Mărăcineanu şi l-a scos de-acolo mai mult mort (de beat) 
decât viu. 

- Te-au ţinut degeaba legat de pat, că oricum ai fi dormit 
toată ziua. De-aia îţi simți mâinile si picioarele amortite. 

— Dar de unde-ai ştiut că sunt acolo? 

- Mi-a spus Paste Junior că te-a luat canalia. Sunt demult 
cu ochii pe el și bănuiam că mârâiturile despre „odioasa 
Excelsia” sunt numai spoială. Aseară mi s-a adeverit că ea lu- 
cra mână-n mână cu el... 

- Cum așa? 

- Mi-au lăsat la „Garniţa de aur” batista însângerată pe 
care ţi-o ţineau la nas după ce te-a pocnit Mărăcineanu, o 
poză cu tine cnocaut şi-un ravas de ameninţare. Dar batista 
era una cu monograma mea, dăruită de mine Prințesei, anul 
trecut. Ah, femeile, Ucenicule, femeile... 

$i Tănase Vlăsia își șterse o lacrimă, spre marea mirare a 
discipolului. 

-Îmi pare rău, neică. Ce s-a ales de ei? 

- Pe dânsul l-am altoit rău, lăsându-l lat. O să-l găsească 
infidela către amiază, numai că-i așteaptă o surpriză. I-am 
trimis vorbă turbatului de senator Bumacu s-o fileze, că ea îl 
va duce la cel ce i-a rarit averea si că sunt amândoi mână-n 
mână. 

.Neluţu Borangic se-nfioră de-această infernală uneltire a 
haiducului. 

— Au... lar mă săgeată... tresări, ducând mâna la nas. 

Tanase lăsă ochii în jos, spășit. 

- Când te-am luat pe sus, să te scot din bârlogul fiarelor, 
te-am pocnit si eu de tocul uşii. 


La „Cocoşilă”, după ciorbele de burtă. 

- Ce facem noi acuma? repetă Ucenicul o întrebare mai 
veche. Nu ştie Prinţesa că s-ar putea să fii aici şi-ţi trimite 
potera pe cap? Mai bine nu mai cerem desert, neică. 

Cu mare dragoste îl privi haiducul. Se prindea tot mai iute 
învățătura de dânsul. Uite, fuga deja îi intrase în sânge. 

-N-ai grijă, asta nu-i o cârciumă din programul de rotaţie. 
Nu ştie nici Prinţesa, nici nimeni de ea, în afară de noi doi 
şi de regretatul meu maestru, Costache Mandragoru. Că tot 
veni vorba, să ne terminăm prânzişorul în tihnă şi s-o por- 
nim către dânsul, căci în lipsă de altceva îi vom fi oaspeţi în 
seara asta şi-n noaptea ce urmează. 

— Cum asta? Nu mi-ai spus că s-a dus dintre noi? Ori ţi-a 
lăsat matale moştenire veun hogeac? Când s-a prăpădit? 

- Ieri, spuse simplu Tanase Vlăsia. 


Se-ntunecase de-a binelea, iar în încăpere nu ardea niciun 
bec. Numai pe ocolite, dinspre un holişor de la etaj, se scurgea 
cumva pe zid un fir de lumină. Şi mai răzbăteau din stradă, 

prin glasvand, sutele de scântei ale bulevardului, reclamele, 
farurile mașinilor, toate alcătuind înăuntru un caleidoscop 
mut, rotitor. 

„Ce mai frumuseţe, se minuna Ucenicul, cu adevărat o 
casă de maestru...” 

Se împiedică iar, căci de-abia intraseră de-un minut şi 
încă nu-și obişnuise ochii cu întunericul. Afară se pornise o 
ploaie marunta, răpăind în geamuri și pe tabla acoperișului. 
Ferice de ei că aveau acum, încă o dată, un loc primitor în 
care să innopteze. 

- Neica... începu în soapta, însă haiducul îl sâsâi, strân- 
gându-l de brat. 

Aşa că aşteptă cuminte, inchipuindu-si că oarecine o să 
vină s-aprindă lumina și să-i poftească înăuntru, dincolo de 
această sală de la intrare. 

Dar nu veni nimeni. 

După o vreme, Nelutu Borangic, zări în colţul cel mai în- 
depărtat trei mogaldete. Nu zise nimic, gandind că va căpăta 
curând toate lamuririle. Şi le căpătă, într-adevăr. 

Deodată toate becurile se aprinseră, speriindu-l. Iar după 
ce clipi des şi-i trecu orbeala, se sperie mai tare. 

Cea mai vizibilă mobilă a încăperii era sicriul din mij- 
loc. Mic, dar solid, durat din lemn cafeniu, lăcuit, cu mâ- 
nere aurii şi căptușeală incretita, de satin alb. Fusese săltat 
pe-un catafalc învelit în catifea neagră, iar numeroasele 
coroane dimprejur păreau că se suie încet să-l acopere. 
Două lumânări, care pe întuneric nu se deosebiseră de lu- 
minile din stradă, pâlpâiau încet, scurgandu-si ceara pe 
parchet. 

- Nu te speria, Nelutule, mormăi Tănase Vlăsia cu 
blândeţe. E doar moartea... 

Tânărul Borangic înghiţi greu nodul din gât, fără să-și 
poată desprinde privirile de sicriul din fata lui, lugubru, gol. 
De ce gol? 

- Da’ maestrul unde e? reuşi să șoptească. Când îl aduc? 

Atunci haiducul îi dădu un brânci ușurel, de-l trimise 
cinci paşi înainte. 

- E înăuntru, îi vorbi din urmă. Aşa era dânsul, mai 
mititel. 

Într-adevăr, maestrul Costache Mandragoru odihnea în 
sicriu si arăta atât de răposat încât Ucenicului i se inmuia- 
ră picioarele, fiind nevoit să se sprijine cu palma de capacul 
lăcuit. 

Mogâldeţele se apropiară. Erau o doamnă, un domn şi-un 
copil. 

— Afi venit să vă luaţi rămas bun, spuse bărbatul. Ce fru- 
mos din partea dumneavoastră... 

Nelutu dădu din cap pe diagonală, cum îl învățase Tănase 
Vlăsia pentru împrejurări de strâmtoare. 

— Suntem nişte elevi de-ai dânsului, de demult, îi sări în 
ajutor haiducul. 

Cei trei îi priviră cu drag. 

- Da, a avut numeroși discipoli, încuviință domnul. Din 
păcate, cei mai mulţi l-au uitat... 

Şi semnală dezolat pustiul dimprejurul lor. 

- Eu sunt fiul maestrului Mandragoru. Doamna este sofia 
mea, iar acesta e nepofelul. Încă o dată vă mulțumesc că aţi 
venit. 

În clipa următoare, lumina se stinse din nou, iar vântul 
deschise uşa de la intrare, suflând în lumânări. Tănase îl trase 
pe Ucenic din calea lui Mandragoru cel viu, care dăduse fuga 
să închidă. 

— Vă rugăm să ne scuzati, rosti acela gâtuit, instalaţia elec- 
trică e foarte veche. Nu face fata la furtună. Sar sigurantele 
mereu. 

Aprinse lumânările cu un chibrit. 

— Bine, dar maestrul... se miră Vlăsia. Un semn să fi făcut 
şi o sută de meşteri ar fi sărit să-i repare totul. 

- Din păcate aceasta nu era locuința sa, domnule... aaa... 

- Popescu, spuse iute Tanase. Şi colegul meu, domnul 
Ionescu. 

— Regret că vă cunosc în asemenea împrejurări. Cum 
vă spuneam, nu era proprietatea maestrului, ci a Societății 
Naționale. Clădirea e în litigiu de douăzeci de ani si până nu 
se termină procesul nimeni nu bagă bani pentru reparații. 

Nelutu ar fi fost curios să afle ce e această Societate 
Națională, dar se gândi că e vreme pentru toate. 

~ Ei, spuse bărbatul, m-am luat cu vorba si v-am deranjat. 
Vă las acum, să va reculegeti mai departe... 

Se inapoiara tustrei în celălalt capăt, redevenind mogialdete. 

In ceasul urmator, lumina veni şi plecă de mai multe 
ori. De fiecare dată, Mandragoru fiul le făcea un semn dis- 
cret de încurajare, însă ultima oară becurile îl surprinseră 
înăbuşindu-și ditamai căscatul. 

De la un timp, şi pe Ucenic îl cam luase somnul. Ce facem 
noi, se întreba, iar apoi sumedenie de gânduri caraghioase 
prinseră să-i dea târcoale. Oare știe maestrul că suntem aici, 
să ne luăm rămas bun? Şi dânsul, ca şi mine, ca şi neica, tot 
fără casă, fără un loc... Cum pot să-și ia rămas bun oame- 
nii care nu-s de nicăieri? Unde se duc ei? Tot hălăduind așa, 
călare pe vânt, nu se-ntâlnesc te miri unde, mereu si mereu? 
Şi-atunci ce fac, stau ce stau şi-şi iau rămas bun din nou? De 
câte ori fac asta într-o viata? 

Uşa se deschise iar, îngăduind ploii să-l smulgă din 
somnolen{a. Dar nu era furtuna de data asta, ci un ins scun- 
dac, durduliu, înnodat înăuntrul unui balonzaid, ca un 
crenvurst. Trecu pe lângă ei, se duse lângă sicriu şi-l luă in 
braţe, pornind să plângă cu hohote. Lumina se aprinse pentru 
numai câteva secunde, lăsându-l să-l privească stingheriti. 
Oare nu s-ar fi cuvenit să se-apropie şi dânșii, să consume 
niște lacrimi? 

Apoi se facu întuneric la loc. Insul cu balonzaid dădu de 
două-trei ori cu capul în capacul sicriului și ieşi grăbit, dispa- 
rând în noapte. 

- Neică Vlăsia, îndrăzni totuşi Nelutu, profitând de zgo- 
motele ce-i camuflau vorbele, ce-asteptam noi aicea? 

Drept răspuns, haiducul il luă de umăr,conducându-l spre 
usa. 

~ Plecati? întrebă fiul. Încă o dată, vă mulțumesc că ati... 

- leşim numai un pic la aer, spuse Tănase. Colegul Ionescu 
e cam copleșit. Ne-ntoarcem. 

Pe stradă, traversară ploaia direct către vitrina strălucitoa- 
re a unui mic butic cu de toate. 

- O sticluta de Skandia, la litră şi perechea aia de mânuși, 
comandă Vlăsia unui vânzător ursuz. Nu alea, celelalte, verzi. 

Ucenicul făcu ochii mari. Mânuşi? 

- N-avem unde merge in altă parte, noaptea asta, îl lă- 
muri pe scurt haiducul. După vânzarea Excelsiei, trebuie să 
m-astept că toate adăposturile sunt scotocite acum, de potere 
şi de gorilele lui Bumacu. Ba poate si de-ai lui Flocea Capon, 
că asa merg lucrurile între profesioniști: când îl vezi pe unul 
aproape căzut dai fuga să-l imbrânceşti și tu un pic, să-i iei 
încălțările din picioare. Nici la cârciumile obișnuite nu ne pu- 
tem arăta câteva zile. O să rămânem la maestrul Mandragoru. 

- Adică... dormim acolo? 

- Care-i treaba? se miră haiducul. Doar nu ţi-o fi frică de 
dânsul. 

- Dar... domnul? Şi doamna, și... 


- Ei, îi aşteptăm să plece si-abia după aia ne gospodărim. 

- Cum o să plece înaintea noastră? se luă Ucenicul cu 
mâinile de cap. Că sunt copiii lui, iar noi niște străini! 

- Om vedea, mormăi Tănase Vlăsia. 


Când se-ntoarseră la ultimul popas al maestrului, veni- 
se lumina. Mandragorii erau tot acolo, si văzându-i că intră 
Mandragoru fiul trânti parcă nervos talpa în podea, dar se 
prea poate să fi fost numai o impresie. 

-Tot mai plouă, le zise de la distanţă. 

- Tot... incuviinta haiducul. Şi-au anunţat că se-nteteste 
rău. Nu-i bine să te prindă pe drum aşa o furtună. 

Doamna și copilul, văzându-l cu manusile, îi soptira dom- 
nului ceva, speriați. 

Pe drum, Tănase rupsese gâtul sticluţei de votcă şi-o as- 
cunsese într-una din mânuși. Plănuia s-o folosească îndată 
ce se va lua lumina, ceea ce se și întâmplă un minut mai târ- 
ziu. Neluju Borangic auzi gâlgâitul si fiind încă sub puterea 
mahmurelii întoarse nasul scârbit, să nu-l ajungă damful. Îl 
ascultă de încă treisau patruori, la fiecare pauză de întuneric. 

Mai trecu un ceas. Ucenicul băgă de seamă că de la o vre- 
me Mandragorii nici nu se mai uitau la sicriul maestrului, 
ci stăteau tot cu ochii țintă pe ei doi. Însă Tanase Vlăsia se 
tinea tare, privind tot în pământ, ca tot omul care are o durere 
mare. Nelutu se foi stanjenit. 

În cele din urmă, Mandragoru fiul nu mai putu și se apro- 
pie sovaind. 

- Noi vă mulțumim încă o dată, zise cu sfială, dar poa- 
te că aţi vrea să mergeţi la dumneavoastră acasă, la familii. 
Domnu' Popescu, domnu: Ionescu, apreciem... 

- Mai rămânem, îl anunţă calm Tănase Vlăsia. Vedeţi, 
dumneavoastră aţi fost tot timpul alături de dânsul, dar nouă 
ne-a lipsit ani de zile. O dată ne despartim. Și-apoi, mâine 
plecăm în străinătate, cu afaceri, cine ştie când o să-i mai pu- 
tem aduce un omagiu, la mormânt. 

- Înţeleg... îngăimă celălalt. 

- Dumneavoastră mergeţi liniștiți, continuă haiducul fără 
să clipească. Vine furtună mare și nu e bine să vă prindă cu 
copilul. Avem noi grijă să nu intre hoţii, ori mai ştiu eu cine. 

Mandragoru fiul îl privi țintă câteva secunde. 

- la dă-mi, domne, şi mie mânușa aia, zise. 

Se mai făcu o dată întuneric, iar tânărul Borangic ascultă 
din nou gâlgâitul mânușii verzi. Când se lumină, domnul se 
şterse la gură cu mâneca hainei. 

— Elvira! Mihăiţă! strigă. Mergem! Rămân dânșii să se 
ocupe. 

Îndată ce închise ușile glasvandului în urma lor, haiducul 
se întoarse către ucenic, frecându-și palmele mulțumit. 

- Şi-acuma, Nelutule, cata să-ţi faci un culcuş cum ştii tu 
mai bun, pe vreo canapeluta din camerele alăturate. Eu am 
să-mi astern pe-aici, prin preajma maestrului, căci văzându-l 
cum doarme mare poftă de somn îmi face. 


Capitolul 13 


In care Nelutu Borangic întâlnește un adevărat vrăjitor de 
femei. 


Invajatura. 

$i tot de la maestrul meu mi-a mai rămas o vorbă pe care 
fi-o trec mai departe fie: sunt fidel amantelor mele... 

Știu că nici nu vrei să te gândești acum la așa ceva, fiindcă 
de când ai pășit în orașul ăsta n-ai inimă si minte decât pen- 
tru una singură. Cu toate că ursita ţi-a scos în cale mai multe 
femei, în brațele cărora ţi-a dat brânci. Până la urmă, tot pan- 
toful mic te bate cel mai tare. Dar tu fine minte ce ţi-am spus și 
poate, cine ştie, cândva îți va fi de mare folos. 

De ce e mai bine să ai două iubite în locul uneia singu- 
re si de ce e foarte bine să ai mai multe in loc de două? Ei... 
vezi tu, eu asta am să-ţi deslusesc cu ușurință, însă numai ca 
povaţă. Căci n-ai să pricepi cu adevărat decât mai încolo, în 
miezul întâmplărilor și-al lucrurilor. Nu poți înțelege cele ce nu 
le trăieşti. 

Când te bucuri de bunăvoința unei singure femei, drumul 
tău e marcat mai limpede ca o autostradă. Pe sensul pe care 

rulezi tu, calea asta nu duce decât într-o direcție. Și chiar daca 
mai schimbi banda din când în când, închipuindu-ţi că te mişti 
slobod, chiar dacă mai depășești pe unul si pe altul, aruncân- 
du-le priviri fudule, tot într-acolo te îndrepți, spre capătul au- 
tostrăzii, nu altundeva. 

N-ai voie să mergi nici mai iute, nici mai încet decât scrie 
la lege. Ieșiri spre alte direcții sunt puţine și prost semnalizate. 
Dacă nu casti gura cum trebuie, nici nu le vezi, treci pe lângă 
ele. Din când în când, trebuie să opresti la porți, să bagi mâna- 
n buzunar, să platesti. Iar peisajul, pe stânga si pe dreapta e 
mereu același și cam searbăd. 

Singurele consolări pe autostrada ta sunt cârciumile de pe 
margine, in care nu poți însă opri decât o vreme. Și ceilalți 
nefericiti care rulează odată cu tine, înghesuiți unii-ntr-alfii, 
transpirati, cu degetele inclestate pe volan, si priviri fixe, afintite 
spre ce-i așteaptă la capăt. Iar acolo un mare, mare indicator: 
„Însurătoare. Bine ai venit! Mama soacra.” 

Mulţi cred că sexul îţi dă niște drepturi. Treptat se lamuresc 
că mai degrabă îți ia. $i-apoi, poate mai ai și ghinionul ca la 
autostop să iei vreu tută. Ori eu fantezii cu femei în mintea 
goală n-am putut avea niciodată. 

Când ai două iubite în același timp, e mult mai bine, se sim- 
te diferenţa de la o poștă. E ca și cum i-ai lua mereu vacanță 
de la locul de muncă. O săptămână parcă pleci la mare, săp- 
tămâna următoare parcă te caferi pe munte. Dacă sunt două, 
dragutele tale se completează de minune, deși n-au habar de 
asta. Una-i mai frumoasă, alta mai deşteaptă. Asta este blân- 
dă, cealaltă-i focoasă. Ana are mere, Gina îți dă pere. 

$i tot așa. Nu te plictisesti niciodată, nici nu tânjești după 
ce n-are una din ele, fiindcă dai fuguța să găsești la cealaltă. 
Eu sunt un bun creștin: când mă trezesc pupat pe-un obraz, îl 

întorc și pe ălălalt. De-aceea e indicat, ca atunci când se des- 
perechează din cine ştie ce motiv, să ocupi iute locul rămas va- 
cant, cu ce se asortează cel mai bine. 

Fireşte, există două primejdii mari în cazul perechii de iubi- 
te. Neplăcut ar fi ca ele să afle una de cealaltă. La un asemenea 
ghinion, trebuie să-ți faci valiza în trei minute, nu mai mult, și 
s-o tulesti spre perechea de rezervă, fără să te uiţi în urmă. A 
doua primejdie, cea cu adevărat îngrozitoare, ar fi ca dânsele, 
Doamne fereşte, să se împrietenească. Și-atunci tot așa, trebuie 
să-nhaţi valiza din fugă. 

Așa... Ce ziceam? Mai multe deodată? Văd că te-am stârnit 
un pic. 

Inchipuie-fi că esti fluturele ce zboară în voia lui peste un 
câmp de flori, care mai de care mai frumoasă si parfuma- 
tă. Cineva a născocit, naiba știe când, prin vremurile de de- 
mult, chiar această vorbă: „Să n-ai încredere în ăla, e doar 
un fluturas zburdând din floare-n floare...” Ascultă la mine, 
Ucenicule, cel ce-a scornit așa o gogomănie n-a meritat să cu- 
noască femeile cu adevărat, în toate chipurile, farmecele și pu- 
terile lor. Ti se face şi ruşine că printre atâtea proverbe, zicale, 
ori ziceri bătrânești mustind de înțelepciune se mai strecoară si 
asemenea mărturii de nemărginită prostie. 

Ce-ar fi viața pe pământul ăsta fără fluturii, fără bondarii, 
fără albinele ori libelulele ce trec de la un caliciu la altul, dintr- 
o corolă în cealaltă, polenizându-le, făcându-le să se deschidă, 
să înflorească de pofta de-a trăi, în toată splendoarea lor? Nici 
n-ar exista viață. 

Dar de-ajuns cu aceste inflorituri de stil. Ai priceput deja 
unde vreau să bat. Cu osebire să nu-i crezi pe-aceia ce vor în- 
cerca să te convingă că unul ca mine, care cunoaște toate florile 
câmpului, nu iubeşte cu adevărat pe niciuna. Zicând asta, ei 

nu spun altceva decât că iubirea are margini și se consumă, ca 
orice altceva pe lume, știu și eu, un sac de cartofi, ori o vadră 
de vin. Că dacă iubeşti mai multe femei decât cota ce ţi-a fost 
repartizată, n-o să se-ajungă dragostea pentru niciunele. Că 
nu se mai lasă iubite drăguțele de către aceia care vor numai 
câte una, fiindcă le-au supărat cei care le iubesc la grămadă. 
Dar spune și tu: cum poate iubirea să supere? Dacă-i multă sau 
dacă-i puţină? . 

Atunci, te-ntreb ca pe-un frate mai mic de-al meu, bărbat, 
pe unde-ai vrea să alergi, să te rostogolesti, să-ți umfli pieptul 
cu miresme, să-ţi clătești ochii în culori și frumuseți? Pe câmpul 
înflorit, ori pe şoseaua ce tocmai ţi-am arătat-o? 


Şi toamna chiar venise. 

Povestea trece peste mărturisirile despre frunzele galbene 
care picurau din pomi osteniti, peste acelea cu lungi stoluri 
de paseri călătoare, fugind înfrigurate către meleaguri mai 
calde, ca şi peste degetele reci ale ploilor, apăsarea norilor, 
diminetile cefoase, câte si mai câte smiorcăieli poeticesti. 

Toamna poveştii ăsteia venise mai ales în ochii şi pe buze- 
le Ucenicului, cei dintâi din ce in ce mai trişti, ca desfrunziti. 
Iar buzele nu mai rosteau vorbele vioaie și întrebările cu care 
se obisnuise să-şi petreacă prânzurile Tanase Vlăsia haiducul. 
Abia îngăimau altele, scurte, mormăite, in sila. 

- Cezici, Nelutule, îl intarata mentorul, o fi scăpat Prinţesa 
Excelsia de gorilele senatorului? 

— Ştiu și eu... 

- Să nu-i facem o vizită surpriză? Că le-o fi dat de-acum 
papucii şi ziaristului foamei, şi Mureșului... Am băgat de sea- 
mă că tare gales se uită la tine femeia. 

- Ştiu şi eu... 

— Sau să te mut iar de la școala de antrenamente a lui Malu. 
Ti s-o fi urât şi tie de-atâta karabe do. Să-ţi găsesc o gazdă 
pieptoasă, piperată, numai bună la aleanul tău? 

Se potoliseră toate, odată cu trecerea fierbintelii. Picurii de 
ploaie topiseră vigilenta poterelor, bălțile de pe jos stingeau 
înflăcărarea oricui s-ar fi gândit să-i ia la alergat, poate să-i 
priponească, în sfârşit. Numai ce se uitau pe geam și se lăsau 
păgubași. 

Venea iernatul, pentru toţi, atât vânători, cât și vanati, vre- 
mea unei înţelegeri nescrise, trebuincioase pentru refacerea 
forţelor. Curând, numai ageamiii, impostorii și inşii nevred- 
nici aveau să mai bată străzile după pradă. 

— Tot te mai gândeşti la Petronela ta? 

Tănase Vlăsia înțelese că mai mult de-atât n-o să poată 
scoate de la ucenicul său şi se dedică în întregime tocăniţei 
de berbecut care-l ademenea din blid cu degete aburinde. 
Însă după numai câteva inghitituri încetini, apoi se opri de 
tot. 

— Neluţule, zise blând, tu eşti bărbat de-acuma... O vară 
întreagă te-am ținut pe lângă mine și eu ştiu cum merg lucru- 
rile. Nu mai esti hămesitul speriat pe care l-am săltat din Gara 
de Nord. Ajunge-ti! 

— Ce vrei să spui, neică? întrebă tânărul, negru de ce ştia 
c-o s-audă. 

Haiducul goni roiul de ospătari şi picolo ce-i bâzâiau la 
ureche și îndepărtă de asemenea berbecutul, semn de mare 
cumpănă. 

- N-o mai căuta... Nu te mai gândi la ea, că n-o să 
vină... 

Ucenicul nu mai văzu nimic din pricina lacrimilor, dar 
cumva făcu în așa fel că nici măcar una nu se scurse din iazul 
ochiului, pe obraz. 

- Dacă era să fie, ar fi fost până acum. Sute şi mii de femei 
mi-au făcut cunoscute, ele însele, ori prin mijlocirea altora, 
poveştile lor, in cele mai mărunte și numeroaseamănunte, de 
la fleacuri la pricini de viaţă şi de moarte. Ascultă-mă dară, 
privindu-mă-n ochi, când îţi spun că fata aia nu mai vine la 
tine. Ori nu maieste, ori n-a fost niciodată... 

Până şi-un ospătar-doi, care trăseseră cu urechea, căci asta 
le era meseria, suspinară copleșiți. 

- Dar ce ştii dumneata, se înfurie deodată Nelutu 
Borangic, aşa cum nu i se mai întâmplase vreodată în preaj- 
ma învățătorului său, ce ştii dumneata despre asta? Poate că 
Petro se gândeşte chiar acum la mine. Dar are de ţinut o cari- 
eră şi-i e foarte greu. Ştii dumneata ce-am să fac? 

— Nu, nu ştiu, Nelutule. Ce-ai să faci? 

- Am să mă oploşesc prin oraşul ăsta blestemat şi-am s-o 
aştept până când ea va fi celebră. Si-atunci va fi arătată peste 
tot si va fi foarte ușor de găsit. Faima o s-o ridice la suprafață. 
O să fie floare la ureche s-o regăsesc. 

Haiducul se uita la el cu un soi de milă, care și mai tare îl 
scotea din {afani. 

- Nu m-asculfi, pustiule... 

(Ca si cum nu adineaori i-ar fi spus că de-acum e 
barbat...) 

- Care faimă... Ce suprafaţă... Nu pricepi că s-ar putea să 
nici nu mai fieîn lumea nostra? Zeci de ticdlosi împachetează 
fete de la țară, ca Petronela asta a ta, şi le trimit în Turcia, în 
Italia, la arabi, pe toate malurile din nordul Africii. Ai auzit tu 
de Africa, țărane? 

Şi deodată haiducul se făcu mic în scaun, ca rareori in 
vieţile sale, căci Ucenicul se ridicase uriaș de pe scăunelul lui. 

- Eu nu sunt un puști, așadar nu văd niciun rost ca dom- 
nia ta să mă numesti astfel. Şi nu ştiu să-mi fi povestit până 
acum de vreun copil al dumitale. Pe care să-l fi ocrotit de la 
naştere până ce-a putut să-și poarte singur de grijă. Care să fi 
crescut cu o mamă, nu cu mai multe, cu un tată lângă el, nu 
cu o umbră mereu pe fugă. Şi într-o casă adevărată, a lui, nu 
într-un hogeac sau altul. 

Tăcu deodată, speriat el însuși de câte-i bufniseră din 
suflet. 

Vlăsia isi trase înapoi tocana de berbecut si, cu toate că 
se răcise de-a binelea, porni să mănânce, ca să aibă ceva de 
făcut. Tăcu și el multă vreme, dar si ascultă căci, deși nu mai 
vorbea nimeni, auzea fără încetare cele spuse de Ucenic. Şi 
nici chiar dânsul, temutul Tănase Vlăsia haiducul, n-ar fi pu- 
tut acum să-i zică ecoului să tacă. 

Amiaza trecuse demult, iar ziua deja dădea semne de obo- 
seală. Sfârșiseră bucatele din fata lor și aşteptau niște cafelute, 
căci Nelutu Borangic se impotrivise mândru dulciurilor cu 
care-i imbiase ospătarul șef. Parcă îmbătrânise cu câțiva 
ani buni după ce-i vorbise mentorului său, trecând la o altă 
etate, mai deschisă răbdării, tristetilor, lucrurilor chibzuite. 
Focurile lui încet se stingeau. 

- Neică Vlăsia, grăi cumpătat, după prima sorbitură de 
cafea, îmi pare rău pentru toate cele ce-am vorbit acum două 
ceasuri. Deşi cred că sunt adevărate și-am spus ce gândeam, 
simt că fi le-am zis ca să-ţi fac o rană. Ori să deschid una 
mai veche. Şi asta nu e ce m-ai învățat dumneata în lunile 
din urmă, nici nu se potriveşte cu cine sunt sau cu cel ce-o 
să fiu... 

Dar haiducului îi trecuse supărarea, cum trec norii după 
ploaie. 

- Tu să nu pui la inimă, Nelutule, zise, căci multe vorbe 
iti vor scăpa de-a lungul vieţii tale şi nu vor putea fi întoarse 
înapoi. Cum scria maestrul chinez Confucea, sau aşa ceva, 
acum cinşpe mii de ani: „Dacă jadul alb e ciobit, betesugul iese 
la șlefuit. Însă vorba, odată rostită, nu mai poate fi întoarsă 
și potrivită...” Trebuie doar, când se întâmplă aşa, să rostesti 
altele, care să aline durerea pricinuită. Cum ai făcut acum. 

- Neică Tanase... 

— Ai avut dreptate, cumva. N-am crescut un copil al meu, 
zămislit cu vreuna din iubite, cu toate că uneori l-am dorit 
amândoi. Însă visele vin şi trec, de-aceea-s vise. Şi câteodată 
cele ce se-mplinesc nu sunt tot atât de frumoase ca acelea ce 
se duc, rămânând plăsmuiri. Tu visezi acum s-o găseşti pe 
drăguţa ta Petronela Banu, cu care să te-ntorci la Turceni. 
Ţine-ţi visul ăsta, iar eu îţi jur acum pe ce-am mai scump, 
anume pe viata mea slobodă, că nu mă voi lăsa până nu v-oi 
vedea pe-amândoi impreunati. 

- Dar, neică, se-mpotrivi Ucenicul, dumneata şi mulţi alții 
ati facut tot ce-a fost cu putinţă. Şi degeaba. Poate că, intr- 
adevăr, ar fi vremea să deschid ochii şi să-mi văd mai departe 
de viata. 

Haiducul dadu din cap. 

- Îţi sunt dator să-ţi mărturisesc, dragă Nelutule, că am pă- 
cătuit de două ori faţă de tine și de mâhnirea ta. O dată pentru 
că nu v-am luat niciodată prea în serios, judecând lucrurile 
după felul meu de-a fi. Că femei de iubit sunt multe pe această 
lume şi că dacă n-o găseşti pe una anume, rămân toate celelal- 
te, care să te mângâie și să te imbarbateze. Am socotit că-ţi va 
trece în scurt timp, cum le-a trecut multor alţi ucenici ai mei. 

- Poate nu-s vrednic să-ţi fiu discipol, neică, mormăi tâ- 
nărul Borangic. 

- Al doilea păcat, urmă Vlăsia, a fost nemăsurata mea în- 
gâmfare. Care mi-a șoptit necontenit în ureche că dacă eu nu 
dau de urma acestei Petronela, nimeni altcineva nu e-n sta- 
re s-o facă. Poate doar maestrul Costache Mandragoru, însă 
numai dacă se-ntoarce de pe lumea cealaltă. $i după câte-l 
cunosc eu... 

- Dar ce vrei să spui cu toate astea? întrebă Ucenicul, 
ameţit de cap. 

- Ce vreau să spun este că s-ar putea să mai fie unul aproa- 
pe tot atât de priceput ca mine, la care am să mă fortez să cer 
ajutor spășit, plecându-mă. 

— Să fie oare cu putinţă? se cruci Nelutu. 


Un asemenea loc nu putea exista pe pământ... 

Cu toate acestea, păşiră pe porţile lui, pela unşpe seara, 
când lumea se pregătea să-și ia talpasita, îndreptându-se ce- 
te-cete către ieșirile cele mai apropiate. Tănase Vlăsia înota 
voiniceste contra curentului, trăgându-l de-o aripă pe Ucenic, 
care nu mai ştia nici să pună un picior în fafa celuilalt, de câte 
i se-arătau în jur. 

Zeci de firme, strălucitoare ca nişte coliere de nestemate 
abia desprinse de pe gâturile unor uriași, se-aprindeau la fie- 
care etaj, cu rândul ori mai multe deodată, luând privirile în 
robie. Nelutu simţi că numai cu ochii zavorafi ar putea trece 
mai departe fără să se smintească. Îi închise, dar îi deschise 
imediat, căci prea era mare ispita. 

În spatele vitrinelor largi si înalte, se revărsau în morma- 
ne cele mai frumoase lucruri de pe pământ. Haine minunate, 
cusute pesemne de croitori ai unor regi și împărați ori artiști 

celebri, înveşmântau tineri de vârsta Ucenicului, arătând tot 
atât de vii ca el, ba si mai şi, doar că alcătuiți din plastic, car- 
ton presat şi cauciuc. 

Aparate mici, mari și potrivite, calculatoare ca-n filme, 
lămpi feerice, puzderie de felurite instrumente, telefoane și 
televizoare subțiri cât biscuitii, se roteau încet, scăldate în lu- 
mină orbitoare, poftindu-te să le-atingi cu folos. 

Mobile din cele mai luxoase, covoarele zburătoare de prin 
basme, cufere pline cu bijuterii atât de frumoase că nici nu 
mai conta că nu sunt toate de-adevăratelea. Ba chiar şi-un 
automobil de argint, nou-nouf, care atârna din tavan de-un 
fir nevăzut. Toate i se înfățișau lui Nelutu Borangic ca si cum 
s-ar fi dat deodată la o parte perdeaua ce acoperă Paradisul. 

În văzduh, pluteau sunetele unei muzici ingeresti, al cărei 
parfum nările nu se mai săturau să-l soarbă. Iar scările rulan- 
te suiau și coborau în toate direcţiile, cărând sumedenie de 
ființe omeneşti frumoase să le pui în ramă. Părea că drumu- 
rile acelea mișcătoare te pot duce oriunde-ti doreşti. 

Cu toate astea, Tănase Vlăsia o apucă de-a dreptul pe trep- 
tele unei scări normale, largi, ce urca spre primul etaj, indem- 
nându-l pe Ucenic să-l urmeze fără să crâcnească. 

~ Unde suntem noi aici, neică? întrebă acesta. 

~ La Mol, i se răspunse. Aibi grijă să nu te pierzi de mine, 
căci nu te mai găsesc un an întreg. 

Astfel prevenit, tânărul ținu aproape si curând, în ciuda 
ciurdelor de oameni care parcă ar fi vrut cu tot dinadinsul 
să-i despartă, ajunseră la ţinta lor. 

Era un magazinaș mic, cu storul metalic pe jumătate tras, 
semn că proprietarul se pregătea să închidă peste noapte. 
Ucenicul ridică ochii şi citi: „Love Shop Strătilă & Co.” Oare 
ce să fie asta, se întrebă, căci love îi părea o vorbă foarte 

cunoscută. Înăuntru, pe două scaune, sedeau de vorbă un tâ- 
nar şi-un alt bărbat mai în vârstă, îmbrăcat în uniformă de 
paznic. Rafturile din jurul lor erau pline de cutii viu colorate 
şi obiecte ciudate. Tănase Vlăsia se opri numai câteva secun- 
de, privindu-l ţintă pe paznic, încât acela, văzându-l, se foi pe 
scaunul lui, cumva neliniștit. 

Mai dădură o tură pe la alte etaje si se inapoiara la butica 
dinainte. Tânărul plecase, iar paznicul le făcu semn să intre. 
Îndată ce trecură de storul metalic, bărbatul îl trase până jos, 
ascunzându-i de restul lumii. Apoi se-ntoarse ca să-l ia în 
braţe pe haiduc. 

- Tă-hă-nase... zise cu glas tremurat. 

- Ne-he-lule... îi răspunse Vlăsia. 

- Ce vânt te-aduce la mine? Gandeam că m-ai uitat 
demult. 

- Cum să te uit? se mira haiducul. Tânărul ăsta de ispravă 
este Nelutu Borangic, ucenic de-al meu. Iar dânsul, nimeni 
altul decât Nelu Casanova, cel mai galant bărbat din câţi a 
născut Pantelimonul bucureştean. 

- Ei... se rușină acela, ştiţi cum e vorba. „Fost-ai, nene, 
trandafir, dar de-acuma borş cu stir...” Sunt alții mult mai 
vrednici acum. Tu, Tănase, n-ai pereche, iar ucenicul tău sunt 
sigur că-ţi calcă pe urme. 

Tânărul simţi că roseste. 

— Chiar asa, continuă bucuros Casanova, ia uite ce potri- 
veală! Eu - Nelu şi tu - Neluţu! Trebuie să fie vreun semn 
bun. Ia, stati aici, că mă-ntorc iute! 

Ridică storul, numai cât să se poată strecura ciucis şi într- 
adevăr, în mai puţin de-un minut, se arătă iar, cu un clondir 
de votcă și nişte beri. 

- Fie că esti în bani, Nelule, fluieră admirativ Tanase. 

- Nicidecum. Le-am luat doar cu imprumut din barul de 
jos, că ei deja au închis. 

Tănase mai fluieră o dată, apoi se așezară la taclale. 

Un ceas mai târziu, pe când făpturile ce prind viaţă după 
miezul nopții se pregăteau să-și ia lumea în stăpânire, Tănase 
şi Neluţu îi povestiseră paznicului galant de-a fir a păr în- 
tâmplările prin care trecuseră în ultima vreme. Ochii lui 
Casanova se împăienjeniseră, parte de înțelegere duioasă a 
suferințelor din dragoste, parte de votca ce scăzuse sever în 
clondir, curgând pe gâtlejul eliberat din nasturi. Prin ceața 
aceea, se uita din când în când la poza Petronelei, pe care 
Neluţu incuviintase cu greu să i-o lase in mână. 

- Hei... zise el, luându-și tizul pe după umeri. Pe vremuri 
aveam un prestigiu în rândul sexului frumos, ca să zic așa. 
Nu știi, Neluţule, eşti tânăr, poate-o să-şi amintească niște 
mămici de-ale vecinelor și prietenelor tale, prin cartiere... 
Dar află c-am pus osul la faima asta, ani de muncă, migală, 
ştiinţa la zi. Într-o vreme, îmi zicea „Pantelimon Casanova”, 
Mai târziu, am lucrat la vocabular, am prins cuvinte, m-am 
cizelat... 

Dădu peste cap restul de votcă şi se ridică, bălăbănindu-se. 

- De-ajuns cu vorba, zise. E timpul vrăjilor... 

- Tot te mai ţii de-astea? râse Tănase. 

Ucenicul se uită la Vlăsia. Acesta îi făcu semn să stea 
liniştit la locul lui. 

Nelu Pantelimon Casanova se opinti pe mai multe rafturi, 
dând jos câteva cutii mari, lungi cât un stat de om și se-apucă 
să le dezghioace cu grijă. Scoase dintr-una un soi de păpușă 
desumflata, al cărei mustiuc îl duse la gură. 

- Luaţi fiecare, că sunt destule, le mai zise şi se puse pe 
umflat, cu obrajii cât pepenele. 

Haiducul și Nelutu îi urmară exemplul. Curând, în jurul 
lor se ridicaseră pe picioarepatru-cinci domnișoare, ale căror 
farmece neasemuite îl înlemniră pe tânăr. Se uita, dar mai cu 
fereală, căci vreo două erau dezbrăcate de tot. Şi toate țineau 
gurița deschisă, ca și cum ar fi dat să vorbească îndată, cu 
buzele tuguiate. 

- Cine-s astea, Nelule? vru să știe Vlăsia. 

Iar Pantelimon Casanova trecu pe la fiecare, pe una ciu- 
pind-o de obraz, alteia mângâindu-i părul, pe cealaltă strân- 
gând-o ușor de încheietura mâinii. Şi le spunea pe nume: Big 
Bella... Valentina din Italia... Anna Swedish Love... Babe 
Doll... Veronique Chocolate... 

O femeie de serviciu scăpă găleata, undeva, la alt etaj. 
Ucenicul tresări tare, ca şi cum ar fi fost prins asupra unui 
fapt de neîngăduit. În lumina slabă a lampilor de veghe, fe- 
meile gonflabile păreau mai vii decât ar fi trebuit, iar asta le 
dădea fiori, nu numai lui, dar parcă şi haiducului, oricâte-ar 
fi văzut dânsul in viata. 

- Ce se-ntâmplă, neică? sopti băiatul. 

Atunci paznicul plimbă poza Petronelei prin fata damelor, 
apropiind-o din când în când de ochii lor. $i - lucru de groa- 
ză, ochii clipiră, iar din spatele pleoapelor pe jumătate lăsate, 
pupilele se miscara după fotografie. 

De spaimă, Nelutu Borangic se vârâse cu totul în Vlăsia. 

- Da cine-i, fată, piticania asta? întrebă cu glas subțire 
Babe Doll. 

- Nu ştiu, fată, vreo gasculita de-a lui Nelu, îi răspunse 
Valentina, cu accent italian. S-a boşorogit da-i arde tot de 
minoare. 

- Ia dă poza aia mai aproape, că n-am ochelarii, se băgă 
Big Bella. 

- A, păi am mai văzut-o pe țăranca asta, chicoti Anna 
Swedish Love. Nu stii, Veronico? Era la... 

- Da, da, făcu iute Veronique-cea-de-ciocolată. Acolo, 
la... 

$i aplecându-se, şopocăi mai multe vorbe la urechea fos- 
tului Casanova. Acesta dădu din cap mulţumit. 

- Nelule, spuse Babe Doll, lasă-ne și pe noi afară câteva 
minute, să dăm o tură pe la farduri, că mi s-a șters rujul de 
tot în cutia aia. 

Nelu, le zâmbi drăgăstos. 

— Nu acuma, iubitele mele, nu în noaptea asta. Dar cu- 
rând... foarte curând... 

Trecu iar pe la fiecare, desfăcând dopul mustiucului, 
cu gesturi ca mângâierile. Iar ele prinseră să se chircească, 
şuierând trist, tot mai încet. 

- Iti scriu adresa pe-un biletel, Tănase, spuse paznicul. 
Acum plecaţi pe la toaletele de la parter, până nu se trezesc 
beţivanii ce fac de pază acolo. Strang eu pe-aici. 


Câteva clipe după ce haiducul şi ucenicul său își luaseră 
talpasita, iar Nelu Pantelimon Casanova isi pusese damele de 
silicon la loc în cartoane, o siluetă ieși de după rafturile din 
fundul magazinașului și se apropie de el. 

- Ce-i? o întrebă ursuz. Vrei şi tu înapoi, in cutie? 

Ea îl luă de mână, inmuindu-l, și-și apropie fetisoara de 
obrazul lui. 

- Trebuie să-i dăm de veste stăpânei mele, Nelule, îi zise. 
lar ea poate că-ţi va fi recunoscătoare într-o buna zi. 

El se împotrivi numai câteva secunde, adică mai mult de- 
cât se putea. 

- Am să-i dau, încuviinţă oftand. Tănase mi-e frate, dar 

stăpâna ta, Excelsia, după chipul și asemănarea căreia ai fost 
croită, e chiar viata mea. Numai să-i mai amintești câteodată 
de câte-am făcut pentru ea... 


Capitolul 14 


Unde aflăm sfârșitul acestei povești a haiducului Tănase 
Vlăsia. 


Neînvăţătură. 

Și mi-a mai rămas ceva, despre care n-aş fi vrut cu niciun 
chip să te povățuiesc... Nu fiindcă fin pentru mine, cum fac 
unii mentori cu discipolii lor, nici că nu m-aș pricepe, ori că 
aceasta n-ar fi o lecţie folositoare. Dimpotrivă. Vreau să ştii 
tot ce te pot învăța și acum am ajuns la una din acelea de care 
viața se poticneste cel mai tare, făcându-te să fi le amintesti 
pentru totdeauna. 

Este cea care face inima si ochiul să lăcrimeze, cât am fi 
noi de bărbați, si te-mbătrâneşte de fiecare dată cu câțiva 
ani. Iti îngreunează sufletul de zici că-i un sac în care ai 
turnat pietriș. Iti incefoseaza gândurile ca și cum în tine 
ar fi venit şi-ar fi rămas pe vecie toamna. Te ia cu fiori, 
îți moaie picioarele şi-ţi face glasul să tremure. E furtuna 
zbuciumului. 

Nu, nu e vorba despre moarte, cu toate că moartea e un 
lucru foarterău pentru cei vii. Dar noi n-avem a ne teme de ea, 

de vreme ce-au făcut-o atâţia alții înaintea noastră. Și chiar si 
stelelecăzătoare strălucesc, n-ai văzut? 

Povefele pe care n-am să file dau sunt acelea despre vremea 
când trebuie să te desparti de femeia iubită... 

Vine o clipă în viața oricărui bărbat când trebuie să treacă 
si prin asta. S-a născut într-o margine de ghenă, a făcut foa- 
mea, dimpreună cu mă-sa, ta-su, frați și surori. N-a avut ce 
îmbrăca, a umblat desculț, a degerat iarna. La școală nu l-au 
dat și într-o bună zi a rămas singur, pe stradă. Acolo i-a fost 
casa, de-atunci. A încasat bătăi fără număr şi nicio mângâiere. 

Dar toate astea sunt nimicuri, fafa de cum i se sfasie inima 
ca o treanţă când se rupe de femeia pe care o iubește... 

Caută să mă pricepi bine. De multe dame te vei despărți, ori 
vei fi despărțit. Stifi şi tu si ele, de la început, că orice revedere 
se încheie cu un „la revedere”. Fluvii de lacrimi veți vărsa si tu 
și ele, sute de ultime nopți înflăcărate veţi aprinde. Viaţa-ţi va 
fi plină de astfel de aduceri aminte, care cu vremea nu te vor 
mai durea ca niște răni deschise, ci mai degrabă îţi va veni să te 
scarpini după astea, ca după cicatrici ce dau mâncărimi. 

Însă nimic nu e ca atunci când tu si iubita plecați pe dru- 
muri diferite, pentru totdeauna... 

Eu n-am să te învăţ cum s-o faci, cum să-ți ușurezi durerile 
îngrozitoare ce te vor cuprinde. Întâi că trebuie să treci singur 
prin asta, ca să te implinesti ca bărbat. Al doilea că fiecare își 
are despărțirea sa, căci ea face parte din tainele si ne-sărbăto- 
rile ce nu sunt două la fel în lumea asta. Ceea ce te-aș povafui 
eu ar avea legătură numai cu trăiri ale mele, numai ale mele. 
Trăiește-ţi-le singur pe-ale tale. 

Am a-ți spune doar atât: desfacerea de iubită e răul cel 
mai rău, al tuturor relelor. E otravă, venin. E arsură de smoa- 
la Iadului, e Iadul. E tăietură de suriu pe obraz, injunghiere, 

tragere in țeapă. E inecul, spulberarea, smulgerea inimii din 
piept. E moartea. 


Pe dinafară, părea doar o casă ca atâtea altele, cu etaj și 
pod, pe undeva, între Orzari şi Delea Veche. Soarele bătea 
pe ferestrele rotunjite la partea de sus, mânjindu-le cu miere 
de toamnă, iar zidurilor n-ar fi avut ce să le strice o mână-n 
plus de vopsea. În curte se intra pe-o portifa de fier răsucit, 
după care trebuia să ghicesti dalele aleii sub stratul de frunze 
şi bălării înalte. 

Pasind înăuntru, Tanase Vlăsia își tropăi inadins bocancii 
militari, ca să se ştie c-a venit un bărbat, şi cobori cozorocul 
şepcii pe-o sprânceană. Ucenicul îl urmă, mai mult mort de- 
cât viu. Parcă cineva, ori ceva, avea să se repeadă asupra lui, 
să-l smulgă de pe Pământ si să-l zvârle dincolo de marginile 
universului. Simfind că leșină, se lăsă încet pe temelia de be- 
ton a gardului, să tragă aer. O fătucă durdulie, care dezvelea 
aleea cu un târn, se uită la el curioasă. 

- Bombonico, îi zâmbi dulce haiducul, e-acasă stăpână-ta? 

Fătuca se fâstâci de tot, scăpând târnul. Izbuti numai să 
smucească o dată capul, arătând către ferestrele de sus. Atât 
Tănase, cât si Nelutu Borangic se uitară într-acolo si văzură o 
siluetă de abur, îndărătul unuia din geamuri. 

- Dă fuga, urmă Vlasia, şi spune-i c-am venit. 

- Cine? isi veni în fire obraznica fătucă. 

- Noi. Mergi degrabă, cât iti mai zâmbesc. 

Ea se rostogoli chițăind către ușa casei, apoi o auziră bocă- 
nind pe trepte până la etaj. După un timp nu prea îndelungat, 
fereastra de sus se deschise numai o palmă. 

~ Cine sunteţi? Pe cine căutaţi? alunecară vorbele pe-o 
scară de funii aurite. 

Părea că s-a oprit soarele pe cer, iar ziua stă pe loc si nu 
va mai porni decât când glasul acela fără seamăn va răsuna 
din nou, poruncindu-i să se urnească. Mentorul însuşi se 
clătină pe picioare, iar gâtul i se lungi cu câţiva centimetri 
buni, ca la girafe, în direcţia ferestrei fermecate. Apoi îşi luă 
seama. 

- Sunt Tănase Vlăsia, haiducul. Iar acesta este ucenicul 
meu cel mai bun, Neluţu Borangic. Poftim să avem o vorbă cu 
domnisoara Petronela Banu, din Turcenii Gorjului. 

Aşteptară un răspuns, însă nu mai veni nimic de la etajul 
unde sălășluia silueta misterioasă. Şi trecu multă vreme, mi- 
nute în șir, timp în care Ucenicul își zise de numeroase ori că 
ar trebui să-l tragă pe mentorul său afară din curte şi să plece. 
Nici aici nu erau bineveniti. 

-Nu plec, să ştiu bine că vin zece potere, îi şuieră Tanase 
printre dinţi, fără să se întoarcă. Trebuie s-o cunosc pe stăpâ- 
na locului şi-a vocii care ne-a întâmpinat. 

Iar după alt minut lung: 

- Simt ceva in mine, Ucenicule, de când am auzit glasul 
ăsta... 

$i mai trecură câteva minute. 

Deodată, treptele porniră să trosneasca rar, sub paşii cuiva 
care nu se grăbea să coboare în curte. Pe măsură ce se-apro- 
piau, inima Ucenicului bubuia tot mai tare, impiedicându-l 
să audă altceva. Un pas... O bătaie de inimă... Alt pas... Încă 
o bătaie... 

- Tine-ti firea, bărbate... îi spuse Tanase. 

Uşa se deschise scârțâind. Neluţu Borangic inchisese 
ochii, dar îi deschise iute, hotărât să înfrunte fie ce-o fi. 

Era fatucacea durdulie, carevenicu ochii plecaţi la Tanase 
Vlăsia. 

- A spus domnișoara Zilliconda să mai aşteptaţi un pic. 
Să se intereseze dacă locuieşte la noi... ăăă... persoana care-o 
căutaţi. 

Și fugi după casă, recuperându-și tarnul din goană. Haidu- 
cul cu ucenicul său își pironiră iar privirile pe intrarea casei. 

Apoi, fără vreun alt semn, ușa se crăpă din nou și în prag 
răsăriră două femei, care încremeniră acolo, nici la umbă, 
nici la soare. Cum dânsele nu mai făceau nicio mișcare să se 
apropie, Tanase Vlăsia îşi agata ucenicul de-o aripă şi-l trase 
după dânsul. 

Păreau două dame remarcabile, judecând atât după 
frumuseţea straielor cu care se înfățișau, cât și după avântul 
pieptănăturilor fără seaman, una din cosite duioase, cealal- 
tă înflăcărată. Dar mai ales adia dinspre dânsele un parfum 
care te clătina pe picioare. Florile şi poamele Raiului fuseseră 
stoarse acolo. 

Tanase Vlăsia nu mai avea ochi decât pentru aceea ce-și 
purta cositele pe umeri. Cum de foarte multă vreme nu i se 
întâmplase, o căldură mare îl cuprinsese, înmuindu-l ca pe 
marmeladă. Veni şi mai aproape, hotărât să-i vorbească fie 
ce-o fi, ceva, orice, numai să fie sigur că ea n-o să dispară 
înainte de-a-l băga în seamă. 

Cât despre cealaltă... Doar ce-i aruncă o privire 
Ucenicului, că se și repezi, cu un chirăit, tocmai în fundul 
curţii, unde se prăvăli pe-o bancuta de piatră, cu spatele la ei 
şi fata ascunsă în palme. 

Haiducul îşi reveni o secundă, cât să-i dea brânci lui 
Nelutu într-acolo. Iar tânărul o porni, târşâindu-și turloaiele 
de plumb prin frunze. 

- Ce se întâmplă? cântă minunea de femeie care rămăsese 
pe loc. De ce s-a speriat? N-o să-i facă rău, nu-i așa? 

- Stai fara grijă, domniţă, isi recăpătă Vlăsia darul vorbirii. 
Nimenea n-are să sufere. Poate doar inima băietanului ăsta, 
căci după câte văd şi-a regăsit iubirea pierdută. 

- Dar mie nu mi-a povestit nimic despre dânsul... $i doar 
i-am spus că-și poate dezlega fără teamă sufletul, fac totul să-i 
fiu de ajutor. 

— Sunt pesemne şi câte unele care nu pot ieşi la suprafaţă, 
domnifa. Eşti rudă de-aproape cu fata asta? 

- Eu... nu... Ag vrea să-i fiu ca o soră mai mare, dacă şi 
ea... Am găsit-o pe stradă, acum o vreme. Era flămândă si 
speriată și tremura de frig. Am luat-oaici, la adăpostul nostru. 

Haiducul îşi ascunse aţa surâsului. 

-Şi mai sunt şi alte fete aici la adăpostul matele, domnifa... 
aaa... 

- Zilliconda e numele meu. Zilli... Da, mai sunt câteva. 
Avem grijă unele de celelelte. 

~ Frumos, o lăudă Tanase. 

Nelutu Borangic ajunsese la băncuţa pe care se prăvălise 
domnișoara cu pieptănătura în flăcări. $ezu câteva clipe lângă 
ea, apoi îi puse palma pe umăr. Duduia Zilliconda tresari. 

~ Să nu mergem și noi acolo, lângă ei? Poate că au nevoie 

să... 
Atunci Vlăsia se apropie de dânsa, imbatandu-se cu par- 
fumul ei cum n-o mai făcuse vreodată în viata lui, cu nicio 
femeie, şi doar câte fuseseră, că nici nu mai putea ţine so- 
coteala... Părea că soarbe pentru întâia oară o licoare ne- 
cunoscută, căreia nu-i putea face fata, oricât de bun bautor 
se ştia. 

- Mai bine să-i lăsăm, draga mea... zise. 

lar ea se îndrăgosti pe loc de glasul lui, de blandetea, grija 
şi barbatia ce abureau din el. 

- Aceste clipe, urmă Tănase, sunt numai ale lor şi aşa 
trebuie să rămână, acolo, pe bancufa de piatră, lângă tufa 
de iasomie. Atât e lumea ce-i înconjură acum. Dar fiindcă şi 
dumneata, ca soră mai mare, și eu, ca... hm, să zicem unchi, 
trebuie să purtăm de grijă acestor tineri, am să-ți împărtășesc 
eu, fără ştirea lor, ce-și vorbesc. Ochiul inca ager şi o anume 
ştiinţă a vorbelor mă fac să pot pricepe de la depărtare. 

Zilliconda îl asculta mirată. 

- De pildă, acum Nelutu ii ia degeţelele, se uită la chipul 
ei şi-i zice pierdut: „Tu, Petro, nu mai ştiai de mine? De ce nu 
mi-ai dat niciun semn?” Iar ea lasă ochii în pământ, îi ridică 
iar, îşi trage degeţelele şi-i răspunde: „N-a fost totul cum am 
vrut, Nelutule... E foarte greu aici şi n-am avut putere să-mi 
urmez visele...” 

Văzând haiducul că femeia de lângă el îl ascultă vrăjită, 
merse mai departe cu tălmăcirea de la distanță a vorbelor ce 
şi le îngânau foștii îndrăgostiţi. 

„Dar, Petro, cu atât mai mult trebuia să-mi dai de veste... 
As fi venit într-o clipă şi ţi-aș fi sărit în ajutor. Tu ştii că pentru 
tine eu aș intra în foc, mi-aş da și viaţa...” 

„Păi nu pricepi că s-a ales praful? Ce spun eu şi ce-mi răs- 
punzi tu... Crezi că mai sunt pustoaica de la Turceni, care ne 
uitam unul în ochii ăluilalt și credeam tot ce ne ziceam...” 

„Nu vorbi așa, dragostea mea, nu vorbi aşa. Eu te iubesc și 
mai mult de când ai plecat. Eram în stare să merg după tine 
până la capătul pământului, nu doar la București...” 

„Şi-acuma ce vrei de la mine?” 

„Ce vreau? Nu înţeleg, Petro. Eu nu vreau altceva decât ce 
vrei tu. Nu poate fi altfel. Dacă tu alegi să rămânem aici, la 
Bucureşti, eu am să-mi caut un rost, ca să-ți fiu mereuaproa- 
pe. Dacă vrei să ne întoarcem la Turceni, chiar mâine eu...” 

Deodată tălmăcirea lui Tanase Văsia se poticni, iar dânsul 
tusi încurcat. De la distanţă, văzură că fata sare în picioare 
şi aruncă vorbele în obrazul lui Nelutu Borangic. Iar acesta, 
la fiecare, se ghebosa mai tare, ca si cum ar fi fost palme şi 
pumni. 

Apoi Petronela veni în fugă, trecu pe lângă dânşii ca vân- 
tul si dădu buzna pe intrarea casei, bocănind pe scări in sus. 
Apucaseră să-i vadă boiala fetisoarei distrusă, ruj, rimel si 
pudre amestecate. Se mai auzi o uşă trântindu-se și gata. 

- Ce s-a întâmplat? făcu speriată Zilliconda. 

Se uita când la Vlăsia, când la Nelutu, care rămăsese 
cocoşat pe băncuţă şi din ce in ce mai tare semăna cu o parte 
aei. 

- Ce se petrece? repetă femeia. Ce-au zis la sfârșit? De ce 
te-ai oprit? Spune-mi mai departe. 

Se vedea că haiducului nu-i prea era la îndemână. 

- Domnița mea... Duduia Zilli... 

- Te rog... Spune-mi ce şi-au vorbit la sfârșit. Vreau să 
înţeleg totul. Spune-mi! 

- N-a vorbit decât dânsa, zise Tănase, cătând spre Ucenic. 
I-a zis acestea: „Dar ce mă tot freci, băi nene, cu ce vreau eu, 
cu ce vrei tu? Ce tot îi dai cu «rămânem», «mergem», «fa- 
cem», «dregem»? Nu-ntelegi că nu mai suntem împreună? 
Vezi-ti de drumul tău și eu îmi văd de-al meu. Învăț o meserie 
acuma, fac un ban. Sunt curvă!” 

Haiducul oftă. 

— Să mă scuzi, draga mea, chiar așa a spus, nu pun de la 
mine... Curva’... 

- Domnu' Vlăsia... îl întrebă ea, privindu-l în adâncul 
ochilor. Asta e de rău? 

Zilele toamnei sunt lipsite de voioșia soarelui in putere, 
cum se află dânsul în toiul lui cireșar, cuptor și gustar... Îl vezi 
că trece pe cer, bland și luminos, iubind belșugul ce l-a adus pă- 
mântului. Dar nu mai e armăsarul de foc, falnic, trufaş. Nu mai 
e cascada orbitoare, orga de lumină, stăpânul aprins al timpu- 
lui. E mai degrabă un bătrânel ce-a fost odată june prim, după 
care întorceau capul toate frumuseţile. $i stele, si case si floa- 
rea soarelui şi toate vietuitoarele lumii. lar acum zoreşte cum 
poate, cu paşi mărunți, clătinând din cap si vorbindu-si singur, 
să-şi tragă mai iute scufia pe chelie și să se vare-n asternut... 

-Iate uită, ce toamnă s-a făcut deodată... zise haiducul, 
de parcă ar fi deschis ochii dintr-un vis şi-ar fi privit la ce se- 
ntâmplă în jurul lui. 

Ucenicul văzu și el asta. 

lesisera din curte, iar acum zăboveau pe trotuar. În spa- 
tele lor, casa cu un etaj începuse să se învelească în umbre 
înșelătoare. Nu mai era mult si-avea să vină noaptea, dar ni- 
cio lumină nu se aprinsese la ferestre. 

— Ne ducem și noi, neică? zise Neluţu Borangic. 

I se luase o piatră de pe inimă, se simţea usurel ca frunza 
arămie care sărise gardul de peste drum şi zbura acum către 
el, poate să-i şoptească ceva la ureche. Strada era pustie. Așa 
avea să rămână până a doua zi. Era poate una din acelea pe 
care nu trece nimeni. 

Nu mai aveau nimic de făcut, nimic de spus, nimic de 
plănuit. Tot ce se putuse se împlinise în dogoarea verii, care, 
uite, se dusese. Şi dacă zilele se scurtau de nu mai apucai să 
termini ce-ai fi început, el ce-ar mai fi putut să aştepte în di- 
tamai oraşul? 

Mintea i se golise de gânduri, numai că odată cu ele parcă 
se scurseseră din dânsul mușchii, oasele, sângele. Era cu totul 

pustiu sub coaja trupului, un Neluţu Borangic gonflabil, şi 
acela scăpând aer pe la încheieturi. Curând avea să se întindă 
pe asfalt, flasc, fără viata. 

- Ne ducem şi noi? zise iar. 

Avea mare nevoie de somn. 

- Mergem, spuse blând Tănase Vlăsia. 

Ştia că în zilele si nopţile următoare Ucenicului îi va tre- 
bui apropierea lui. Dar mai ştia, de asemenea, că ar putea 
să dispară chiar în ceasurile ce veneau. Să plece înapoi, spre 
Turcenii lui, din coclaurile Gorjului. Sau să se piardă pentru 
totdeauna prin codrii adânci ai Bucureştilor. 

— Mergem îndată, Nelutule, adăugă. Să tragem întâi la bir- 
tul lui Mardeias, să prindem puteri si-apoi acasă, la hogeac, 
să te culci, că abia te mai {ii pe picioare. lar mâine mai vedem 
noi. Atâta vreau doar, să-i las o vorbă stăpânei din această 
casă. Cine ştie, poate că ne va fi de ajutor, cândva, atât mie cât 
şi fie. Asteapta-ma numai cinci minute, nu te mișca de-aici. 

Ucenicul îl privi pe Vlăsia. Cât ar fi vrut să se poarte de 
nepăsător, glasul și ochii îl dădeau de gol. Şi chiar mâinile, cu 
care parcă nu mai ştia ce să facă. Nu la un ajutor viitor îi era 
dânsului gândul. Ci la femeia aceea, cu cosife mătăsoase, care 
le ieşise în întâmpinare și a cărei voce îi stăruia și-acum in 
auz. Se inamorase haiducul... 

Înţelegând acestea, Nelutu Borangic se bucură grozav. 
Dintr-o dată, durerea care-i amortise simţurile nu i se mai 
păru atât de grea. lată că se mai îndrăgostea câte unul, chiar 
şi-n prag de toamnă. 

Oare ce să-i fi spus acestui mentor al său? În fata lui, doi 
oameni ori mai mulţi se luptau între ei si cu alţii, pentru chi- 
pul, trupul, gândurile și vorbele unui erou de poveste, niciu- 
nul izbutind să-l doboare pe celălalt. 

Cine era? Ce gândea? Ce vrea? Iubea el femeile? Atunci de 
ce, ori de câte ori i se ivea prilejul, le intepa cu spinii vorbe- 
lor de duh mestesugite și le infatisa slăbiciunile, ca pe rusini 
ce nu se cuvin dezvelite? Pizmuia el femeile? Atunci de ce 
le dezmierda din cuvinte și priviri, impaienjenindu-le cu 
simțăminte din cele mai alese, copleşindu-le, tanjind dupa 
ele? De ce le vâna ca pe fara de pret trofee, pe cât implinite, 
pe-atât mai mult neîmplinite? 

$i, pe când se lupta cu toate aceste intortocheate cugetări, 
iar Tănase, nerăbdător să mai aştepte binecuvântarea lui, apu- 
case zăvorul porţii, să intre înapoi în curte, iacă și potera... 

- Nu mișca, Tanase Vlăsia! tuna un glas. Pân-aici ţi-a fost! 
Nu te mai scapă nimeni acuma... 

Erau doi arnăuţi cât bivolii. Veniseră dintr-un capăt al 
străzii și până să-i zărească, ocupați cum erau cu suferinţele 
dragostelor, ăia se-apropiaseră la o aruncătură de bat. Se- 
arătau plini de curaj, legănându-și bucile în aceeaşi cadență, 
cu labele vârâte la curea, cum vedeau poate prin filmele cu 
pistolari. Haiducul râse. 

- Ia uite-i şi pe ăştia... Numai ei mai lipseau. 

$i apăsă clanfa de fier, dar poarta curţii rămase închisă. 

- Pesemne c-a tras fătuca aia zăvorul, dădu din umeri 
Vlăsia. Nelutule, tu sterge-o, că eşti iute de picior și până 
clipesc ei ajungi în capătul celălalt al străzii. Ne vedem la 
„Mardeiașu”, cum am vorbit. 

Zicând acestea, puse un picior pe temelia de ciment a gar- 
dului, cu gândul să se opintească dincolo, dintr-o săritură. 
Ucenicul se dădu înapoi doi paşi, gata s-o tulească. Atunci 
poterasul strigă iar. 

- Nu mişca, Tanase Vlăsia, rămâi acolo! Stai, că trag! 

Haiducul se uită într-acolo şi râse din nou. 

- Du-te, Neluţule, nu mai zăbovi. Lasă-l pe-ăla. Nici pie- 
dica nu ştie s-o tragă la pocnitoare. 

Într-adevăr, tânărul făcu ochii mari, văzând cum unul 
dintre arnauti se scormoneste în tocul cingătorii, scoțând de- 
acolo un pistol argintiu, ca de jucărie. Mai dădu înapoi un 
pas, în vreme ce Vlasia icni, încălecând gardul. Luase fiarele 
între craci şi se vedea că nu-i prieste barbatiei. 

- Dacă ajungi mai iute, comandă-mi zece mici și-o halbă, 
zise. 

Atunci răsună o plesnitură slabă, mai slabă decât s-ar fi 
crăpat la spate nădragii haiducului. Tanase rămase nemișcat, 
zâmbind către malacii care încremeniseră și ei, la vreo două- 
zeci de metri. Pe cămașa albă, chiar în dreptul buricului, se 
ivi un punct roșu și începu să crească, mai întâi cât un ban, 
apoi cât palma. 

~ Neică! ţipă Ucenicul. 

Haiducul se uită întâi la el, pe urmă la roșul care-i fleşcăise 
cămașa pe burtă. Vru să zică ceva, însă până s-o facă degetele 
nu mai putură fine creasta gardului, iar el alunecă în curtea 
plină de bălării si frunze, cu o bufnitură. 

- Neică! strigă iar Nelutu Borangic. 

Şi îndată o rupse la fugă, de parcă i-ar fi crescut pe- 
rechi de aripi la glezne și pe umeri. Strada îi șterse imediat 
urmele. 

- Ce puii mei faci, băi? se miră speriat unul din arnauti, in 
vreme ce se apropiau cu fereală de locul prăbuşirii lui Tănase 
Vlăsia. 

Nu se mai mișcau deloc ca pistolarii, ci ca doi ameţiţi. Iar 
acela cu pistolul isi privea din când in când, prostit, mâna în 
care tinea scula. 

- Am... am... zise, nereușind să lege vorbele. 

- Dacă l-ai nimerit, suntem mâncaţi. Golănașul ăla a vă- 
zut tot. Trebuia să-l somezi întâi. Pe urmă foc în plan vertical, 
cum scrie la carte, 

~ Aşa am vrut... Am... am... 

Îşi lipiră chipiele de barele gardului, încercând să priveas- 
că în curte. Din spate, păreau doi întemnițați, cu mâinile 
încleştate pe gratii. 

- Î vezi? 

- Nu... Tu? 

- Nici eu. Sunt prea mari bălăriile. Şi aproape s-a facut 
seară. 

- A căzut aici, pe-aproape. Auzi ceva? 

- Nimic. Ia taci! Poate-l auzim gemând... 

Ascultară o vreme. Din curte nu venea suflare, nu venea 
suflet. Se priveau unul pe altul și nu știau ce să facă. 

- Să-l căutăm în curte. Sau dacă s-a târât in casă? Batem 
la ușă şi... 

Celălalt îi puse palma pe gură. 

- Băi, eştinebun? Pentru glontul care l-ai scăpat rămânem 
amândoi pe drumuri. Ba și mai rău. Dă-l în puşca mea dac- 
a mierlit, ce-are a face unde putrezeşte? Casa şi curtea par 
părăsite de-o sută de ani. Bine că s-a terminat cu el. Hai s-o 
tăiem, până nu iese careva la altă poartă. 

- $i vagabondul ăla mic? 

- Nu mai are el curaj să scoată capul. Iar dacă-l găsim pe 
stradă... 

Poterasii plecară, bodogănind mai departe de-ale lor. Și 
îndată ce dădură colțul, se aprinseră felinarele peste pustiul 
străzii... 

Sunt Nelutu Vlăsia, haiducul. 

Din coasta Colentinei in brișca Pantelimonului, de la 
Obor pe-ntorsătura Moșilor ori dincoace, mai departe, către 
Vitan Bârzești, din Fundeni, Dobroești si Andronache până-n 
paienjenisul Lizeanului, în Vatra Luminoasă, Dristor, Muncii, 
Dudești si Tunari, toți or să-mi ştie de frică. 

O să iau și de la bogaţi si de la săraci. 

Miere-mi va curge din gură când voi întâlni un suflet cătră- 
nit, aur dacă-i vor face trebuinţă povefele mele. 

Lesne o să iau foc în preajma poterei şi-a asupririlor. 

Lângă mine, femeile vor sus pina și-și vor rătăci mințile. 

Sunt Neluţu Vlăsia, haiducul... 


Sfârşit 


Danut Ungureanu 


VIATA SI FAPTELE HAIDUCULUI 


TANASE VLASIA 


„Află dar ca nimic nu-l imbarbateaza pe voinic ca femeia si potera, 
adica primejdia si amorul. Astea doua mirodenii sunt pentru tagma 
noastră ca sarea și piperul la bucatele alese. Ba mai mult, daca 
starea omului o cere, sunt și piperul, mustarul, ardeiul iute, 
usturoiul, hreanul și otetul. 


Căci ce face primejdia cand sare în calea drumetului? Face să-i 
sară inima din piept, pune sângele în mișcare vioaie, îi suflă omului 
jar în ceafă și-i trage bice peste picioare de zici că-i armasar. 


lar femeia, ah, femeia... Ai zice că după atâta alergătură fugarul 
află adăpost la sânul iubitei, care-l primește cunoscându-i 
zbuciumul si nevoile. Dar uneori aceasta e mai primejdioasă ca 
primejdia însăși. Multe iti deschid zavoarele Paradisului și, odată 
ce porțile s-au închis în urma ta, se dovedește că înăuntru e ladul. 
Băieți deştepţi, fetele astea...” 

